ส่วนที่ 1

การประกอบธุรกิจ

1.  นโยบายและภาพรวมการประกอบธุรกิจ

  1.1 ประวัติความเป็นมา และการเปลี่ยนแปลงและพัฒนาที่สำคัญ

บริษัทหลักทรัพย์ ยูโอบี เคย์เฮียน (ประเทศไทย) จํากัด (มหาชน) (“บริษัท”) เดิมชื่อ
บริษัทหลักทรัพย์ มหาสมุทร จํากัด จดทะเบียนจัดตั้งเมื่อวันที่ 2 กรกฎาคม 2541
ด้วยทุนจดทะเบียนเริ่มแรก 250 ล้านบาท การจัดตั้งบริษัทฯ
เป็นผลมาจากการแยกการประกอบธุรกิจเงินทุนและธุรกิจหลักทรัพย์ออกจากกันของบริษัทเงินทุนหลักทรัพย์
มหาสมุทร จำกัด ในปีเดียวกันบริษัทฯ มีการรับโอนสินทรัพย์และหนี้สินที่เกี่ยวข้องกับธุรกิจหลักทรัพย์
รวมทั้งสมาชิกตลาดหลักทรัพย์แห่งประเทศไทยหมายเลข 26 จากบริษัทเงินทุนหลักทรัพย์ มหาสมุทร
จํากัด และได้รับความเห็นชอบจากสํานักงานคณะกรรมการ ก.ล.ต.
โดยเริ่มประกอบธุรกิจหลักทรัพย์ ตั้งแต่นั้นเป็นต้นมา ในปี 2543 บริษัทหลักทรัพย์ มหาสมุทร จํากัด
จำหน่ายหุ้นให้ทาง ยูไนเต็ด อินเวสเมนท์ ลิมิเต็ด ซึ่งเป็นบริษัทในกลุ่มยูโอบี ที่ประเทศสิงคโปร์
และเปลี่ยนชื่อเป็น บริษัทหลักทรัพย์ ยูโอบี (ประเทศไทย) จํากัด
และต่อมามีการรวมตัวกันทางธุรกิจระหว่างกลุ่มธนาคารยูโอบี กับ กลุ่มเคย์เฮียน โฮลดิ้งส์ เป็น
ยูโอบี เคย์เฮียน โฮลดิ้งส์ ลิมิเต็ด ทำให้ในปี 2544
มีการปรับโครงสร้างการถือหุ้นใหม่โดยยูไนเต็ด อินเวสเมนท์ ลิมิเต็ด ได้ขายหุ้นที่ถือทั้งหมดให้กับ
ยูโอบี เคย์เฮียน โฮลดิ้งส์ ลิมิเต็ด ทำให้ ยูโอบี เคย์เฮียน โฮลดิ้งส์ ลิมิเต็ด ถือหุ้นในบริษัทฯ
ร้อยละ 99.99 ของหุ้นที่จําหน่ายได้ทั้งหมด และเปลี่ยนชื่อเป็น บริษัทหลักทรัพย์ ยูโอบี เคย์เฮียน
(ประเทศไทย) จํากัด หลังจากนั้นในปีเดียวกัน บริษัทฯ
ได้ซื้อธุรกิจรายย่อยจากบริษัทหลักทรัพย์บีเอ็นพี พาริบาส์ พีรีกรีน (ประเทศไทย) จำกัด
โดยชำระเป็นเงินสดพร้อมทั้งรับโอนลูกหนี้และเจ้าหน้าที่การตลาด และในวันที่ 21 กุมภาพันธ์ 2548
บริษัทฯ ได้แปรสภาพเป็นบริษัทมหาชน โดยใช้ชื่อว่า บริษัทหลักทรัพย์ ยูโอบี เคย์เฮียน
(ประเทศไทย) จำกัด (มหาชน)

จากนั้นในปี 2553 บริษัทฯ ได้เข้ารับโอนธุรกิจนายหน้าซื้อขายหลักทรัพย์ (Brokerage
Business) จากบริษัทหลักทรัพย์ เมอร์ชั่น พาร์ทเนอร์ จำกัด (มหาชน)
ซึ่งเป็นการรับโอนทรัพย์สินและผลประโยชน์ต่างๆ ที่เกี่ยวเนื่องกับธุรกิจนายหน้าซื้อขายหลักทรัพย์
โดยบริษัทฯได้ออกและจัดสรรหุ้นสามัญที่ออกใหม่ให้แก่บริษัทหลักทรัพย์เมอร์ชั่น พาร์ทเนอร์ จำกัด
(มหาชน) เป็นจำนวน 28,837,000 หุ้น ณ ราคา 3.54 บาทต่อหุ้น มูลค่าที่ตราไว้หุ้นละ 1 บาท
เพื่อเสริมความแข็งแกร่งทางธุรกิจของบริษัทฯ

จากนั้นในปี 2554 ที่ประชุมคณะกรรมการบริษัท ครั้งที่ 3/2554
ได้มีมติอนุมัติให้บริษัทเข้ารับโอนธุรกิจหลักทรัพย์จากบริษัทหลักทรัพย์ ยูไนเต็ด จำกัด (มหาชน)
(“ยูไนเต็ด”) ซึ่งรวมถึง สิทธิ ประโยชน์และผลประโยชน์ที่จะได้มา จะจ้าง หรือจะทำสัญญา
เกี่ยวกับการให้บริการเป็นการเฉพาะของเจ้าหน้าที่การตลาด ทรัพย์สินใด
สิทธิการเช่าที่เกี่ยวเนื่องกับธุรกิจหลักทรัพย์ ทรัพย์สินในรูปของเงินสด ลูกหนี้การค้า และหนี้สินอื่นๆ
แต่ไม่รวมถึงหนี้สินและภาระผูกพันของยูไนเต็ด ก่อนการซื้อขายสินทรัพย์ของยูไนเต็ด
(“การรับโอนธุรกิจ”)

โดยเมื่อวันที่ 25 ตุลาคม 2554 บริษัทฯ
ได้รับโอนธุรกิจจากการเป็นนายหน้าซื้อขายหลักทรัพย์และตัวแทนสัญญาซื้อขายล่วงหน้าจากยูไนเต็ด
โดยรับโอนเฉพาะลูกหนี้เงินให้กู้ยืมเพื่อซื้อหลักทรัพย์ ซึ่งมีมูลค่าสินทรัพย์สุทธิเป็นจำนวนเงิน 247
ล้านบาท ซึ่งบริษัทฯ ได้จ่ายชำระเป็นเงินสดทั้งจำนวนแล้ว
พร้อมกันนี้บริษัทฯได้รับโอนฐานลูกค้ารวมทั้งหุ้นที่ฝากไว้ และเงินฝากเพื่อลูกค้าทั้งหมดจากยูไนเต็ด
โดยให้บริษัทฯ เป็นผู้รับฝากทรัพย์สิน

ต่อมาในปี 2556 ที่ประชุมคณะกรรมการบริษัท ครั้งที่ 2/2556 ซึ่งจัดขึ้น ในวันที่ 25 มีนาคม 2556
ได้มีมติอนุมัติให้จำหน่ายไปซึ่งเงินลงทุนทั้งหมดในหุ้นของบริษัทหลักทรัพย์ ยูไนเต็ด จำกัด (มหาชน)
ซึ่งเป็นบริษัทย่อยของบริษัทฯ ให้แก่นายประพล มิลินทจินดา เป็นผลให้บริษัทหลักทรัพย์ ยูไนเต็ด
จำกัด (มหาชน) สิ้นสุดสถานะการเป็นบริษัทย่อยของบริษัทฯ

ทั้งนี้ ยูโอบี เคย์เฮียน โฮลดิ้งส์ ลิมิเต็ด ซึ่งเป็นบริษัทแม่
เป็นบริษัทหลักทรัพย์จดทะเบียนที่มีส่วนแบ่งการตลาดสูงสุดในสิงคโปร์ มีสำนักงานในประเทศฮ่องกง
ลอนดอน นิวยอร์ก จาการ์ต้า เซี่ยงไฮ้ และมะนิลา นอกจากนี้ยังเป็นบริษัทในเครือของยูไนเต็ด
โอเวอร์ซีส์ แบงค์ ที่เป็นธนาคารพาณิชย์ขนาดใหญ่ในสิงคโปร์ ที่มีสาขาในประเทศไทย คือ
ธนาคารยูโอบี จำกัด (มหาชน) จากความสัมพันธ์และเครือข่ายที่กว้างขวางดังกล่าวทำให้บริษัทฯ
สามารถขยายฐานลูกค้าทั้งในและต่างประเทศได้อย่างกว้างขวาง

นอกจากนี้ บริษัทฯ ยังได้รับการถ่ายทอดความรู้ ประสบการณ์
และความช่วยเหลือในการดำเนินธุรกิจหลักทรัพย์จากบริษัทในกลุ่มอย่างต่อเนื่อง
โดยได้มีการทำสัญญาการให้บริการ (Service Agreement) กับ ยูโอบี เคย์เฮียน ไพรเวท
ลิมิเต็ด ซึ่งเป็นบริษัทย่อยของ ยูโอบี เคย์เฮียน โฮลดิ้งส์ ลิมิเต็ด
โดยการให้บริการครอบคลุมด้านต่าง ๆ หลายด้าน
(รายละเอียดของสัญญาให้บริการและค่าธรรมเนียมการให้บริการสามารถดูได้ในส่วนที่ 1 ข้อ 12
ข้อมูลอื่นที่เกี่ยวข้อง) จากที่ผ่านมาจนถึงปัจจุบัน บริษัทฯ ได้รับความช่วยเหลือตามสัญญาให้บริการ
เช่น
ให้ความช่วยเหลือในการพัฒนาระบบเทคโนโลยีสารสนเทศให้สามารถเชื่อมโยงเป็นระบบเดียวกันภายในกลุ่มยูโอบี
ช่วยแนะนำในการติดตั้งระบบการซื้อขายหลักทรัพย์ รวมทั้งพัฒนาระบบต่างๆ
ให้มีประสิทธิภาพมาอย่างต่อเนื่อง การจัดให้มีระบบการบริหารความเสี่ยง นอกจากนี้ ตั้งแต่ปี 2548
บริษัทฯ ยังได้รับการสนับสนุนทางด้านการตลาดและการดำเนินโครงการ Cross Selling
ทำให้บริษัทฯ
สามารถขยายการให้บริการทางด้านนายหน้าซื้อขายหลักทรัพย์แก่ลูกค้าได้เพิ่มขึ้นจากการแนะนำลูกค้าผ่านบริษัทในกลุ่ม
นอกจากนี้ บริษัทฯ ยังได้ประโยชน์จากการใช้ทรัพยากรร่วมกันกับบริษัทในกลุ่ม เช่น
การใช้ข้อมูลต่างๆ ร่วมกันในงานวิเคราะห์หลักทรัพย์ รวมถึงการให้บริษัทฯ
สามารถเข้าถึงบทความวิเคราะห์หลักทรัพย์และสภาวะตลาดในต่างประเทศที่จัดทำขึ้นโดยบริษัทในกลุ่มเพื่อพัฒนางานวิจัยของบริษัทฯ

การเปลี่ยนแปลงและพัฒนาการที่สำคัญเกี่ยวกับการประกอบธุรกิจ และการบริหารงานของบริษัทฯ
ที่ผ่านมา

+-------+--------------------------------------------------------------+
| ปี     | - วันที่ 25 มีนาคม                                               |
| 2556  | คณะกรรมการบริษัทมีมติให้จำหน่ายเงินลงทุนทั้งหมดในบริษัทหลักทรัพย์ยูไนเต็ด     |
|       | จำกัด (มหาชน) ซึ่งเป็นบริษัทย่อยของบริษัทให้แก่นักลงทุนกลุ่มหนึ่ง             |
|       | โดยขายหุ้นทั้งหมดจำนวน 157,796,396 หุ้น คิดเป็นร้อยละ 93.47           |
|       | ของหุ้นที่ชำระแล้วทั้งหมดของบล. ยูไนเต็ดให้แก่ผู้ซื้อ ในราคา 6.029          |
|       | บาทต่อหุ้นรวมเป็นมูลค่า 951.37 ล้านบาท และ เข้าทำสัญญาซื้อขายหุ้นของบล.   |
|       | ยูไนเต็ด กับผู้ซื้อดังกล่าว เมื่อวันที่ 26 มีนาคม                           |
+-------+--------------------------------------------------------------+
|       | - วันที่ 30 เมษายน เงื่อนไขต่างๆ ตามสัญญาซื้อขายหุ้นได้สำเร็จลง           |
+-------+--------------------------------------------------------------+
|       | - วันที่ 2 พฤษภาคม 2556 บริษัทได้ดำเนินการจำหน่ายเงินลงทุนทั้งหมดในบล.   |
|       | ยูไนเต็ด โดยการขายหุ้นทั้งหมดของ บล. ยูไนเต็ดในตลาดหลักทรัพย์           |
|       | และได้รับชำระเงินค่าขายหุ้นเต็มจำนวนในวันที่ 8 พฤษภาคม มีผลให้           |
|       | บล.ยูไนเต็ดสิ้นสุดสภาพการเป็นบริษัทย่อยของบริษัท ณ วันที่ดังกล่าว            |
+-------+--------------------------------------------------------------+
|       | - ต่อมาบริษัทได้ทำสัญญาซื้อขายธุรกิจกับบล. ยูไนเต็ดซึ่งสัญญาดังกล่าวมีผลเมื่อวันที่ |
|       | 15 พฤษภาคม 2556                                              |
|       | โดยบริษัทจ                                                     |
|       | ะรับโอนสินทรัพย์ที่เกี่ยวข้องกับธุรกิจตราสารหนี้และธุรกิจการจัดจำหน่ายหน่วยลงทุน |
|       | โดยมีค่าตอบแทน 2 ล้านบาท และรับโอนสิทธิการเป็นสมาชิกตลาดหลักทรัพย์ ทั้งนี้  |
|       | ในส                                                          |
|       | ่วนของสิทธิการเป็นสมาชิกตลาดหลักทรัพย์จะโอนให้กับบริษัทหรือบุคคลที่บริษัทกำหนด |
|       | ทั้งนี้ การโอนธุรกิจตราสารหนี้มีผลในวันที่ 15 พฤษภาคม 2556               |
|       | และการโอนธุรกิจการจัดจำหน่ายหน่วยลงทุนมีผลในวันที่ 1 มิถุนายน 2556       |
|       | ซึ่งบริษัทได้ชำระเงินให้แก่ บล. ยูไนเต็ดแล้วทั้งจำนวนเมื่อวันที่ 26 กรกฎาคม    |
|       | 2556                                                         |
|       | ส่วนสิทธิการเป็นสมาชิกตลาดหลัก                                     |
|       | ทรัพย์อยู่ระหว่างการพิจารณาและดำเนินการโอนมายังบริษัทหรือบุคคลที่บริษัทกำหนด |
+-------+--------------------------------------------------------------+
|       | - บริษัทฯ มีการต่อสัญญา Service Agreement กับ ยูโอบี เคย์เฮียน ไพรเวท  |
|       | ลิมิเต็ด ที่สิ้นสุดอายุเมื่อวันที่ 31 ธันวาคม 2555                          |
|       | (รายละเอียดและเงื่อนไขของสัญญา สามารถดูได้ในส่วนที่ 1 ข้อ 12           |
|       | ข้อมูลที่เกี่ยวข้อง) โดย ในปี 2556 บริษัทฯ                             |
|       | มีค่าใช้จ่ายค่าธรรมเนียมการให้บริการ 14.33 ล้านบาท ทั้งนี้                |
|       | คณะกรรมการบริษัทฯ ได้มีการพิจารณาต่อสัญญา ดังกล่าวไปอีก 1 ปี ตั้งแต่ 1     |
|       | ม.ค. 2556 ถึง 31 ธ.ค. 2556                                    |
|       | โดยเงื่อนไขมีการปรับปรุงให้เ                                       |
|       | หมาะสมกับสภาวการณ์ในปัจจุบันและอัตราค่าธรรมเนียมในการให้บริการเหมือนเดิม |
+-------+--------------------------------------------------------------+
| ปี     | - บริษัทฯ เปิดสาขาเพิ่มอีก 3 แห่ง ได้แก่ สาขา นครราชสีมา               |
| 2555  | สาขาอินเตอร์เชนจ์ และสาขาเซ็นทรัลเวิร์ด                             |
|       | โดยมีวัตถุประสงค์เพื่อขยายฐานลูกค้าให้ครอบคลุมพื้นที่ดังกล่าว                |
+-------+--------------------------------------------------------------+
|       | - เปลี่ยนชื่อ เว็บไซต์ของบริษัทจาก www.uobkayhian.co.th เป็น          |
|       | www.u-trade.co.th ภายใต้ตรา “UTRADE”                          |
|       | ซึ่งเป็นชื่อเรียกบริการซื้อขายหลักทรัพย์ผ่านอินเตอร์เน็ตของบริษัทฯ             |
|       | เพื่อให้ง่ายต่อการจดจำ และเป็นการสร้าง Brand Awareness อีกด้วย        |
+-------+--------------------------------------------------------------+
|       | - วันที่ 15 ตุลาคม บริษัทฯ ได้เปิดให้บริการซื้อขายหลักทรัพย์ต่างประเทศผ่าน    |
|       | ASEAN LINK โดยบริษัทฯเป็นหนึ่งในบริษัทหลักทรัพย์ที่เข้าร่วม ASEAN Link     |
|       | กลุ่มแรก และได้รับประกาศนียบัตร Pioneer                            |
|       | Broker จากตลาดหลักทรัพย์แห่งประเทศไทย                            |
+-------+--------------------------------------------------------------+
|       | - บริษัทฯ มีการต่อสัญญา Service Agreement กับ ยูโอบี เคย์เฮียน ไพรเวท  |
|       | ลิมิเต็ด ที่สิ้นสุดอายุเมื่อวันที่ 31 ธันวาคม 2554                          |
|       | (รายละเอียดและเงื่อนไขของสัญญา สามารถดูได้ในส่วนที่ 1 ข้อ 12           |
|       | ข้อมูลที่เกี่ยวข้อง) โดย ในปี 2555 บริษัทฯ                             |
|       | มีค่าใช้จ่ายค่าธรรมเนียมการให้บริการ 13.79 ล้านบาท ทั้งนี้                |
|       | คณะกรรมการบริษัทฯได้มีการพิจารณาต่อสัญญา ดังกล่าวไปอีก 1 ปี ตั้งแต่ 1 ม.ค. |
|       | 2555 ถึง 31 ธ.ค. 2555                                         |
|       | โดยเงื่อนไขมีการปรับปรุงให้เ                                       |
|       | หมาะสมกับสภาวการณ์ในปัจจุบันและอัตราค่าธรรมเนียมในการให้บริการเหมือนเดิม |
+-------+--------------------------------------------------------------+
| ปี     | - บริษัทฯ เปิดสาขาเพิ่มอีก 2 แห่ง คือ สาขาราชบุรี สาขานนทบุรี            |
| 2554  | โดยมีวัตถุประสงค์เพื่อขยายฐานลูกค้าให้ครอบคลุมพื้นที่ดังกล่าว                |
+-------+--------------------------------------------------------------+
|       | - บริษัทฯ ย้ายที่ทำการสาขารังสิต ไปยังเซ็นทรัลแจ้งวัฒนะ                  |
|       | และเปลี่ยนชื่อสาขาจากสาขารังสิต เป็นสาขา แจ้งวัฒนะ                    |
|       | เนื่องจากที่ทำการสาขารังสิต (ศูนย์การค้าเซียร์สตรีท รังสิต)                |
|       | หมดสัญญาเช่าเมื่อวันที่ 30 พฤศจิกายน 2554                            |
+-------+--------------------------------------------------------------+
|       | - วันที่ 18 กรกฎาคม 2554 ที่ประชุมวิสามัญผู้ถือหุ้นของบริษัทฯ ครั้งที่ 1/2554   |
|       | ได้มีมติอนุมัติให้บริษัทเข้ารับโอนธุรกิจจากบริษัทหลักทรัพย์ ยูไนเต็ด จำกัด        |
|       | (มหาชน) และมีมติให้บริษัทเข้าทำคำเสนอซื้อหลักทรัพย์ทั้งหมดของบริษัทหลักทรัพย์  |
|       | ยูไนเต็ด จำกัด (มหาชน)                                          |
|       | โดยสมัครใจโดยกำหนดราคาเสนอซื้อหุ้นของบริษัทหลักทรัพย์ ยูไนเต็ด จำกัด      |
|       | (มหาชน) ราคา 5.58 บาทต่อหุ้นและราคาเสนอซื้อหุ้นทั้งหมดของบริษัทหลักทรัพย์  |
|       | ยูไนเต็ด จำกัด (มหาชน) ภายใต้การทำคำเสนอซื้อมูลค่าไม่เกิน 942 ล้านบาท   |
+-------+--------------------------------------------------------------+
|       | -   วันที่ 25 ตุลาคม 2554 บริษัทฯ                                  |
|       |     ได้รับโอนธุรกิจจากก                                          |
|       | ารเป็นนายหน้าซื้อขายหลักทรัพย์และตัวแทนสัญญาซื้อขายล่วงหน้าจากบริษัทหลักทรัพย์ |
|       |     ยูไนเต็ด จำกัด (มหาชน) โดยได้รับโอนเฉพาะลูกหนี้เงินให้กู้ยืมเพื่อ       |
|       |     ซื้อหลักทรัพย์ซึ่งมีมูลค่าสินทรัพย์สุทธิเป็นจำนวนเงิน 247 ล้านบาท          |
|       |     ซึ่งบริษัทได้จ่ายชำระเป็นเงินสด ทั้งจำนวนแล้ว พร้อมกันนี้บริษัทฯ          |
|       |     ได                                                       |
|       | ้รับโอนฐานลูกค้ารวมทั้งหุ้นที่ฝากไว้และเงินฝากเพื่อลูกค้าทั้งหมดจากบริษัทหลักทรัพย์ |
|       |     ยูไนเต็ด จำกัด (มหาชน) โดยให้บริษัทฯ เป็นผู้รับฝากทรัพย์สิน           |
|       |                                                              |
|       |   ทั้งนี้การรับโอนธุรกิจดังกล่าว ส่งผลให้บริษัทฯ มีสาขาเพิ่มขึ้น อีก 4 สาขา คือ  |
|       |   สาขาอาคารธนภูมิ สาขา ฟิวเจอร์ปาร์ครังสิต สาขานครปฐม               |
|       |   และสาขานครสวรรค์                                            |
+-------+--------------------------------------------------------------+
|       | - เริ่มใช้ระบบ Smart One Port ซึ่งเป็นการรวมระบบระหว่างโปรแกรม iFIS |
|       | ของบริษัท Freewill Solution และโปรแกรม Streaming Pro           |
|       | ของบริษัทเซ็ทเทรด ดอท คอม โดยระบบดังกล่าว                         |
|       | ส่งผลให้เจ้าหน้าที่การตลาดสามารถให้บริการด้าน Portfolio               |
|       | ของลูกค้าได้สะดวก และมีประสิทธิภาพมากขึ้น                            |
+-------+--------------------------------------------------------------+
|       | - บริษัทฯ ร่วมกับ บริษัทหลักทรัพย์ เพื่อธุรกิจหลักทรัพย์ จำกัด (มหาชน)        |
|       | เปิดให้บริการยืมและให้ยืมหลักทรัพย์ (SBL) ให้กับลูกค้าของบริษัทฯ            |
|       | ซึ่งเป็นการเพิ่มรูปแบบและการให้บริการในด้านการลงทุน                    |
|       | เพื่อตอบสนองความต้องการของลูกค้าที่ต้องการทำกำไรในช่วงตลาดผันผวน       |
+-------+--------------------------------------------------------------+
|       | -   บริษัทฯ มีการต่อสัญญา Service Agreement กับ ยูโอบี เคย์เฮียน       |
|       |     ไพรเวท ลิมิเต็ด ที่สิ้นสุดอายุเมื่อวันที่ 31 ธันวาคม 2553               |
|       |     (รายละเอียดและเงื่อนไขของสัญญา สามารถดูได้ในส่วนที่ 1 ข้อ 12       |
|       |     ข้อมูลที่เกี่ยวข้อง) โดย ในปี 2554 บริษัทฯ                         |
|       |     มีค่าใช้จ่ายค่าธรรมเนียมการให้บริการ 12.49 ล้านบาท ทั้งนี้            |
|       |     คณะกรรมการบริษัทฯ ได้มีการพิจารณาต่อสัญญา ดังกล่าวไปอีก 1 ปี ตั้งแต่ 1 |
|       |     ม.ค. 2554 ถึง 31 ธ.ค. 2554                                |
|       |     โดยเงื่อนไขมีการปรับปรุงให้เ                                   |
|       | หมาะสมกับสภาวการณ์ในปัจจุบันและอัตราค่าธรรมเนียมในการให้บริการเหมือนเดิม |
+-------+--------------------------------------------------------------+
| ปี     | - วันที่ 22 มกราคม ที่ประชุมวิสามัญผู้ถือหุ้น ครั้งที่ 1/2553                 |
| 2553  | มีมติอนุมัติให้บริษัทซื้อและรับโอนธุรกิจนายหน้าซื้อขายหลักทรัพย์จากบริษัทหลักทรัพย์  |
|       | เมอร์ชั่น พาร์ทเนอร์ จำกัด (มหาชน)                                 |
+-------+--------------------------------------------------------------+
|       | - วันที่ 15 กุมภาพันธ์ บริษัทฯ ได้รับโอนธุรกิจมาจากบริษัทหลักทรัพย์ เมอร์ชั่น    |
|       | พาร์ทเนอร์ จำกัด (มหาชน) ในมูลค่า 102,082,980 บาท                 |
|       | ซึ่งเป็นมูลค่าภายหลังการปรับมูลค่าตามเงื่อนไขที่ได้ระบุไว้ในสัญญา             |
|       | การ                                                          |
|       | ปรับมูลค่าดังกล่าวขึ้นอยู่กับจำนวนเจ้าหน้าที่การตลาดที่รับโอนมาจากบริษัทหลักทรัพย์ |
|       | เมอร์ชั่น พาร์ทเนอร์ จำกัด (มหาชน) ณ วันที่รับโอน ในการนี้บริษัทฯ          |
|       | ได้ชำระค่าตอบแทนสำหรับการรับโอนธุรกิจดังกล่าว                        |
|       | โดยการจัดสรรหุ้นสามัญเพิ่มทุนเป็นจำนวน 28,837,000 หุ้น มูลค่าที่ตราไว้หุ้นละ  |
|       | 1 บาท คิดเป็นมูลค่าร้อยละ 8.15                                    |
|       | ของจำนวนหุ้นที่ออกและชำระแล้วทั้งหมดของบริษัทฯ                        |
|       | โดยราคายุติธรรมของหุ้นสามัญที่เพิ่มทุนเท่ากับ 3.54 บาทต่อหุ้น               |
|       | ตามมติที่ประชุมคณะกรรมการของบริษัทฯ ส่งผลให้บริษัทฯ มีสาขาเพิ่มขึ้นอีก 1     |
|       | สาขา คือ สาขาแกรนด์ไชน่า ซึ่งเป็นสาขาเดิมของบริษัทหลักทรัพย์ เมอร์ชั่น      |
|       | พาร์ทเนอร์ จำกัด (มหาชน)                                        |
+-------+--------------------------------------------------------------+
|       | - บริษัทฯ ได้เปิดสาขาเพิ่มอีก 2 แห่งคือ สาขาตรัง และสาขาปิ่นเกล้า         |
+-------+--------------------------------------------------------------+
|       | - บริษัทฯ มีการต่อสัญญา Service Agreement กับ ยูโอบี เคย์เฮียน ไพรเวท  |
|       | ลิมิเต็ด ที่สิ้นสุดอายุเมื่อวันที่ 31 ธันวาคม 2552 โดย ในปี 2553 บริษัทฯ       |
|       | มีค่าใช้จ่ายค่าธรรมเนียมการให้บริการ 11.30 ล้านบาท ทั้งนี้                |
|       | คณะกรรมการบริษัทฯ ได้มีการพิจารณาต่อสัญญา ดังกล่าวไปอีก 1 ปี ตั้งแต่ 1     |
|       | ม.ค. 2553 ถึง 31 ธ.ค. 2553                                    |
|       | โดยเงื่อนไขมีการปรับปรุงให้เ                                       |
|       | หมาะสมกับสภาวการณ์ในปัจจุบันและอัตราค่าธรรมเนียมในการให้บริการเหมือนเดิม |
+-------+--------------------------------------------------------------+
| ปี     | - วันที่ 16 ธันวาคม บริษัทฯ ได้ทำสัญญาซื้อขายธุรกิจนายหน้าซื้อขายหลักทรัพย์    |
| 2552  | (Acquisition of Business Agreement) กับบริษัทหลักทรัพย์ เมอร์ชั่น     |
|       | พาร์ทเนอร์ จำกัด (มหาชน) เพื่อรับโอนธุรกิจนายหน้าซื้อขายหลักทรัพย์         |
|       | (Brokerage Business) จาก บริษัทหลักทรัพย์ เมอร์ชั่น พาร์ทเนอร์ จำกัด    |
|       | (มหาชน) โดยจะรับโอนทรัพย์สินและผลประโยชน์ต่างๆ                     |
|       | ที่เกี่ยวเนื่องกับธุรกิจนายหน้าซื้อขายหลักทรัพย์                            |
|       | มูลค่าในการรับโอนธุรกิจครั้งนี้กำหนดเป็นจำนวนไม่เกิน 106,879,680 บาท     |
|       | ซึ่งบริษัทฯ จะออกและจัดสรรหุ้นสามัญที่ออกใหม่ของบริษัทฯ ให้แก่บริษัทหลักทรัพย์   |
|       | เมอร์ชั่น พาร์ทเนอร์ จำกัด (มหาชน) เป็นจำนวนไม่เกิน 30,192,000 หุ้น     |
|       | มูลค่าที่ตราไว้หุ้นละ 1 บาท ราคายุติธรรมของหุ้นสามัญของบริษัทฯเท่ากับ 3.54   |
|       | บาทต่อหุ้น ตามมติที่ประชุมคณะกรรมการของบริษัทฯครั้งที่ 6/2552             |
+-------+--------------------------------------------------------------+
|       | - บริษัทฯ มีการต่อสัญญา Service Agreement กับ ยูโอบี เคย์เฮียน ไพรเวท  |
|       | ลิมิเต็ด ที่สิ้นสุดอายุเมื่อวันที่ 31 ธันวาคม 2551 โดย ในปี 2552 บริษัทฯ       |
|       | มีค่าใช้จ่ายค่าธรรมเนียมการให้บริการ 17.49 ล้านบาท ทั้งนี้                |
|       | คณะกรรมการบริษัทฯ ได้มีการพิจารณาต่อสัญญา ดังกล่าวไปอีก 1 ปี ตั้งแต่ 1     |
|       | ม.ค. 2552 ถึง 31 ธ.ค. 2552                                    |
|       | โดยเงื่อนไขมีการปรับปรุงให้เ                                       |
|       | หมาะสมกับสภาวการณ์ในปัจจุบันและอัตราค่าธรรมเนียมในการให้บริการเหมือนเดิม |
+-------+--------------------------------------------------------------+
|       | - บริษัทฯ ได้ปิดสาขาหาดใหญ่ ซึ่งอยู่ที่ เลขที่ 1 โรงแรมลีการ์เดนส์ ถ.ลีพัฒนา   |
|       | โดยสาขาหาดใหญ่ที่ตั้งอยู่ ณ เลขที่ 257/10-11 ถ.นิพัทธ์อุทิศ อ. หาดใหญ่      |
|       | ยังคงเปิดดำเนินการต่อไป                                          |
+-------+--------------------------------------------------------------+

0.  ภาพรวมและนโยบายการประกอบธุรกิจ

บริษัทหลักทรัพย์ ยูโอบี เคย์เฮียน (ประเทศไทย) จำกัด (มหาชน)
เป็นสมาชิกตลาดหลักทรัพย์แห่งประเทศไทยหมายเลข 26 บริษัทฯ
ได้รับใบอนุญาตจากกระทรวงการคลังให้ประกอบธุรกิจหลักทรัพย์ 4 ประเภท ได้แก่
การเป็นนายหน้าซื้อขายหลักทรัพย์ การค้าหลักทรัพย์ การจัดจำหน่ายหลักทรัพย์
และการเป็นที่ปรึกษาการลงทุน นอกจากนี้ยังร่วมมือกับบริษัทหลักทรัพย์ เพื่อธุรกิจหลักทรัพย์ จำกัด
(มหาชน) ให้บริการยืมและให้ยืมหลักทรัพย์ (SBL)
อีกทั้งเพิ่มบริการซื้อขายหลักทรัพย์ต่างประเทศผ่าน ASEAN LINK
เพื่อเพิ่มทางเลือกในการลงทุนให้แก่ลูกค้าของบริษัทฯ นอกจากนี้บริษัทฯ
ยังได้รับความเห็นชอบจากสำนักงานคณะกรรมการ ก.ล.ต.
ให้ทำหน้าที่เป็นที่ปรึกษาทางการเงินและการเป็นตัวแทนสนับสนุนการขายหรือรับซื้อคืนหน่วยลงทุน
อนึ่ง บริษัทฯ ได้ขอระงับการเป็นที่ปรึกษาทางการเงินเป็นการชั่วคราว ทั้งนี้ ในปัจจุบันบริษัทฯ
เน้นธุรกิจนายหน้าซื้อขายหลักทรัพย์เป็นธุรกิจหลัก
สำหรับธุรกิจซื้อขายหน่วยลงทุนอยู่ระหว่างพัฒนาธุรกิจดังกล่าวเพื่อสนับสนุนธุรกิจของบริษัทฯ
ให้มีความหลากหลายและเป็นการสร้างรายได้อีกทางหนึ่ง ทั้งนี้ บริษัทฯ
ได้รับใบอนุญาตเป็นตัวแทนซื้อขายสัญญาซื้อขายล่วงหน้า (Derivatives Brokerage License)
จากสำนักงานคณะกรรมการ ก.ล.ต. โดยใบอนุญาตมีผลตั้งแต่วันที่ 14 ตุลาคม 2548
และได้รับอนุญาตจากสำนักงานคณะกรรมการ ก.ล.ต. ให้ดำเนินธุรกรรมดังกล่าวได้ในเดือนมีนาคม
2551 ซึ่งถือเป็นการเพิ่มบริการเพื่อตอบสนองความต้องการของลูกค้า
และยังเป็นการขยายฐานลูกค้าให้ครอบคลุมมากขึ้น ณ วันที่ 31 ธันวาคม 2556 บริษัทฯ
มีสำนักงานใหญ่ และ สาขา รวม 23 แห่ง โดยสำนักงานใหญ่ของบริษัทฯ ตั้งอยู่ที่ชั้นที่ 3 ชั้นที่ 15
ชั้นที่ 19 และชั้นที่ 22 อาคารสินธรทาวเวอร์ เลขที่ 130 - 132 ถนนวิทยุ แขวงลุมพินี
เขตปทุมวัน กรุงเทพมหานคร และมีสำนักงานสาขาตั้งอยู่ในเขตกรุงเทพและปริมณฑล 12 แห่ง
และต่างจังหวัดอีก 11 แห่ง

อนึ่ง บริษัทย่อยของบริษัทฯ
ได้รับอนุญาตให้หยุดดำเนินธุรกิจหลักทรัพย์ประเภทการเป็นนายหน้าซื้อขายหลักทรัพย์
และการเป็นตัวแทนซื้อขายสัญญาซื้อขายล่วงหน้าเป็นการชั่วคราวจากสำนักงานคณะกรรมการ
ก.ล.ต. ตั้งแต่วันที่ 25 ตุลาคม 2554 และได้รับอนุญาตจากตลาดหลักทรัพย์แห่งประเทศไทย
และบริษัทตลาดอนุพันธ์ จำกัด (มหาชน) ให้หยุดประกอบธุรกิจดังกล่าว ตั้งแต่วันที่ 25 ตุลาคม
2554 จนถึงวันที่ 31 ธันวาคม 2555 ซึ่งต่อมาในระหว่างปี 2555 บริษัทย่อย
ได้รับอนุญาตให้ขยายระยะเวลาหยุดประกอบธุรกิจดังกล่าวออกไปจนถึงวันที่ 31 ธันวาคม 2556
ทั้งนี้ บริษัทย่อยของบริษัทฯ ยังคงประกอบธุรกิจค้าหลักทรัพย์ตราสารหนี้
และธุรกิจผู้สนับสนุนการขายและซื้อคืนหน่วยลงทุน อย่างไรก็ตาม ต่อมาในปี 2556
ที่ประชุมคณะกรรมการบริษัท ครั้งที่ 2/2556 ซึ่งจัดขึ้น ในวันที่ 25 มีนาคม 2556
ได้มีมติอนุมัติให้จำหน่ายไปซึ่งเงินลงทุนทั้งหมดในหุ้นของบริษัทหลักทรัพย์ ยูไนเต็ด จำกัด (มหาชน)
ซึ่งเป็นบริษัทย่อยของบริษัทฯ ให้แก่นายประพล มิลินทจินดา เป็นผลให้บริษัทหลักทรัพย์ ยูไนเต็ด
จำกัด (มหาชน) สิ้นสุดสถานะการเป็นบริษัทย่อยของบริษัทฯ

1.  โครงสร้างการถือหุ้นของกลุ่มบริษัท

ภาพแสดงโครงสร้างของบริษัทในกลุ่มที่มีความสัมพันธ์กับบริษัทฯฯ

+---------------------+--------------------+---------------------------+
| ชื่อ                  | ลักษณะธุรกิจ          | ความสัมพันธ์                 |
+=====================+====================+===========================+
| ยูไนเต็ด โอเวอร์ซีส์     | ธนาคารพาณิชย์ ใน     | บริษัทแม่ในเครือ ยูโอบี กรุ๊ป     |
| แบงค์ ลิมิเต็ด          | สิงคโปร์             |                           |
+---------------------+--------------------+---------------------------+
| ธนาคาร ยูโอบี จำกัด    | ธนาคารพาณิชย์ ใน     | ยูไนเต็ด โอเวอร์ซีส์ แบงค์      |
| (มหาชน)             | ประเทศไทย          | ลิมิเต็ด                     |
|                     |                    |                           |
|                     |                    | ถือหุ้นร้อยละ 99.66           |
+---------------------+--------------------+---------------------------+
| ยูโอบี เคย์เฮียน โฮลดิ้งส์ | บริษัท โฮลดิ้งส์ ใน     | ยูไนเต็ด โอเวอร์ซีส์ แบงค์      |
| ลิมิเต็ด               | สิงคโปร์             | ลิมิเต็ด                     |
|                     |                    |                           |
|                     |                    | ถือหุ้นร้อยละ 39.40           |
+---------------------+--------------------+---------------------------+
| ยูโอบี แอสเสท         | ธุรก                | ยูไนเต็ด โอเวอร์ซีส์ แบงค์      |
| เมเนจเม้น ลิมิเต็ด      | ิจหลักทรัพย์จัดการกองทุน | ลิมิเต็ด                     |
|                     | ในสิงคโปร์           |                           |
|                     |                    | ถือหุ้นร้อยละ 100             |
+---------------------+--------------------+---------------------------+
| ยูโอบี เคย์เฮียน        | ธุรกิจหลักทรัพย์ในฮ่องกง | ยูโอบี เคย์เฮียน โอเวอร์ซีส์     |
| (ฮ่องกง) ลิมิเต็ด       |                    | ลิมิเต็ด                     |
|                     |                    |                           |
|                     |                    | ถือหุ้นร้อยละ 100             |
+---------------------+--------------------+---------------------------+
| บริษัทหลักทรัพย์ ยูโอบี    | ธุรกิจหลักทรัพย์        | ยูโอบี เคย์เฮียน โฮลดิ้งส์ ลิมิเต็ด |
| เคย์เฮียน             | ในประเทศไทย        |                           |
|                     |                    | ถือหุ้นร้อยละ 70.65           |
| (ประเทศไทย) จำกัด    |                    |                           |
| (มหาชน)             |                    |                           |
+---------------------+--------------------+---------------------------+
| ยูโอบี เคย์เฮียน ไพรเวท | ตัวแทน ซื้อ-ขาย       | ยูโอบี เคย์เฮียน โฮลดิ้งส์ ลิมิเต็ด |
| ลิมิเต็ด               | หลักทรัพย์            |                           |
|                     |                    | ถือหุ้นร้อยละ 100             |
|                     | ใน สิงคโปร์          |                           |
+---------------------+--------------------+---------------------------+
| ยูโอบี เคย์เฮียน        | อินเวสเมนท์ โฮลดิ้ง    | ยูโอบี เคย์เฮียน โฮลดิ้งส์ ลิมิเต็ด |
| โอเวอร์ซีส์ ลิมิเต็ด      | ในสิงคโปร์           |                           |
|                     |                    | ถือหุ้นร้อยละ 100             |
+---------------------+--------------------+---------------------------+
| บร                  | ธุรก                | ยูโอบี แอสเสท เมเนจเม้น      |
| ิษัทหลักทรัพย์จัดการกองทุน | ิจหลักทรัพย์จัดการกองทุน | ลิมิเต็ด                     |
| ยูโอบี (ไทย) จำกัด     |                    |                           |
|                     |                    | ถือหุ้นร้อยละ 99.99           |
+---------------------+--------------------+---------------------------+
| บริษัทหลักทรัพย์ เมอร์ชั่น  | ธุรกิจหลักทรัพย์        | บริษัทที่มีกรรมการร่วมกัน        |
| พาร์ทเนอร์ จำกัด       | ในประเทศไทย        |                           |
| (มหาชน)             |                    |                           |
+---------------------+--------------------+---------------------------+
| บริษัท ไทยเฮ้าส์ซิ่ง      | ธุรกิจบริการ          | บุคคลที่อาจมีความขัดแย้ง        |
| ดิเวลล็อปเมนท์ จำกัด    |                    |                           |
+---------------------+--------------------+---------------------------+

ลักษณะการประกอบธุรกิจ

โครงสร้างรายได้

รายได้ส่วนใหญ่ของบริษัทฯ มาจากธุรกิจนายหน้าซื้อขายหลักทรัพย์ซึ่งมีสัดส่วนรายได้เกินกว่าร้อยละ
70 ของรายได้รวม โดยโครงสร้างรายได้ของบริษัทฯ ตามงบการเงินสำหรับปีสิ้นสุด 2554 –
2556 เป็นดังนี้

  ------------------------------------- ---------- -------- -- -------- -------- -- -------- --------
  รายได้                                 2556                   2555                 2554     

                                        ล้านบาท     ร้อยละ       ล้านบาท   ร้อยละ       ล้านบาท   ร้อยละ

  ค่านายหน้าซื้อขายหลักทรัพย์                  916.26     76.11       629.11   72.43       557.59   68.06

  ค่านายหน้าจากการซื้อขายสัญญาซื้อขายล่วงหน้า    52.38      4.35        58.33    6.71        114.68   14.00

  ค่านายหน้าจากการเป็นตัวแทนซื้อขายหน่วยลงทุน   1.11       0.09        0.36     0.04        0.23     0.03

  ค่าธรรมเนียมและค่าบริการ                  0.60       0.05        1.22     0.14        0.50     0.06

  กำไร(ขาดทุน)จากเงินลงทุน                 24.66      2.05        16.55    1.91        6.87     0.84

  กำไร (ขาดทุน)                          (0.79)     (0.07)      -        -           -        -
  จากการขายเงินลงทุนในบริษัทย่อย                                                                  

  กำไร(ขาดทุน)จากการซื้อขายตราสารอนุพันธ์     0.00       0.00        (0.04)   (0.00)      (0.17)   (0.02)

  ดอกเบี้ยรับ                              66.97      5.56        69.39    7.99        75.79    9.25

  ดอกเบี้ยเงินให้กู้ยืมเพื่อซื้อหลักทรัพย์            129.42     10.75       77.73    8.95        53.68    6.55

  รายได้อื่น                               13.32      1.11        15.93    1.83        10.15    1.24

  รวม                                   1,203.93   100.00      868.58   100.00      819.32   100.00
  ------------------------------------- ---------- -------- -- -------- -------- -- -------- --------

2.1 การประกอบธุรกิจแต่ละประเภทบริการ

2.1.1 ลักษณะการให้บริการ

บริษัทหลักทรัพย์ ยูโอบี เคย์เฮียน (ประเทศไทย) จำกัด (มหาชน)
ซึ่งเป็นสมาชิกตลาดหลักทรัพย์แห่งประเทศไทยหมายเลข 26
โดยได้รับใบอนุญาตประกอบธุรกิจหลักทรัพย์ 4 ประเภท ได้แก่ นายหน้าซื้อขายหลักทรัพย์
ค้าหลักทรัพย์ ที่ปรึกษาการลงทุน และการจัดจำหน่ายหลักทรัพย์ นอกจากนี้ บริษัทฯ
ยังได้รับความเห็นชอบให้ประกอบธุรกิจที่ปรึกษาทาง
การเงินและธุรกิจการเป็นตัวแทนสนับสนุนการขายและรับซื้อคืนหน่วยลงทุน
และร่วมมือกับบริษัทหลักทรัพย์ เพื่อธุรกิจหลักทรัพย์ จำกัด (มหาชน)
ในการให้บริการยืมและให้ยืมหลักทรัพย์ ซึ่งปัจจุบันบริษัทฯ ประกอบธุรกิจนายหน้าซื้อขายหลักทรัพย์
การจัดจำหน่ายหลักทรัพย์ และธุรกิจการเป็นตัวแทนสนับสนุนการขายและรับซื้อคืนหน่วยลงทุน
สำหรับธุรกิจที่ปรึกษาทาง การเงิน บริษัทฯ
ได้ขอระงับการเป็นที่ปรึกษาทางการเงินเป็นการชั่วคราว โดยบริษัทฯ
เน้นการประกอบธุรกิจนายหน้าซื้อขายหลักทรัพย์เป็นหลัก

โดยในปีที่ผ่านมาบริษัทฯ มุ่งเน้นการขยายฐานลูกค้าบุคคล โดยการเข้าร่วมโครงการต่างๆ
ซึ่งจัดโดยตลาดหลักทรัพย์แห่งประเทศไทย อาทิเช่น การร่วมออกบูธในงาน SET & TFEX Online
Investor Fair การเข้าร่วมโครงการ Your 1^(st) Stock เป็นต้น นอกจากนี้บริษัทยัง
จัดกิจกรรมสัมมนาให้แก่ลูกค้า และผู้ที่สนใจอย่างต่อเนื่องตลอดทั้งปี
เพื่อเป็นการเสริมสร้างความรู้ความเข้าใจเกี่ยวกับการลงทุนให้แก่ลูกค้าปัจจุบันและกลุ่มลูกค้าเป้าหมายอีกด้วย

  (1) ธุรกิจนายหน้าซื้อขายหลักทรัพย์

ธุรกิจนายหน้าซื้อขายหลักทรัพย์เป็นธุรกิจหลักของบริษัทฯ โดยรายได้กว่าร้อยละ 70
ของรายได้รวมมาจากธุรกิจนี้ โดยลูกค้าของบริษัทฯ
มีทั้งลูกค้าบุคคลและลูกค้าสถาบันทั้งในประเทศและต่างประเทศ ซึ่งบริษัทฯ
แบ่งการดูแลลูกค้าออกเป็น 2 ส่วนหลักๆ คือ สายธุรกิจรายย่อยดูแลลูกค้าบุคคล
และฝ่ายลูกค้าสถาบันดูแลลูกค้าสถาบัน ทั้งนี้ สัดส่วนการให้บริการแก่ลูกค้าบุคคล : ลูกค้าสถาบัน
ในปี 2554 – 2556 เท่ากับร้อยละ 78 : 22, 74 : 26 และ 70 : 30 ตามลำดับ
จะเห็นได้ว่าลูกค้าส่วนใหญ่ของบริษัทฯ กว่าร้อยละ 70 เป็นลูกค้าบุคคล นอกจากนี้บริษัทฯ
ได้เปิดให้บริการซื้อขายหลักทรัพย์ต่างประเทศผ่าน ASEAN LINK
โดยทำการซื้อขายหลักทรัพย์ในตลาดหลักทรัพย์สิงคโปร์เป็นตลาดแรก
โดยบริการดังกล่าวเป็นไปเพื่อตอบสนองความต้องการของลูกค้าสำหรับการลงทุนในตลาดต่างประเทศ

มูลค่าการซื้อขายหลักทรัพย์ของบริษัทฯ (ทั้งในตลาดหลักทรัพย์และตลาด MAI) ปี 2556
มีมูลค่าประมาณ 577,085 ล้านบาท ซึ่งครองส่วนแบ่งการตลาดร้อยละ 2.68 ซึ่งอยู่ในอันดับที่ 20
โดย ลดลงจากปี 2555 ซึ่งครองส่วนแบ่งการตลาดร้อยละ 3.06 อยู่ในอันดับที่ 13
เนื่องจากการแข่งขันที่รุนแรงขึ้น

ตารางแสดงส่วนแบ่งการตลาดมูลค่าการซื้อขายหลักทรัพย์ของบริษัทฯ
แยกตามประเภทของลูกค้าและประเภทบัญชี

บัญชีซื้อขายหลักทรัพย์ของบริษัทฯ แบ่งเป็น 4 ประเภท ดังนี้

1. บัญชีเงินสด (Cash Account) เป็นบัญชีที่ลูกค้าจะต้องชำระราคาค่าซื้อหลักทรัพย์ให้บริษัทฯ
ภายใน 3 วัน ทำการ นับถัดจากวันที่สั่งซื้อหลักทรัพย์ และบริษัทฯ
จะส่งมอบเงินค่าขายหลักทรัพย์ให้แก่ลูกค้าที่ขายหลักทรัพย์ในวันทำการที่ 3
นับถัดจากที่สั่งขายหลักทรัพย์เช่นกัน ซึ่งแบ่งออกได้เป็น 2 แบบ คือ

1.1 บัญชีเงินสดปกติ (Normal Cash) คือ
บัญชีที่ได้มีการกำหนดวงเงินแก่ลูกค้าโดยพิจารณาจากข้อมูลต่างๆ เช่น หน้าที่การงาน รายได้ประจำ
ประวัติ ฐานะ และหลักฐานทางการเงิน เป็นต้น ลูกค้าสามารถขอขยายวงเงินได้ ทั้งนี้
เป็นไปตามนโยบาย การพิจารณาอนุมัติวงเงินซื้อขายหลักทรัพย์ของบริษัทฯ

1.2 บัญชีเงินสดแบบมีหลักประกันเต็มจำนวน (Cash Balance) คือ
บัญชีที่วงเงินซื้อขายหลักทรัพย์จะเปลี่ยนแปลงไปตามจำนวนเงินคงเหลือที่ลูกค้าฝากไว้กับบริษัทฯ
หักด้วยมูลค่าซื้อหลักทรัพย์ที่ยังมิได้ชำระราคา

การจัดแบ่งประเภทบัญชีดังกล่าวข้างต้น มีวัตถุประสงค์เพื่อให้บริการที่เหมาะสมแก่ลูกค้าแต่ละราย
และสามารถนำมาใช้เป็นเครื่องมือในการบริหารความเสี่ยงได้อีกทางหนึ่ง อาทิเช่น
กรณีลูกค้าชาวต่างชาติที่ไม่มีถิ่นที่อยู่ในประเทศไทย บริษัทฯ
จะพิจารณาให้ลูกค้าเปิดบัญชีเงินสดแบบมีหลักประกันเต็มจำนวน
หรือลูกค้ารายที่เคยมีประวัติการชำระราคาหลักทรัพย์ไม่เป็นไปตามกำหนด บริษัทฯ
จะพิจารณาให้ลูกค้าเปลี่ยนไปใช้บัญชีเงินสดแบบมีหลักประกันเต็มจำนวน เป็นต้น

อนึ่ง ตามข้อบังคับตลาดหลักทรัพย์แห่งประเทศไทย
เรื่องหลักเกณฑ์และวิธีการเกี่ยวกับการซื้อขายหลักทรัพย์ด้วยเงินสด
กำหนดให้ลูกค้ารายใหม่ซึ่งเป็นบุคคลธรรมดาที่เปิดบัญชีซื้อขายหลักทรัพย์ตั้งแต่วันที่ 1 พฤศจิกายน
พ.ศ. 2548 ต้องชำระราคาค่าซื้อและรับค่าขายผ่านระบบการหักบัญชีอัตโนมัติผ่านธนาคาร (ATS)
หรือผ่านบัญชีของลูกค้าที่มีอยู่กับบริษัทฯ เพื่อชำระราคาหลักทรัพย์ (Cash Balance)

2. บัญชีเครดิตบาลานซ์ (Credit Balance Account)
เป็นบัญชีที่ลูกค้าสามารถกู้ยืมเงินเพื่อซื้อหลักทรัพย์ได้
โดยลูกค้าต้องวางเงินสดและ/หรือหลักทรัพย์เป็นหลักประกันการชำระหนี้ ในอัตราส่วนขั้นต่ำที่บริษัทฯ
กำหนด ซึ่งต้องไม่ต่ำกว่าร้อยละ 50 ตามประกาศของตลาดหลักทรัพย์แห่งประเทศไทย
ซึ่งลูกค้าจะได้รับดอกเบี้ยจากบริษัทฯ หากจำนวนเงินสดที่วางเป็นหลักประกันสูงกว่ายอดหนี้
และจะต้องจ่ายดอกเบี้ยเงินกู้ยืมหากยอดหนี้สูงเกินกว่าเงินสดที่วางหลักประกัน

3. บัญชีอินเตอร์เน็ต (Internet Trading Account)
เป็นบัญชีซื้อขายหลักทรัพย์ที่ลูกค้าสามารถส่งคำสั่งซื้อขายหลักทรัพย์ด้วยตนเองผ่านทางระบบอินเทอร์เน็ต
ทั้งนี้ เพื่อเป็นการเสริมช่องทางการส่งคำสั่งซื้อขายหลักทรัพย์ของลูกค้า
โดยลูกค้าสามารถใช้บริการต่างๆ เช่น ดูข้อมูลความเคลื่อนไหวของราคาหลักทรัพย์ต่างๆ
ในตลาดหลักทรัพย์ และข้อมูลการลงทุนอื่นๆ
รวมทั้งตรวจสอบรายการหลักทรัพย์คงเหลือในบัญชีของลูกค้าเอง เป็นต้น

4. บัญชีเพื่อการลงทุนในหลักทรัพย์ต่างประเทศ เป็นบัญชีประเภทฝากเงินล่วงหน้า
โดยที่ลูกค้าต้องฝากเงินเป็นหลักประกันล่วงหน้าก่อนการซื้อขายหลักทรัพย์ไม่น้อยกว่าที่บริษัทฯ กำหนด
โดยมีวงเงินลงทุนในหลักทรัพย์ต่างประเทศ
ที่บริษัทพิจารณาอนุมัติให้แก่ลูกค้าตามวงเงินที่ได้รับการจัดสรรจากสำนักงานคณะกรรมการ ก.ล.ต.
โดยปัจจุบัน ลูกค้าจะต้องติดต่อสื่อสารกับเจ้าหน้าที่การตลาดเพื่อการลงทุนในหลักทรัพย์ต่างประเทศ
อนึ่ง ในการขอเปิดบัญชีดังกล่าว
เจ้าหน้าที่ส่วนบริการลูกค้าจะจัดส่งรายชื่อผู้มีความประสงค์จะเปิดบัญชีเพื่อการลงทุนในหลักทรัพย์ต่างประเทศต่อสำนักงานคณะกรรมการ
ก.ล.ต. เพื่อการดำเนินการขออนุญาตต่อธนาคารแห่งประเทศไทย (ธปท.) ต่อไป และบริษัทฯ
อนุญาตให้ลูกค้าวางหลักประกันเป็นเงินสดเท่านั้น

บัญชีตราสารอนุพันธ์ (Derivatives Account)
เป็นบัญชีซื้อขายล่วงหน้าที่ลูกค้าติดต่อสื่อสารกับเจ้าหน้าที่การตลาดเพื่อให้เจ้าหน้าที่การตลาดส่งคำสั่งซื้อขายไปยังตลาดอนุพันธ์
หรือลูกค้าเป็นผู้ส่งคำส่งซื้อขายด้วยตนเองผ่านระบบอินเตอร์เน็ต
เจ้าหน้าที่การตลาดที่ได้รับใบอนุญาตการเป็นผู้ติดต่อผู้ลงทุนสัญญาซื้อขายล่วงหน้าจะให้คำแนะนำและข้อมูลข่าวสารประกอบการตัดสินใจการลงทุนของลูกค้า
โดยลูกค้าต้องวางหลักประกันก่อนการซื้อขาย ตามนโยบายการควบคุมความเสี่ยงของบริษัทฯ
ซึ่งอนุญาตให้ลูกค้าวางหลักประกันเป็นเงินสดเท่านั้น

บริษัทฯ กำหนดวงเงินที่ขออนุมัติสำหรับการลงทุนในสัญญาซื้อขายล่วงหน้าโดยอ้างอิงจากข้อมูลต่างๆ
เช่นรายได้ มูลค่าหลักทรัพย์ที่ฝากไว้กับบริษัทฯ หรือเงินฝากธนาคาร
โดยขั้นตอนในการพิจารณาอนุมัติวงเงินและเปิดบัญชีซื้อขายสัญญาซื้อขายล่วงหน้าคล้ายคลึงกับขั้นตอนของการเปิดบัญชีหุ้น
และทางบริษัทฯ อนุญาตให้มีการแยกวงเงิน (Split) ที่เคยอนุมัติให้กับบัญชีหุ้นของลูกค้า
หากลูกค้ามีความประสงค์จะนำวงเงินมาลงทุนในบัญชีตราสารอนุพันธ์เพิ่ม ทั้งนี้
เป็นไปตามนโยบายการพิจารณาอนุมัติวงเงินซื้อขายหลักทรัพย์ของบริษัทฯ

ทั้งนี้ บริษัทฯ ได้กำหนดนโยบายและวิธีการปฏิบัติงานด้านต่างๆ ไว้อย่างชัดเจน โดยสอดคล้องกับกฎ
ระเบียบ และข้อบังคับของหน่วยงานที่เกี่ยวข้อง คือ สำนักงานคณะกรรมการ ก.ล.ต.
และตลาดหลักทรัพย์แห่งประเทศไทย
ไม่ว่าจะเป็นการกำหนดให้การซื้อขายหลักทรัพย์ด้วยเงินสดต้องดำรงหลักประกันในบัญชีไว้ร้อยละ 20
ตามหลักเกณฑ์ เงื่อนไข และวิธีการเกี่ยวกับการซื้อขายหลักทรัพย์ด้วยเงินสดของตลาดหลักทรัพย์
โดยหลักประกันที่บริษัทฯ รับจากลูกค้า จะต้องเป็นเงินสด หรือ หลักทรัพย์ หรือ
ใบสำคัญแสดงสิทธิที่จะซื้อหุ้นสามัญ ซึ่งเป็นหลักทรัพย์จดทะเบียนในตลาดหลักทรัพย์ เท่านั้น

นโยบายในการพิจารณาเปิดบัญชีและอนุมัติวงเงินซื้อขายหลักทรัพย์ให้แก่ลูกค้า

-   บัญชีเงินสด

บริษัทฯ มีนโยบายในการรับลูกค้าที่ดี มีความรู้ความเข้าใจในผลิตภัณฑ์การลงทุน
และมีความสามารถในการชำระราคา โดยในการตรวจสอบจะครอบคลุมถึงอาชีพการงาน ประวัติ
ความน่าเชื่อถือ ความเป็นผู้มีชื่อเสียงทางสังคม และหลักฐานแสดงฐานะการเงิน
มูลค่าของส่วนของผู้ถือหุ้น ประวัติการซื้อขายกับบริษัทหลักทรัพย์อื่น
และมูลค่าทรัพย์สินของลูกค้าที่ฝากไว้กับบริษัทฯ (ในกรณีที่ลูกค้าแสดงความประสงค์จะเปิดบัญชี
ซื้อขายผลิตภัณฑ์ทางการเงินประเภทอื่นเพิ่มเติมกับบริษัทฯ)

สำหรับการอนุมัติเปิดบัญชีเพื่อซื้อขายสัญญาซื้อขายล่วงหน้า บริษัทฯ
จะพิจารณาเพิ่มเติมถึงหลักฐานที่แสดงถึงความรู้ความเข้าใจของลูกค้าเกี่ยวกับการซื้อขายสัญญาซื้อขายล่วงหน้า
เช่น การผ่านการอบรมความรู้จากสถาบันความรู้ตลาดทุน (Thailand Securities
Institute: TSI) สถาบันอื่นที่เทียบเคียง เป็นต้น

1. เจ้าหน้าที่การตลาดให้รายละเอียดเกี่ยวกับการเปิดบัญชีซื้อขายหลักทรัพย์ หรือ
ตราสารอนุพันธ์และให้ลูกค้ากรอกข้อมูล ในเอกสารคำขอเปิดบัญชีซื้อขายหลักทรัพย์
และ/หรือตราสารอนุพันธ์ ประกอบด้วย

-   แบบฟอร์มคำขอเปิดบัญชีซื้อขายหลักทรัพย์ หรือ ตราสารอนุพันธ์
    และสัญญาแต่งตั้งตัวแทนนายหน้าเพื่อซื้อขายหลักทรัพย์ (อากรแสตมป์ 30 บาท)

-   บันทึกข้อตกลงแนบท้ายสัญญาแต่งตั้งตัวแทน/นายหน้าเพื่อซื้อขายหลักทรัพย์
    แบบเปิดเผยความเสี่ยงจากการซื้อขายหลักทรัพย์ในต่างประเทศ
    (กรณีเปิดบัญชีเพื่อการลงทุนในหลักทรัพย์ต่างประเทศ)

-   แบบประเมินความสามารถในการรับความเสี่ยงในการลงทุน (Suitability Test)

-   หนังสือขอให้หักบัญชีเงินฝาก (ATS)

-   บัตรแสดงตัวอย่างลายมือชื่อ

-   หนังสือมอบอำนาจ (ถ้ามี)

-   เอกสารประกอบการเปิดบัญชีอื่น ๆ มีดังนี้

+---------------------------------+------------------------------------+
| บุคคลธรรมดา                      | นิติบุคคล                             |
+=================================+====================================+
| เอกสารที่ต้องการ (รับรองสำเนาถูกต้อง) | เอกสารที่ต้องการ (รับรองสำเนาถูกต้อง)    |
|                                 |                                    |
| -   สำเนาบัตรประจำตัวประชาชน      | -   สำเนาหนังสือรับรองบริษัท            |
|     หรือบัตรประจำตัวข้าราชการ       |     ย้อนหลังไม่เกิน 3 เดือน             |
|                                 |     นับจากวันที่ยื่นเอกสารขอเปิดบัญชี       |
| -   สำเนาทะเบียนบ้าน              |                                    |
|                                 | -   สำเนาหนังสือบริคณห์สนธิ             |
| -   สำหรับชาวต่างประเทศ :         |     และข้อบังคับของบริษัท               |
|                                 |                                    |
|     1.  สำเนาหนังสือเดินทาง        | -   สำเนารายงานการประชุม            |
|         (Passport) หรือ          | ของคณะกรรมการที่ให้เปิดบัญชีซื้อขายหลักทรัพย์ |
|         สำเนาใบอนุญาตบุคคลต่างด้าว  |     พร้อมกำหนดบุคคลผู้รับมอบ            |
|         (กรณีมีถิ่นที่อยู่ในประเทศไทย)  | อำนาจลงนามเพื่อลงนามเปิดบัญชีทำการซื้อขาย |
|                                 |     ชำระราคา                       |
|     2.  ใบอนุญาตการทำงาน (Work   |     และ/หรือลงนามในเอกสาร           |
|         Permit)                 | ต่างๆที่เกี่ยวข้องกับการทำธุรกรรมทางการเงิน |
|                                 |     ในแต่ละบัญชี                      |
| -   สำเนาเอกสา                  |                                    |
| รทางการเงินเพื่อใช้สำหรับพิจารณาวงเงิน | -   ง                              |
|     เช่น สำเนาสมุดเงินฝาก,         | บการเงินที่ตรวจสอบแล้วงวดบัญชีล่าสุดย้อนหลัง |
|                                 |     2 ปี                            |
| ใบแจ้งเงินเดือน,รายงานยอดหุ้นคงเหลือ, |                                    |
|     สำเนายอดหน่วยลงทุน คงเหลือ,    | -   สำเนาใบอนุญาตประกอบกิจการ        |
|                                 |     (กรณีเฉพาะ)                     |
|   สำเนาตั๋วสัญญาใช้เงินที่ยังไม่ครบกำหนด |                                    |
|                                 | -   ตัวอย่างลายมือชื่อ สำเนาทะเบียนบ้าน   |
|    (สามารถยื่นเอกสารอย่างใดอย่างหนึ่ง |     สำเนาบัตรปร                     |
|     ก็ได้)                        | ะชาชน/หนังสือเดินทางของกรรมการผู้มีอำนาจ |
|                                 |     ลงนามและตราประทับของบริษัท        |
|                                 |                                    |
|                                 | -   รายชื่อผู้ถือหุ้นรายใหญ่ 5 อันดับแรก     |
|                                 |     ย้อนหลังไม่เกิน 1 ปี                |
|                                 |                                    |
|                                 | -   คำสั่งเกี่ยวกับการหักภาษี ณ ที่จ่าย      |
|                                 |                                    |
|                                 | -                                  |
|                                 |  สำหรับนิติบุคคลที่จดทะเบียนในประเทศที่ได้รับ |
|                                 |     ยกเว้นภาษี (Tax Heaven           |
|                                 |     Countries)                     |
|                                 |     จ                              |
|                                 | ะต้องมีผู้ถือหุ้นใหญ่ลงนามค้ำประกันการเปิดบัญชี |
|                                 |                                    |
|                                 | -   กรณีกองทุนบำเหน็จบำนาญ            |
|                                 |     หรือกองทุนสำรองเลี้ยงชีพ            |
|                                 |     หรือกองทุนรวม                    |
|                                 |     ต้องแนบหนังสือรับรองการ            |
|                                 |     จดทะเบียนกองทุน                  |
|                                 |     สัญญาการบริหารกองทุน              |
|                                 |     และหนังสือมอบอำนาจของกองทุน       |
|                                 |                                    |
|                                 | -   สำหรับนิติบุคคลต่างประเทศ:          |
|                                 |                                    |
|                                 | เอ                                 |
|                                 | กสารประเภทเดียวกับนิติบุคคลไทยแต่ต้องได้รับ |
|                                 | การรับรองสำเนาถูกต้องจากกงสุล และ      |
|                                 | Notary Public                      |
+---------------------------------+------------------------------------+

2. เจ้าหน้าที่การตลาดให้ความเห็นเกี่ยวกับลูกค้า (Know Your Client) ในด้านการลงทุน
ระยะเวลาที่รู้จักกับลูกค้า ศักยภาพในการซื้อขายในอดีต ประวัติการชำระเงิน หรือข้อมูลอ้างอิงอื่นๆ
เพื่อประกอบการพิจารณา

3. เจ้าหน้าที่การตลาดนำเสนอเอกสารการเปิดบัญชีให้หัวหน้าทีมการตลาด/ผู้จัดการสาขา
พิจารณาและให้ความเห็นเกี่ยวกับลูกค้าผู้ขอเปิดบัญชีซื้อขายหลักทรัพย์และนำส่งส่วนบริการลูกค้า

4. เจ้าหน้าที่ส่วนบริการลูกค้า
ฝ่ายปฏิบัติการหลักทรัพย์จะทำการตรวจสอบความครบถ้วนสมบูรณ์ของเอกสารการเปิดบัญชี
รวมทั้งเอกสารหลักฐานประกอบการพิจารณาอื่นๆ แล้วนำส่งฝ่ายควบคุมสินเชื่อ
เพื่อวิเคราะห์วงเงินซื้อขายหลักทรัพย์ที่ควรได้รับอนุมัติตามนโยบายสินเชื่อของบริษัทฯ
เพื่อนำเสนอผู้มีอำนาจอนุมัติต่อไป

5. หลังจากที่คำขอเปิดบัญชีซื้อขายหลักทรัพย์ของลูกค้าได้รับอนุมัติจากผู้มีอำนาจของบริษัทฯ
แล้วเจ้าหน้าที่ ส่วนบริการลูกค้า ฝ่ายปฏิบัติการหลักทรัพย์จะดำเนินการเปิดบัญชีในระบบ
และแจ้งเลขที่บัญชี วงเงินซื้อขายหลักทรัพย์ที่ได้รับอนุมัติให้เจ้าหน้าที่การตลาดทราบ

-   บัญชีเครดิตบาลานซ์

ในการเปิดบัญชีเครดิตบาลานซ์กับบริษัทฯ
มีเอกสารเพิ่มเติมนอกเหนือจากเอกสารคำขอเปิดบัญชีซื้อขายหลักทรัพย์ที่กล่าวข้างต้น (บัญชีเงินสด)
ได้แก่

-   สัญญาแต่งตั้งตัวแทนนายหน้าและการกู้ยืมเงินเพื่อซื้อหลักทรัพย์
    และการยืมหลักทรัพย์เพื่อขายชอร์ตในระบบ CREDIT BALANCE (อากรแสตมป์ 30 บาท)

-   ข้อชี้แจงสำหรับการเปิดบัญชีมาร์จิ้นประเภท CREDIT BALANCE

นโยบายการซื้อขายหลักทรัพย์สำหรับบัญชีเครดิตบาลานซ์

บริษัทฯ มีบริการให้ลูกค้ากู้ยืมเงินเพื่อซื้อหลักทรัพย์ในบัญชีเครดิตบาลานซ์
ซึ่งลูกค้าสามารถเลือกกู้ยืมเงินเพื่อซื้อหลักทรัพย์ได้ 2 ช่องทาง คือ เลือกกู้กับบริษัทฯ หรือ
เลือกกู้กับบริษัทหลักทรัพย์เพื่อธุรกิจหลักทรัพย์ (TSFC) ตามความประสงค์ของลูกค้าเป็นหลัก ทั้งนี้ ณ
วันที่ 31 ธันวาคม 2556 บริษัทฯ มียอดการให้กู้ยืมเงินเพื่อซื้อหลักทรัพย์ในบัญชีเครดิตบาลานซ์ทั้งสิ้น
2,119.26 ล้านบาท

การให้สินเชื่อเพื่อซื้อหลักทรัพย์สำหรับบัญชีที่ใช้บริการกับ TSFC
จะเป็นไปตามหลักเกณฑ์และนโยบายของ TSFC ซึ่งในกรณีดังกล่าว TSFC
จะเป็นผู้รับความเสี่ยงจากการให้กู้ยืมเงินเพื่อซื้อหลักทรัพย์นั้น

การซื้อขายหลักทรัพย์บัญชีเครดิตบาลานซ์ของบริษัทฯ มีนโยบายในการควบคุมความเสี่ยงดังนี้ :

1.  บริษัทฯ ให้บริการบัญชีเครดิตบาลานซ์เฉพาะลูกค้าบุคคลธรรมดาเท่านั้น
    ในกรณีเป็นลูกค้าชาวต่างชาติ บริษัทฯ สงวนสิทธิ์ในการพิจารณาอนุมัติเป็นรายกรณีไป

2. กำหนดรายชื่อหลักทรัพย์จดทะเบียนที่อนุญาตให้ลูกค้ากู้ยืมเงินเพื่อซื้อ
และ/หรือนำมาวางเป็นหลักประกันในบัญชีเครดิตบาลานซ์ และอัตรามาร์จิ้นเริ่มต้น (Initial
Margin) โดยพิจารณาจากมูลค่าตามราคาตลาดของหลักทรัพย์ ปัจจัยพื้นฐาน สภาพคล่อง
รวมถึงความผันผวนของราคา ซึ่งอัตรามาร์จิ้นเริ่มต้นที่บริษัทฯ กำหนด
จะต้องไม่ต่ำกว่าาอัตราที่ตลาดหลักทรัพย์แห่งประเทศไทยประกาศกำหนด

3. บริษัทฯ จะมีการทบทวนรายชื่อหลักทรัพย์จดทะเบียนที่อนุญาตให้ลูกค้ากู้ยืมเงินเพื่อซื้อ
และ/หรือนำมาวางเป็นหลักประกันในบัญชีเครดิตบาลานซ์ เป็นระยะๆ
เว้นแต่หลักทรัพย์ใดที่มีการเปลี่ยนแปลงอย่างมีนัยสำคัญ
หรือเข้าข่ายเป็นหลักทรัพย์ที่ห้ามซื้อขายในบัญชีเครดิตบาลานซ์
ตามประกาศของสำนักงานคณะกรรมการ ก.ล.ต. บริษัทฯ จะประกาศห้ามซื้อหลักทรัพย์นั้นๆ ทันที

4. การกำหนดจำนวนและมูลค่าหลักทรัพย์ที่อนุญาตให้ลูกค้ากู้ยืมเงินเพื่อซื้อ
และ/หรือนำมาวางเป็นหลักประกันในบัญชีเครดิตบาลานซ์ (Stock Concentration)

-   หลักทรัพย์เกรดเอ กำหนดจำนวนหุ้นสูงสุดของหลักทรัพย์ใดหลักทรัพย์หนึ่งของลูกค้าทุกราย
    ต้องไม่เกิน ร้อยละ 5 ของจำนวนหุ้นจดทะเบียนที่ชำระแล้ว (Paid up Shares)
    ของหลักทรัพย์นั้นๆ หากเกินกำหนดดังกล่าว บริษัทฯ
    สงวนสิทธิ์ในการพิจารณาห้ามซื้อหลักทรัพย์นั้นๆ เพิ่มเติม

-   หลักทรัพย์เกรดบีและซี กำหนดจำนวนหุ้นสูงสุดของหลักทรัพย์ใดหลักทรัพย์หนึ่งของลูกค้าทุกราย
    ต้องไม่เกินร้อยละ 3 ของจำนวนหุ้นจดทะเบียนที่ชำระแล้ว (Paid up Shares)
    ของหลักทรัพย์นั้นๆ หากเกินกำหนดดังกล่าว บริษัทฯ
    สงวนสิทธิ์ในการพิจารณาห้ามซื้อหลักทรัพย์นั้นๆ เพิ่มเติม

-   กำหนดจำนวนหุ้นสูงสุดของหลักทรัพย์ใดหลักทรัพย์หนึ่งในบัญชีของลูกค้าแต่ละราย
    ต้องไม่เกินร้อยละ 0.5 ของจำนวนหุ้นจดทะเบียนที่ชำระแล้ว (Paid up Shares)
    ของหลักทรัพย์นั้นๆ หากเกินกำหนดดังกล่าว บริษัทฯ
    สงวนสิทธิ์ในการพิจารณาห้ามซื้อหลักทรัพย์นั้นๆ เพิ่มเติม

-   กำหนดมูลค่าหลักทรัพย์ตามราคาตลาดของหลักทรัพย์ใดหลักทรัพย์หนึ่ง
    ที่ลูกค้าแต่ละรายจะสามารถกู้ยืมเงินเพื่อซื้อ และ/หรือนำมาวางเป็นหลักประกันไว้ในบัญชีได้

-   บริษัทฯ กำหนดให้จัดเกรดหลักทรัพย์ทุกหลักทรัพย์ที่อนุญาตให้ลูกค้ากู้ยืมเงินเพื่อซื้อ
    และ/หรือนำมาวางเป็นหลักประกันในบัญชีเครดิตบาลานซ์
    รวมถึงกำหนดเพดานของมูลค่าหลักทรัพย์ตามราคาตลาดที่ลูกค้าแต่ละรายจะสามารถกู้ยืมเงินเพื่อซื้อ
    และ/หรือนำมาวางเป็นหลักประกันไว้ในบัญชีตามเกรดของหลักทรัพย์ ทั้งนี้ บริษัทฯ
    สงวนสิทธิ์ในการพิจารณาอนุมัติให้ลูกค้าสามารถกู้ยืมเงินเพื่อซื้อ
    และ/หรือนำหลักทรัพย์บางหลักทรัพย์มาวางเป็นหลักประกันในบัญชีได้มากกว่าที่กำหนดไว้เป็นรายกรณีไป
    ทั้งนี้ ขึ้นอยู่กับความน่าเชื่อถือ การนำฝากหลักประกันเมื่อถูกเรียกให้วางหลักประกันเพิ่ม
    ฐานะทางการเงินของลูกค้า และข้อมูลอื่นๆ ที่เกี่ยวข้องกับหลักทรัพย์นั้น เป็นต้น

5. หลักประกันที่ลูกค้าสามารถนำฝากเข้าบัญชีเครดิตบาลานซ์ ได้แก่ เงินสด
และ/หรือหลักทรัพย์จดทะเบียนที่อยู่ในรายชื่อที่บริษัทฯ
อนุญาตให้กู้ยืมเงินเพื่อซื้อและ/หรือนำมาวางเป็นหลักประกันในบัญชีเครดิตบาลานซ์เท่านั้น

อำนาจการอนุมัติวงเงิน

1.  การเปิดบัญชีและการอนุมัติวงเงินซื้อขายหลักทรัพย์/วงเงินซื้อขายสัญญาซื้อขายล่วงหน้า

วงเงินซื้อขายหลักทรัพย์

+----------------------------+-----------------------------------------+
| วงเงิน                      | ผู้มีอำนาจอนุมัติ                             |
+----------------------------+-----------------------------------------+
| ไม่เกิน 10 ล้านบาท            | หัวหน้าฝ่ายควบคุมสินเชื่อ                      |
|                            |                                         |
|                            | หรือ สมาชิกคณะกรรมการสินเชื่อ 1 ท่าน          |
+----------------------------+-----------------------------------------+
| ไม่เกิน 30 ล้านบาท            | สมาชิกคณะกรรมการสินเชื่อ 2 ท่าน              |
+----------------------------+-----------------------------------------+
| มากกว่า 30 ล้านบาท           | สมาชิกคณะกรรมการบริหาร 1 ท่าน (สิงคโปร์)     |
+----------------------------+-----------------------------------------+

วงเงินซื้อขายสัญญาซื้อขายล่วงหน้า

+----------------------------+-----------------------------------------+
| วงเงิน/ จำนวนสัญญา           | ผู้มีอำนาจอนุมัติ                             |
+----------------------------+-----------------------------------------+
| ไม่เกิน 10 ล้านบาท หรือ ไม่เกิน  | หัวหน้าฝ่ายตราสารอนุพันธ์                     |
| 200 สัญญา                   |                                         |
|                            | หรือ สมาชิกคณะกรรมการสินเชื่อ 1 ท่าน          |
+----------------------------+-----------------------------------------+
| ไม่เกิน 30 ล้านบาท หรือ ไม่เกิน  | สมาชิกคณะกรรมการสินเชื่อ 2 ท่าน              |
| 600 สัญญา                   |                                         |
+----------------------------+-----------------------------------------+
| มากกว่า 30 ล้านบาท หรือ เกิน   | สมาชิกคณะกรรมการบริหาร 1 ท่าน (สิงคโปร์)     |
| 600 สัญญา                   |                                         |
+----------------------------+-----------------------------------------+

2.  การทบทวนวงเงิน

บริษัทฯ กำหนดให้มีการทบทวนวงเงินลูกค้าทุกรายอย่างน้อยปีละ 1 ครั้ง
เพื่อประเมินสถานะสินเชื่อและกำหนดวงเงินที่เหมาะสมให้แก่ลูกค้า อย่างไรก็ตาม บริษัทฯ
อาจทบทวนวงเงินซื้อขายหลักทรัพย์/วงเงินซื้อขายสัญญาซื้อขายล่วงหน้าของลูกค้า มากกว่าปีละ 1
ครั้ง ทั้งนี้ ขึ้นอยู่กับดุลยพินิจของคณะกรรมการสินเชื่อ และ/หรือ คณะกรรมการบริหาร
ที่จะให้มีการทบทวนวงเงินในช่วงเวลาที่ตลาดหลักทรัพย์/ตลาดอนุพันธ์มีความผันผวน

อย่างไรก็ตาม ลูกค้าสามารถขอปรับเพิ่มหรือลดวงเงินได้ ทั้งนี้
การขอปรับเพิ่มวงเงินยังคงต้องเป็นไปตามเกณฑ์การพิจารณาวงเงินของบริษัทฯ
พิจารณาประกอบร่วมกับข้อมูลอื่นที่เกี่ยวข้อง ได้แก่ ประวัติการชำระราคา รูปแบบการซื้อขาย
ฐานะการเงินของลูกค้า มูลค่าหลักประกันชำระราคาแล้วที่ลูกค้าฝากไว้กับบริษัทฯ
เกรดของหลักทรัพย์ การกระจุกตัวของหลักทรัพย์
การนำฝากหลักประกันเมื่อถูกเรียกให้วางหลักประกันเพิ่ม
จำนวนฐานะในสัญญาที่ลูกค้าเปิดอยู่ในขณะนั้น เป็นต้น

3.  การแก้ไขรายการซื้อขายผิดพลาด

บริษัทฯ กำหนดให้มีบัญชีซื้อขายผิดพลาดของบริษัทฯ
เพื่อรองรับรายการซื้อขายผิดพลาดที่เกิดจากความผิดพลาดของบุคลากรของบริษัทฯ เท่านั้น
โดยการโอนรายการซื้อขายผิดพลาดเข้าบัญชีบริษัทฯ
สามารถทำได้ภายใต้ระเบียบปฏิบัติเกี่ยวกับการซื้อขายผิดพลาดและการแก้ไขรายการซื้อขายผิดพลาดของบริษัทฯ
ซึ่งกำกับดูแลโดยฝ่ายตรวจสอบและพัฒนาระบบงาน (Compliance Department)
ในกรณีมีประเด็นสงสัยฝ่ายตรวจสอบและพัฒนาระบบงานจะตรวจสอบเพิ่มเติม ทั้งนี้
เพื่อให้มั่นใจว่าการโอนรายการซื้อขายผิดพลาดเข้าบัญชีบริษัทฯ
สอดคล้องกับกฎข้อบังคับของตลาดหลักทรัพย์แห่งประเทศไทย

บริษัทฯ กำหนดให้ทำการแก้ไขรายการในทันทีที่ทราบว่ามีความผิดพลาดเกิดขึ้น
ในกรณีที่ไม่สามารถแก้ไขได้ทันที บริษัทฯ อนุญาตให้คงค้างรายการซื้อขายผิดพลาดในบัญชีบริษัทฯ
ได้เพียง 1 คืน เท่านั้น หากเจ้าหน้าที่การตลาดจะขอให้คงรายการดังกล่าวเกินกว่าเวลาที่กำหนด
จะต้องทำบันทึกชี้แจงเหตุผลผ่านผู้จัดการสาขา/หัวหน้าทีมการตลาด
เพื่อขออนุมัติจากคณะกรรมการสินเชื่อเป็นรายกรณีไป

ความรับผิดของเจ้าหน้าที่การตลาดต่อผลขาดทุนที่เกิดขึ้นจากการแก้ไขรายการซื้อขายผิดพลาด
จะเป็นไปตามระเบียบปฏิบัติเกี่ยวกับการซื้อขายผิดพลาดและการแก้ไขรายการซื้อขายผิดพลาด
กล่าวคือ เจ้าหน้าที่การตลาดจะรับผิดชอบ ต่อผลขาดทุนที่เกิดขึ้นในอัตราร้อยละ 50
หากมีหลักฐานในการรับคำสั่งซื้อขายจากลูกค้า แต่หากไม่พบหลักฐานดังกล่าว
เจ้าหน้าที่การตลาดจะต้องรับผิดชอบต่อผลขาดทุนที่เกิดขึ้นทั้งจำนวน
และในกรณีที่เกิดผลขาดทุนจากการแก้ไขรายการผิดพลาดมีมูลค่าเกิน 2,000 บาท
จะต้องรายงานให้ประธานเจ้าหน้าที่บริหารทราบโดยเร็ว

อนึ่ง รายการที่ลูกค้าเป็นผู้ทำการซื้อขายหลักทรัพย์ผ่านระบบอินเทอร์เน็ตด้วยตนเอง
จะไม่สามารถโอนเข้าบัญชีซื้อขายหลักทรัพย์ผิดพลาดได้

งานวิจัย

ในปี 2556 UOB Kay Hian จำเป็นต้องหานักวิเคราะห์แผนก Research
ใหม่มาแทนที่นักวิเคราะห์เดิมที่ลาออกไปทำงานกับโบรกเกอร์คู่แข่ง
แม้อายุเฉลี่ยของนักวิเคราะห์อาจลดลง แต่ประสบการณ์ในการทำงานเฉลี่ยเพิ่มขึ้นจาก 9.7 ปี เป็น
10.5 ปี
เราคิดว่าเป็นการพัฒนาที่ดีเนื่องจากตัวเลขดังกล่าวแสดงให้เห็นว่าเรามีทีมนักวิเคราะห์ที่อายุน้อยขึ้น
มีแรงจูงใจมากขึ้น แต่มีประสบการณ์เทียบเท่ากับนักวิเคราะห์เดิมในทีมของเรา ทีม Research
ของเราในขณะนี้ได้รวมรวบผู้มีประสบการณ์สูงจากหลายบริษัทฯ อาทิ UBS, Phatra, Nomura,
Asia Plus, RHB, MFC และ Bloomberg
นักวิเคราะห์ใหม่ในทีมเราบางคนมีประสบการณ์ในการทำงานที่ประเทศสหรัฐฯ
และสิงคโปร์ซึ่งจะช่วยเพิ่มมุมมองจากทั่วโลกมาสู่ coverage ของเรา

นอกจากนี้ เราได้เปิดตัววิวัฒนาการบทวิเคราะห์ใหม่ที่ต่อยอดมาจากทั้งบทวิเคราะห์ใหม่ อาทิ
การเพิ่มบทวิเคราะห์ในฝั่งรายย่อย (‘The Star” และ “Turnaround”)
และบทวิเคราะห์ที่แนะนำด้านการลงทุน (“Tee Off”) อีกทั้ง
เราเปลี่ยนรูปแบบของบทวิเคราะห์ของทั้งจากฝั่งสถาบันและรายย่อยและเพิ่มหัวข้อใหม่ อาทิ
เหตุการณ์สำคัญประจำเดือนในบทวิเคราะห์ปัจจุบันของฝั่งสถาบัน นอกจากนี้ UOB Kay Hian
ได้เข้าร่วมรายการโทรทัศน์บ่อยมากขึ้น อาทิ Money Channel, กรุงเทพธุรกิจ และ True
Visions

ความพยายามดังกล่าวส่งผลบวกเป็นรูปธรรมจากการที่ทีม Research
ในประเทศไทยของเราได้รับการเสนอชื่อเข้าชิงรางวัล (ผู้เข้ารอบสุดท้าย short-listed 4
สาขา) จากสมาคมนักวิเคราะห์การลงทุนสำหรับ 2 สาขา ได้แก่ Best Retail Strategist
และ Best Derivatives Analyst และได้รับการเสนอชื่อเข้าชิงรางวัล Top Gun Awards
โดย Brendan Woods โบรกเกอร์ที่ได้รับการยอมรับมากที่สุดในประเทศแคนาดา นอกจากนี้
เราช่วยให้คำแนะนำกับทีมผู้ชนะ (จากจุฬาลงกรณ์มหาวิทยาลัย) จากการแข่งขัน CFA Research
Challenge ประจำปี 2556
เราหวังที่จะเผยแพร่การรับรู้ของอุตสาหกรรมนี้ที่ดีขึ้นและการพัฒนาของบทวิเคราะห์เพื่อดึงส่วนแบ่งทางการตลาดที่หายกลับคืน
แม้เราตระหนักว่าเป็นการแข่งขันที่ยากลำบากทั้งกับโบรกเกอร์รายใหม่และคู่แข่งเดิมที่เพิ่มความแข็งแกร่งขึ้นจากบริษัทแม่ที่มีความเข้มแข็งทางด้านการเงินมากขึ้น

ในปี 2556 เราซื้อการประชุมทาง conference กับบริษัทฯ 5 แห่ง และจัด road show
ที่ต่างประเทศโดยเน้นที่สิงคโปร์และไต้หวันเป็นหลัก นอกจากนี้
การจัดรับประทานอาหารกลางวันกับกลุ่ม Small Cap ประสบความสำเร็จมากขึ้น
เนื่องจากเราได้เชิญบริษัทฯมาร่วมพูดคุยและรับประทานอาหารกลางวันทั้งหมด 20 แห่ง
และนักเศรษฐศาสตร์ทั้งหมด 2 ท่านตลอดปี 2556
บริษัทฯที่เข้าร่วมรับประทานอาหารกลางวันกับเรารวมทั้งผู้นำในอุตสาหกรรม อาทิ Minor
(Thailand) เครือโรงแรมและร้านอาหารที่ใหญ่ที่สุด และการบินไทย อีกทั้ง ทีม Small Cap
ใหม่ของเราซึ่งประกอบไปด้วยนักวิเคราะห์ 3 รายอยู่ภายใต้ทีม Research
รายย่อยจากการปรับผังโครงสร้างของแผนกในปีนี้แล้วในขณะนี้

แผนก Research มีการปรับโครงสร้างเพื่อเพิ่มประสิทธิภาพในการทำงานดังรายละเอียดต่อไปนี้

[]

(2) ธุรกิจการจัดจำหน่ายหลักทรัพย์

บริษัทฯ ได้รับอนุญาตให้ประกอบธุรกิจจัดจำหน่ายหลักทรัพย์ โดยบริษัทฯ
มีนโยบายเน้นให้บริการด้านตราสารทุน เช่น การเสนอขายหลักทรัพย์ต่อประชาชนทั่วไปครั้งแรก
(Initial Public Offering) การเสนอขายต่อประชาชนทั่วไปสำหรับหุ้นเพิ่มทุนใหม่
(Secondary Public Offering) การเสนอขายแก่ผู้ถือหุ้นเดิม (Rights Issue)
และการเสนอขายแก่นักลงทุนเฉพาะเจาะจง (Private Placement)
และการเป็นตัวแทนการจัดจำหน่ายหลักทรัพย์

(3) ธุรกิจด้านบริการซื้อขายหน่วยลงทุน

นอกเหนือจากการให้บริการทางด้านตลาดทุน บริษัทฯ
มีการขยายฐานธุรกิจไปสู่ธุรกิจการเป็นตัวแทนการขายและรับซื้อคืนหน่วยลงทุน
เพื่อเป็นทางเลือกในการจัดสรรเงินลงทุนของลูกค้าจากตลาดทุนไปสู่ตลาดเงินและตลาดตราสารหนี้
โดยการลงทุนผ่านกองทุนรวม ที่ผ่านมาบริษัทฯ มีการให้บริการธุรกิจด้านนี้เป็นสัดส่วนน้อย
อย่างไรก็ดี ปัจจุบัน บริษัทฯ มีการขยายการให้บริการให้เพิ่มมากขึ้น
โดยมีเจ้าหน้าที่ผู้ติดต่อที่ขึ้นทะเบียนกับสำนักงานคณะกรรมการ ก.ล.ต. และพร้อมให้บริการแก่ลูกค้า
และมีแผนที่จะพัฒนาธุรกิจด้านนี้อย่างต่อเนื่อง
โดยทำสัญญาเป็นตัวแทนขายสำหรับบริษัทจัดการกองทุนต่างๆ เพิ่มขึ้น
เพื่อเพิ่มสินค้าให้นักลงทุนมากขึ้น ทั้งนี้ บริษัทฯ ได้รับความเห็นชอบจากสำนักงานคณะกรรมการ
ก.ล.ต. ในการทำธุรกรรมการเป็นตัวแทนการขายและรับซื้อคืนหน่วยลงทุน โดย ณ สิ้นปี 2556
บริษัทฯ เข้าเป็นตัวแทนฯ ให้กับบริษัทหลักทรัพย์จัดการกองทุน (บลจ.) จำนวน 17 แห่ง ได้แก่

1.  บริษัทหลักทรัพย์จัดการกองทุน กรุงไทย จำกัด (มหาชน)

2.  บริษัทหลักทรัพย์จัดการกองทุน กสิกรไทย จำกัด

3.  บริษัทหลักทรัพย์จัดการกองทุน ทหารไทย จำกัด

4.  บริษัทหลักทรัพย์จัดการกองทุนรวม วรรณ จำกัด

5.  บริษัทหลักทรัพย์จัดการกองทุน เอ็มเอฟซี จำกัด (มหาชน)

6.  บริษัทหลักทรัพย์จัดการกองทุน กรุงศรี จำกัด

7.  บริษัทหลักทรัพย์จัดการกองทุน อเบอร์ดีน จำกัด

8.  บริษัทหลักทรัพย์จัดการกองทุน ยูโอบี (ไทย) จำกัด

9.  บริษัทหลักทรัพย์จัดการกองทุน ฟิลลิป จำกัด

10. บริษัทหลักทรัพย์จัดการกองทุน โซลาริส จำกัด

11. บริษัทหลักทรัพย์จัดการกองทุน ทิสโก้ จำกัด

12. บริษัทหลักทรัพย์จัดการกองทุน ไทยพาณิชย์ จำกัด

13. บริษัทหลักทรัพย์จัดการกองทุน แอสเซท พลัส จำกัด

14. บริษัทหลักทรัพย์จัดการกองทุน ซีไอเอ็มบี-พรินซิเพิล จำกัด

15. บริษัทหลักทรัพย์จัดการกองทุน แลนด์ แอนด์ เฮ้าส์ จำกัด

16. บริษัทหลักทรัพย์จัดการกองทุน ภัทร จำกัด

17. บริษัทหลักทรัพย์จัดการกองทุน ธนชาต จำกัด

  (4) ธุรกิจตราสารอนุพันธ์

บริษัทฯ ได้รับอนุญาตเพื่อประกอบธุรกิจการเป็นตัวแทนซื้อขายสัญญาซื้อขายล่วงหน้า (Derivatives
Agent) จากสำนักงานคณะกรรมการ ก.ล.ต.
รวมทั้งได้เข้าเป็นสมาชิกประเภทตัวแทนซื้อขายสัญญาซื้อขายล่วงหน้า (Derivatives Exchange)
กับบริษัทตลาดอนุพันธ์ (ประเทศไทย) จำกัด (มหาชน) (Thailand Futures Exchange:
TFEX) และบริษัทสำนักหักบัญชี (ประเทศไทย) จำกัด (Thailand Clearing House: TCH)
โดยบริษัทฯ ได้เริ่มเปิดบริการสัญญาซื้อขายล่วงหน้าวันแรก ในวันที่ 24 มีนาคม 2551

โดยบริษัทฯ
ให้ความสำคัญกับการให้ความรู้และอบรมเจ้าหน้าที่การตลาดและเจ้าหน้าที่ๆเกี่ยวข้องกับการให้บริการซื้อขายตราสารอนุพันธ์
เนื่องจากตราสารอนุพันธ์เป็นสินค้าที่มีความซับซ้อนมากกว่าการซื้อขายหลักทรัพย์
อีกทั้งยังมีการพูดคุยกับนักลงทุนที่สนใจในบริการชนิดนี้ เพื่อให้แน่ใจว่า
นักลงทุนมีความเข้าใจในสินค้าอนุพันธ์ก่อน และแนะนำให้เข้ารับฟังการอบรมของทางตลาดหลักทรัพย์
เพื่อให้แน่ใจว่ามีความเข้าใจจริง ทั้งนี้ การลงทุนในตราสารอนุพันธ์มีระบบการ Mark to market
ทุกวัน
ความเข้าใจก่อนการลงทุนจึงมีความสำคัญมากกว่าความต้องการในการขยายฐานลูกค้าอย่างรวดเร็ว

ทั้งนี้ บริษัทฯ ได้กำหนดนโยบายและวิธีการปฏิบัติงานด้านต่างๆไว้อย่างชัดเจน โดยสอดคล้องกับกฎ
ระเบียบและข้อบังคับของสำนักงานคณะกรรมการกำกับหลักทรัพย์และตลาดหลักทรัพย์ ตลาดอนุพันธ์
และสำนักหักบัญชีโดยหลักประกันที่บริษัทฯ จะรับจากลูกค้า จะต้องเป็นเงินสด
หรือให้เป็นไปตามเกณฑ์ที่สำนักหักบัญชีกำหนด

(5) ธุรกิจการลงทุน

ทั้งนี้ บริษัทฯ ไม่มีนโยบายลงทุนในหลักทรัพย์ เนื่องจากบริษัทฯ
ได้คำนึงถึงความขัดแย้งทางผลประโยชน์
โดยเน้นที่จะให้บริการการเป็นนายหน้าซื้อขายหลักทรัพย์แก่ลูกค้าเป็นสำคัญ

(6) ธุรกิจยืมและให้ยืมหลักทรัพย์

บริษัทฯ ร่วมมือกับบริษัทหลักทรัพย์ เพื่อธุรกิจหลักทรัพย์ จำกัด (มหาชน)
ให้บริการธุรกิจยืมและให้ยืมหลักทรัพย์ (Stock Borrowing and Lending; SBL)
เพื่อเพิ่มรูปแบบและการให้บริการด้านการลงทุน
ให้สามารถตอบสนองความต้องการของลูกค้าได้มากขึ้น

2.  การตลาดและภาวะการแข่งขัน

(1) ภาวะอุตสาหกรรมและการแข่งขัน

ธุรกิจนายหน้าซื้อขายหลักทรัพย์

ดัชนีตลาดหลักทรัพย์ ปิดที่ 1,298.71 จุด ณ สิ้นปี 2556 ลดลงร้อยละ 7.4
จากปีก่อนขณะที่มูลค่าซื้อขายเฉลี่ยอยู่ที่ 50,635 ล้านบาท เพิ่มขึ้นร้อยละ 59 จากปี 2555 ที่อยู่ที่
31,914 ล้านบาท นักลงทุนต่างชาติเทขายหุ้นไทยอยู่ที่ 194,702 ล้านบาท (หรือประมาณ 6,200
ล้านเหรียญสหรัฐฯ) ตรงข้ามกับในปี 2555 ที่นักลงทุนต่างชาติซื้อหุ้นไทยมูลค่ารวมอยู่ที่ 76,897
ล้านบาท

ในไตรมาส 1 ปี 2556 ดัชนีตลาดหลักทรัพย์ ปิดที่ 1,561.06 จุด เพิ่มขึ้นร้อยละ 11.3
จากปลายปี 2555 ขณะที่มูลค่าการซื้อขายเฉลี่ยประจำวันสูงที่สุดอยู่ที่ 66,284
ล้านบาทและนักลงทุนต่างชาติเป็นผู้ซื้อสุทธิอยู่ที่ 3,904 ล้านบาท
บรรดานักลงทุนต่างมีมุมมองบวกกับการเติบโตด้าน corporate earnings
ของไทยและออกจากตลาดอินโดนีเซียจากความกังวลเรื่องค่าเงิน นอกจากนี้
ด้านวาณิชธนกิจมีภาพรวมสดใสเช่นกันในปี 2556 จากดีลที่สูงสุดเป็นประวัติศาสตร์ อาทิ การซื้อหุ้น
F&N ที่สิงคโปร์ของบริษัท ไทยเบฟเวอรเรจ จำกัด (มหาชน) รวมทั้งการซื้อหุ้นธนาคารกรุงศรีของ
Mitsubishi-UFJ และการซื้อหุ้น บริษัท สยามแม็คโคร จำกัด (มหาชน) ของ บริษัท ซีพีออลส์
จำกัด (มหาชน)ล

ในไตรมาส 2 ปี 2556 ดัชนีตลาดหลักทรัพย์ปิดที่ 1,451.90 จุด ลดลงร้อยละ 7.0
จากไตรมาสก่อนจากการเทขายอย่างหนักของนักลงทุนต่างชาติมูลค่ารวมที่ 80,353 ล้านบาท
และมูลค่าการซื้อขายเฉลี่ยประจำวันปรับตัวลดลงเล็กน้อยอยู่ที่ 58,576 ล้านบาทช่วงต้นไตรมาส
ตลาดหุ้นทำสถิติสูงสุดใหม่หลังเกิดวิกฤติที่ 1,643.43 จุด หรือมากกว่าระดับปิดของปีก่อนอยู่ร้อยละ
17 แต่ตลาดหุ้นปรับตัวลดลงในช่วงปลายไตรมาส
บรรดานักลงทุนต่างกังวลมากขึ้นเกี่ยวกับการส่งออกของไทยที่อ่อนตัวลง ฟองสบู่ในตลาดหุ้นที่มากขึ้น
และความเป็นไปได้ที่อดีตรัฐมนตรีคลังสหรัฐฯได้แก่ Larry Summers
จะเข้ารับตำแหน่งผู้ว่าการธนาคารกลางสหรัฐฯ ต่อจาก Bernanke

ในไตรมาส 3 ปี 2556 ดัชนีตลาดหลักทรัพย์ปิดที่ 1,383.16 จุด
ขณะที่มูลค่าการซื้อขายเฉลี่ยประจำวันปรับตัวลดลงอย่างต่อเนื่องที่ร้อยละ 25
เมื่อเทียบกับไตรมาสที่แล้ว อยู่ที่ 44,139 ล้านบาท
การส่งออกเริ่มส่งสัญญาณฟื้นตัวขึ้นเร็วกว่าที่คาดในเดือน กรกฎาคม และ สิงหาคม ขณะที่ในเดือน
กันยายน
ตลาดหลักในตะวันออกกลางและแอฟริกาปฏิเสธที่จะซื้อข้าวจากไทยจากปัญหาเรื่องคุณภาพข้าวที่ลดลง
การท่องเที่ยวเป็นหนึ่งในภาคธุรกิจที่มีความโดดเด่น
จากรายงานบางฉบับที่ยกให้กรุงเทพฯเป็นเมืองที่มีนักท่องเที่ยวเดินทางเข้ามามากกว่ากรุงลอนดอน

ในไตรมาส 4 ปี 2556 ดัชนีตลาดหลักทรัพย์ปิดที่ 1,298.71 จุด ลดลงอีกร้อยละ 6.1
จากไตรมาสก่อนและอยู่ในระดับต่ำสุดในรอบ 12 เดือน
มูลค่าการซื้อขายเฉลี่ยประจำวันหดตัวลงอีกร้อยละ 23 เมื่อเทียบกับไตรมาสก่อนหน้า
การเริ่มผ่อนปรนมาตรการผ่อนคลายเชิงปริมาณ (QE) ของสหรัฐฯ
และสถานการณ์ทางการเมืองในประเทศที่ไม่มีเสถียรภาพเนื่องจากความพยายามในการผลักดัน
พ.ร.บ.นิรโทษกรรมของรัฐบาลส่งผลให้ดัชนีหลักทรัพย์ปรับตัวลดลง

มูลค่าการซื้อขายแยกตามประเภทของนักลงทุน

  ----------------- ------------ -------- ------------ -------- -----------------
  ปี 2556            มูลค่าการซื้อ             มูลค่าการขาย            มูลค่าการซื้อขายสุทธิ

                    ล้านบาท       ร้อยละ    ล้านบาท       ร้อยละ    ล้านบาท

  สถาบันในประเทศ     1,105,902    8.97     998,301      8.10     107,602

  บัญชีบริษัทหลักทรัพย์    1,554,182    12.60    1,555,924    12.62    (1,743)

  นักลงทุนต่างชาติ      2,582,990    20.95    2,777,692    22.53    (194,702)

  นักลงทุนรายย่อย      7,087,595    57.48    6,998,752    56.76    88,843

  รวม               12,330,669   100.00   12,330,669   100.00   
  ----------------- ------------ -------- ------------ -------- -----------------

Source: SETSMART

ตารางสรุปภาวะตลาดหลักทรัพย์แห่งประเทศไทย

+----------------------------------+--------+--------+--------+--------+
| หน่วย : ล้านบาท                    | 2556   | 2555   | 2554   | 2553   |
+----------------------------------+--------+--------+--------+--------+
| สรุปภาวะตลาดหลักทรัพย์แห่งประเทศไทย   |        |        |        |        |
+----------------------------------+--------+--------+--------+--------+
| ดัชนีตลาดหลักทรัพย์                   | 1,     | 1,     | 1,     | 1,     |
|                                  | 298.71 | 391.93 | 025.32 | 032.76 |
+----------------------------------+--------+--------+--------+--------+
| มูลค่าหลักทรัพย์ตามราคาตลาด (ล้านบาท)  | 11,4   | 11,8   | 8,4    | 8,3    |
|                                  | 96,765 | 31,448 | 07,696 | 34,684 |
+----------------------------------+--------+--------+--------+--------+
| อัตราเงินปันผลตอบแทน (%)***         | 3.24   | 2.98   | 3.72   | 2.92   |
+----------------------------------+--------+--------+--------+--------+
| อัตราส่วนราคาปิดต่อกำไรต่อหุ้น (เท่า)*** | 14.60  | 18.25  | 12.07  | 15.35  |
+----------------------------------+--------+--------+--------+--------+
| จำนวนบริษัทจดทะเบียน (บริษัท)         | 489    | 477    | 472    | 475    |
+----------------------------------+--------+--------+--------+--------+
| สรุปภาวะตลาด MAI                  |        |        |        |        |
+----------------------------------+--------+--------+--------+--------+
| ดัชนีตลาด MAI                      | 356.80 | 415.68 | 1.     | 1.     |
|                                  |        |        | 025.32 | 032.76 |
+----------------------------------+--------+--------+--------+--------+
| มูลค่าหลักทรัพย์ตามราคาตลาด (ล้านบาท)  | 1      | 1      | 77,310 | 55,128 |
|                                  | 77,365 | 33,017 |        |        |
+----------------------------------+--------+--------+--------+--------+
| อัตราเงินปันผลตอบแทน (%)***         | 1.46   | 1.58   | 2.97   | 3.11   |
+----------------------------------+--------+--------+--------+--------+
| อัตราส่วนราคาปิดต่อกำไรต่อหุ้น (เท่า)*** | 28.32  | 22.80  | 16.36  | 18.39  |
+----------------------------------+--------+--------+--------+--------+
|   จำนวนบริษัทจดทะเบียน (บริษัท)       | 95     | 81     | 73     | 66     |
+----------------------------------+--------+--------+--------+--------+
| สรุปมูลค่าการซื้อขายหลักทรัพย์รวม        |        |        |        |        |
+----------------------------------+--------+--------+--------+--------+
| มูลค่าการซื้อขายหลักทรัพย์รวม*          | 24,6   | 15,2   | 14,3   | 14,0   |
|                                  | 61,337 | 31,276 | 82,961 | 67,895 |
+----------------------------------+--------+--------+--------+--------+
| -                                | 14,0   | 2,0    | 1,8    | 1,6    |
| ประเภทการลงทุนเพื่อบัญชีบริษัทหลักทรัพย์*  | 86,346 | 50,721 | 96,601 | 91,390 |
+----------------------------------+--------+--------+--------+--------+
| -                                | 10,2   | 13,1   | 12,4   | 12,3   |
| รวมทั้งตลาดโดยไม่รว                 | 74,991 | 80,555 | 86,360 | 76,505 |
| มประเภทการลงทุนเพื่อบัญชีบริษัทหลักทรัพย์* |        |        |        |        |
+----------------------------------+--------+--------+--------+--------+
| มูลค่าการซื้อขายหลักทรัพย์เฉลี่ยต่อวัน**    | 50,329 | 32,304 | 29,473 | 29,066 |
+----------------------------------+--------+--------+--------+--------+

  หมายเหตุ: * เป็นมูลค่าทั้งซื้อและขายหลักทรัพย์ในตลาดหลักทรัพย์แห่งประเทศไทยและตลาด
  MAI

  ** เป็นมูลค่าซื้อขายหมุนเวียนเฉลี่ยต่อวันในตลาดหลักทรัพย์และในตลาด MAI

  *** ไม่รวมหลักทรัพย์จดทะเบียนต่างประเทศ

  ที่มา: ตลาดหลักทรัพย์แห่งประเทศไทย, SETSMART

  (2) สภาวะตลาดตราสารอนุพันธ์โดยรวมปี 2556

ในปี 2556 ปริมาณการซื้อขายตราสารอนุพันธ์ รวมทั้งสิ้น 16,664,126 สัญญา
ซึ่งมีปริมาณการซื้อขายเฉลี่ยต่อวันเท่ากับ 68,017 สัญญา หรือเพิ่มขึ้นถึงร้อยละ 55.2
เมื่อเทียบกับปริมาณการซื้อขายเฉลี่ยต่อวันในปี 2555 ซึ่งสามารถแบ่งได้เป็น Index Market
23,485 สัญญา, Single Stock Market 34,351 สัญญา, Metal Market (Gold &
Silver Futures) 9,014 สัญญา, Brent Crude Oil Market 190 สัญญา, และ
Currency Market 977 สัญญา เมื่อเทียบกับปี 2555 ที่มีปริมาณการซื้อขายเฉลี่ยต่อวันอยู่ที่
43,823 สัญญา ในจำนวนนี้สามารถแบ่งได้เป็น Index Market 16,692 สัญญา, Single
Stock Market 8,849 สัญญา, Metal Market (Gold & Silver Futures) 14,927
สัญญา, Brent Crude Oil Market 603 สัญญา และ Currency Market 2,751 สัญญา
โดยในปี 2556 มีสถานะคงค้าง ณ วันที่ 31 ธันวาคม 2556 ทั้งสิ้น 340,778 สัญญา
และมีจำนวนบัญชีซื้อขายอนุพันธ์รวมทั้งสิ้น 87,693 บัญชี เพิ่มขึ้นร้อยละ 17 จากสิ้นปี 2555
ที่มีจำนวนบัญชีซื้อขายอนุพันธ์ทั้งสิ้น 74,964 บัญชี

ปริมาณการซื้อขายของ Single Stock และ Index Market เพิ่มขึ้นถึงร้อยละ 288 และ 40.7
ตามลำดับ เป็นผลมาจาก ความผันผวนของตลาดทำให้นักลงทุนหันมาใช้ Single Stock Futures
และ Index Futures เพื่อเก็งกำไร และ/หรือบริหารความเสี่ยง โดยใช้ประโยชน์จากการ
Leverage ของ Futures เป็นตัวช่วย อย่างไรก็ตามจะเห็นได้ว่าปริมาณการซื้อขายของ Metal
Future ปรับตัวลดลงอย่างมีนัยสำคัญ เนื่องจากราคาทองคำ
และโลหะเงินในตลาดโลกปรับตัวลดลงค่อนข้างแรง ตั้งแต่ที่สหรัฐฯ
มีท่าทีว่าจะลดมาตรการกระตุ้นเศรษฐกิจ (QE) เป็นต้นมา ทำให้ส่งผลกระทบต่อทองคำ
และโลหะเงินอย่างชัดเจนในฐานะที่เป็นสินค้าที่ความเสี่ยงต่ำ

อย่างไรก็ตามเรายังมีมุมมองเชิงบวกเกี่ยวกับการเติบโตของปริมาณการซื้อขายในตลาดตราสารอนุพันธ์
เนื่องจากเมื่อนักลงทุนเริ่มเห็นข้อดีของตราสารอนุพันธ์มากขึ้นเรื่อยๆ
โดยเฉพาะการลงทุนในตราสารอนุพันธ์เพื่อป้องกันความเสี่ยง (Hedging)
และความสามารถในการทำกำไรทั้งในตลาดขาขึ้น หรือขาลง
รวมถึงตราสารอนุพันธ์ยังใช้เงินในการลงทุนน้อยกว่าตราสารทุนทั่วไป
ค่าธุรกรรมถูกกว่าการลงทุนในตลาดหุ้นโดยตรง นอกจากนี้ตลาดอนุพันธ์ (TFEX)
ก็ยังคงมีการผลักดันให้มีการปรับปรุงกฎระเบียบต่างๆ
เพื่ออำนวยความสะดวกให้กับนักลงทุนทั้งในและต่างประเทศที่มีประสิทธิภาพมากขึ้น
น่าจะส่งผลบวกต่อปริมาณการซื้อขายในตลาดตราสารอนุพันธ์ต่อเนื่องได้ในระยะยาว

  (3) ภาพรวมอุตสาหกรรมและการแข่งขันในตลาด

ในปี 2556 ที่ผ่านมา เราพบว่ามีบริษัทหลักทรัพย์ ทั้งสัญชาติไทย และต่างชาติเปิดใหม่เพิ่มขึ้น
เราคาดการณ์ว่า เหตุการณ์ดังกล่าวจะส่งผลให้เกิดการแข่งขันอย่างรุนแรงในปี 2557
ซึ่งเป็นการแข่งขัน ทั้งในด้านลูกค้าและแย่งชิงบุคลากรที่มีประสิทธิภาพในอุตสาหกรรม
จึงเป็นแรงผลักดันให้บริษัทหลักทรัพย์จำเป็นต้องหาวิธีการในการรักษาลูกค้าและบุคลากรให้อยู่กับบริษัทได้นานที่สุด

อนึ่ง จากการที่เราเป็นส่วนหนึ่งของกลุ่ม ยูโอบี เคย์เฮียน ที่มีเครือข่ายในภูมิภาคต่างๆ
ทำให้เราสามารถใช้เครือข่ายที่มีอยู่ในการขยายฐานลูกค้าได้

-   แนวโน้มของธุรกิจ

เราคาดว่าการซื้อขายในตลาดจะอ่อนตัวลงในไตรมาส 1 ปี 2557
จากปัญหาความไม่สงบทางและความไม่มีเสถียรภาพทางการเมืองซึ่งส่งผลกระทบต่อสภาวะเศรษฐกิจในประเทศ
อย่างไรก็ดี เราเชื่อมั่นว่ามูลค่าซื้อขายในตลาด จำนวนนักท่องเที่ยวที่เดินทางเข้ามายังประเทศไทย
และสภาวะเศรษฐกิจโดยรวมจะปรับตัวดีขึ้นหลังปัญหาความไม่สงบในประเทศยุติลงโดยคาดการณ์ว่าประเทศไทยจะเป็นศูนย์กลางการผลิตสำหรับอุตสาหกรรมหลักที่สำคัญของภูมิภาคเอเชีย
แต่ความผันผวนจะยังคงเป็นปัจจัยที่กดดันตลาดในปีต่อไป

เพื่อให้เรายังคงรักษาระดับในการแข่งขันได้ เราจึงต้องลงทุนในเทคโนโลยี
สร้างการรับรู้ตราสินค้าและพัฒนาบุคลากรให้มีความสามารถมากขึ้นเพื่อให้บริการลูกค้าเดิมได้ดียิ่งขึ้นรวมทั้งขยายฐานลูกค้าให้มากขึ้น

นอกจากนี้ เรายังมีแผนที่จะสร้างเจ้าหน้าที่การตลาดที่มีความสามารถเข้าสู่อุตสาหกรรม
และยังคงออกบทวิเคราะห์หลักทรัพย์ให้มีความครอบคลุมและทันต่อเหตุการณ์เพื่อการตัดสินใจลงทุนสำหรับลูกค้าของเรา
โดยที่เราได้เพิ่มบทวิเคราะห์หลักทรัพย์ในสินค้าที่เกี่ยวข้องสำหรับลูกรายย่อยของเราอีกด้วย

(“The Star” และ “Turnaround”) และบทวิเคราะห์ที่แนะนำการลงทุน (“Tee Off”)
นอกจากนี้ เราได้เปลี่ยนรูปแบบบทวิเคราะห์ของทั้งฝั่งสถาบันและรายย่อยรวมทั้งเพิ่มหัวข้อใหม่ อาทิ
เหตุการณ์สำคัญประจำเดือนในบทวิเคราะห์เดิมของทางฝั่งสถาบัน อีกด้วย 0 0

ความพยายามดังกล่าวส่งผลบวกเป็นรูปธรรมจากการที่ทีมนักวิเคราะห์ในประเทศไทยของเราได้รับการเสนอชื่อเข้าชิงรางวัล
(ผู้เข้ารอบสุดท้าย short-listed 4 สาขา) จากสมาคมนักวิเคราะห์การลงทุนสำหรับ 2 สาขา
ได้แก่ Best Retail Strategist และ Best Derivatives Analyst
และได้รับการเสนอชื่อเข้าชิงรางวัล Top Gun Awards โดย Brendan Woods
โบรกเกอร์ที่ได้รับการยอมรับมากที่สุดในประเทศแคนาดา นอกจากนี้
เราช่วยให้คำแนะนำกับทีมผู้ชนะ (จากจุฬาลงกรณ์มหาวิทยาลัย) จากการแข่งขัน CFA Research
Challenge ประจำปี 2556 เราหวังที่จะเผยแพร่ความรู้เกี่ยวกับอุตสาหกรรมนี้ให้มากขึ้น
และการพัฒนาของบทวิเคราะห์เพื่อเพิ่มขีดความสามารถในการแข่งขันของเรา

อนึ่ง เพื่อเป็นการสร้างการรับรู้ตราสินค้า ยูโอบี เคย์เฮียน ให้เพิ่มขึ้น
เราได้มีส่วนร่วมในรายการโทรทัศน์เพื่อการลงทุนต่างๆ อาทิเช่น รายการมันนี่ชันแนล
กรุงเทพธุรกิจ และทรูวิชั่น นอกจากนี้ เรายังมีแผนที่จะนำเสนอเครื่องมือที่ใช้ในการซื้อขาย
และการติดตามข้อมูลข่าวสารบนช่องทางออนไลน์ และโทรศัพท์มือถือ รวมไปถึงแผนการตลาดและ
การจัดการอบรมสัมมนาเพื่อดึงดูดนักลงทุนที่มีศักยภาพในปี 2557

บริษัทฯ จะสานต่อปรัชญาในการดำเนินธุรกิจของบริษัทฯ อันได้แก่ “โบรเกอร์ที่คุณมั่นใจ”
ต่อไปด้วยการดำเนินงานด้าน corporate ที่ดี มีความเป็นมืออาชีพ
และการบริหารที่มีคุณภาพสูงควบคู่กับความรู้และพนักงานที่มีระเบียบวินัย

(4) ลักษณะลูกค้าของบริษัท

ลูกค้าของบริษัทฯ
มีทั้งลูกค้าบุคคลธรรมดาและลูกค้าสถาบันทั้งในประเทศและต่างประเทศซึ่งมีสัดส่วนในปี 2554 –
2556 ดังนี้

  --------------------------- -------------- -------------- --------------
  สัดส่วนประเภทลูกค้า (ร้อยละ)     2556           2555           2554

  ลูกค้าบุคคล                    69.78          73.44          77.72

  ลูกค้าสถาบัน                   30.23          26.56          22.28
  --------------------------- -------------- -------------- --------------

ในปี 2556 บริษัทฯ ไม่มีการพึ่งพิงรายได้จากลูกค้ารายใหญ่รายใดเกินกว่าร้อยละ 10 ของรายได้
สำหรับสัดส่วนมูลค่าการซื้อขายหลักทรัพย์ของลูกค้ารายใหญ่ 10 ลำดับแรก
คิดเป็นสัดส่วนประมาณร้อยละ 25.57 และในปี 2555 คิดเป็นสัดส่วนประมาณร้อยละ 34.91

สำหรับการซื้อขายหลักทรัพย์สำหรับแต่ละประเภทบัญชี มีรายละเอียด ดังนี้

  --------------------------- -------------- -------------- --------------
  สัดส่วนประเภทบัญชี (ร้อยละ)      2556           2555           2554

  บัญชีเงินสด*                   90.03          86.51          85.99

  บัญชีเครดิตบาลานซ์              9.97           13.49          14.01
  --------------------------- -------------- -------------- --------------

หมายเหตุ: * รวมมูลค่าการซื้อขายหลักทรัพย์ของลูกค้าที่กู้ยืมเงินเพื่อซื้อหลักทรัพย์จาก TSFC

สัดส่วนของบัญชีเครดิตบาลานซ์ปรับลดลงจากร้อยละ 13.49 ในปี 2555 เป็นร้อยละ 9.97 ในปี
2556 และสัดส่วนของบัญชีเงินสดของบริษัทฯ ในปี 2556 ปรับเพิ่มขึ้นจากร้อยละ 86.51 เป็น
90.03 เนื่องจากการจัดกิจกรรมต่างๆ เพื่อขยายฐานลูกค้ารายย่อย อย่างไรก็ตาม
การเปลี่ยนแปลงสัดส่วนการซื้อขายหลักทรัพย์สำหรับแต่ละประเภทบัญชี
ถือเป็นเป็นการเปลี่ยนแปลงที่ไม่มีนัยสำคัญแต่อย่างใด

1.  การจัดหาผลิตภัณฑ์และบริการ

    1.  แหล่งที่มาของเงินทุน

แหล่งเงินทุนของบริษัทฯ มาจากส่วนของผู้ถือหุ้นเป็นหลัก โดย ณ วันที่ 31 ธันวาคม 2556 บริษัทฯ
มีทุนจดทะเบียน 502.45 ล้านบาท ซึ่งเรียกชำระแล้ว 502.45 ล้านบาท
ซึ่งบริษัทมีเงินกู้ระยะสั้นที่ใช้เพื่อหมุนเวียน 100 ล้าน และ ส่วนของผู้ถือหุ้น 2,587.75 ล้านบาท

2.  การจัดหาเงินทุนหรือการให้กู้ยืมผ่านบุคคลที่เกี่ยวข้องกับผู้บริหารหรือผู้ถือหุ้นรายใหญ่

ณ วันที่ 31 ธันวาคม 2556 บริษัทมีเงินกู้ยืมจากสถาบันการเงิน โดยออกตั๋วสัญญาใช้เงินจำนวน
100 ล้านบาท อัตราดอกเบี้ยร้อยละ 2.50 ต่อปี กำหนดจ่ายชำระคืนเมื่อทวงถาม
ต่อมาในเดือนมกราคม 2557 บริษัทได้ชำระเงินกู้ยืมดังกล่าวแล้วทั้งจำนวน

ณ วันที่ 31 ธันวาคม 2555 บริษัทมีเงินกู้ยืมจากสถาบันการเงิน โดยออกตั๋วสัญญาใช้เงินจำนวน
720 ล้านบาท อัตราดอกเบี้ยร้อยละ 3.00 - 3.75 ต่อปี กำหนดจ่ายชำระคืนเมื่อทวงถาม
โดยเมื่อวันที่ 4 มกราคม 2556 บริษัท ได้ชำระเงินกู้ยืมบางส่วนจำนวน 170 ล้านบาท
และได้ชำระคืนส่วนที่เหลือในระหว่างปี 2556 แล้วทั้งจำนวน

3.  การดำรงอัตราส่วนเงินกองทุนสภาพคล่องสุทธิ

ในช่วงปี 2554 - 2556 บริษัทฯ สามารถดำรงอัตราส่วนเงินกองทุนสภาพคล่องสุทธิ
สูงกว่าอัตราร้อยละขั้นต่ำตามเกณฑ์การดำรงเงินกองทุนสภาพคล่องสุทธิที่สำนักงานคณะกรรมการ
ก.ล.ต. กำหนด แสดงให้เห็นว่าบริษัทฯ มีสภาพคล่องเพียงพอในการดำเนินธุรกิจ โดยในปี 2554
บริษัทฯ มีอัตราส่วนเงินกองทุนสภาพคล่องสุทธิ อยู่ในช่วงร้อยละ 36.68 ถึงร้อยละ 279.89 ในปี
2555 บริษัทฯ มีอัตราส่วนเงินกองทุนสภาพคล่องสุทธิ อยู่ในช่วงร้อยละ 13.79 ถึงร้อยละ 145.93
และในปี 2556 บริษัทฯ มีอัตราส่วนเงินกองทุนสภาพคล่องสุทธิ อยู่ในช่วงร้อยละ 18.22 ถึงร้อยละ
225.12 โดยทั่วไปอัตราส่วนเงินกองทุนสภาพคล่องสุทธิจะเปลี่ยนแปลงเนื่องจากปัจจัยต่างๆ เช่น
ปริมาณการซื้อขายหลักทรัพย์ของลูกค้า การจัดจำหน่ายหลักทรัพย์
ซึ่งมีหลักทรัพย์ที่รับประกันการจัดจำหน่ายไม่หมดต้องโอนเข้าเป็นเงินลงทุนของบริษัทฯ
เงินลงทุนของบริษัทฯ เป็นต้น สำหรับอัตราส่วนเงินลงทุนสภาพคล่องสุทธิของบริษัทฯ
จะเปลี่ยนแปลงตามปริมาณการซื้อขายหลักทรัพย์ของลูกค้าเป็นหลัก
โดยถ้าในช่วงใดลูกค้ามีปริมาณการซื้อขายมาก
จะทำให้อัตราส่วนเงินกองทุนสภาพคล่องลดลงในช่วงเวลาการชำระราคาของลูกค้าหรือ T+3

3. ปัจจัยความเสี่ยง

1.  ความเสี่ยงจากความผันผวนของตลาดหลักทรัพย์

รายได้หลักของบริษัทฯ กว่าร้อยละ 70 ของรายได้รวม มาจากค่านายหน้าซื้อขายหลักทรัพย์
ซึ่งมีความสัมพันธ์โดยตรงกับภาวะเศรษฐกิจ การเคลื่อนไหวของตลาดเงินและตลาดทุน
ปริมาณการซื้อขายหลักทรัพย์ในตลาดหลักทรัพย์แห่งประเทศไทย (ตลาดหลักทรัพย์ฯ)
การเคลื่อนไหวของเงินทุนและความเชื่อมั่นของนักลงทุน โดยมูลค่าการซื้อขายเฉลี่ยต่อวันในปี 2556
อยู่ที่ 50,329 ล้านบาท ซึ่งเพิ่มขึ้นจาก 31,914 ล้านบาท ในปี 2555 โดยบริษัทฯ
มีรายได้ค่านายหน้าซื้อขายหลักทรัพย์ในปี 2554 – 2556 จำนวน 557.59 ล้านบาท 629.11
ล้านบาท และ 916.26 ล้านบาท ตามลำดับ

นอกจากนี้ ความผันผวนของเศรษฐกิจ การเมือง ตลาดเงิน และตลาดทุน
อาจเกิดขึ้นได้ด้วยปัจจัยหลายประการ ซึ่งอยู่นอกเหนือการควบคุมของบริษัทฯ เช่น
ความผันผวนของราคาน้ำมัน การขึ้นลงของอัตราดอกเบี้ย
รวมถึงความมีเสถียรภาพของสถานการณ์การเมืองในประเทศ และสภาวะเศรษฐกิจต่างประเทศ
เป็นต้น เหตุการณ์เหล่านี้อาจส่งผลต่อความเชื่อมั่นของนักลงทุนทั้งในประเทศและต่างประเทศ
อีกทั้งส่งผลในทางลบต่อปริมาณการซื้อขายหลักทรัพย์ในตลาดหลักทรัพย์ฯ
รวมถึงปริมาณการระดมทุนและการนำหลักทรัพย์เข้าจดทะเบียนในตลาดหลักทรัพย์ฯ
ซึ่งผลกระทบในทางลบเหล่านี้มีนัยสำคัญต่อการดำเนินธุรกิจ ฐานะทางการเงิน
และผลการดำเนินงานของบริษัทฯ

2.  ความเสี่ยงจากภาวะการแข่งขันในธุรกิจหลักทรัพย์

ธุรกิจหลักทรัพย์เป็นธุรกิจที่มีการแข่งขันค่อนข้างสูง
โดยเฉพาะธุรกิจการเป็นนายหน้าซื้อขายหลักทรัพย์ซึ่งเป็นรายได้หลักของบริษัทฯ ทั้งนี้ บริษัทฯ
มีนโยบายเน้นการให้บริการที่มีคุณภาพ เพื่อรักษาฐานลูกค้าของบริษัทฯ
พร้อมทั้งขยายฐานลูกค้าที่มีอยู่ในปัจจุบัน โดยการเพิ่มคุณภาพของงานวิจัย
การเพิ่มศักยภาพของบุคลากรที่ให้บริการลูกค้า โดยใช้ระบบบริหารความสัมพันธ์ลูกค้า (CRM)
รวมทั้งการเสริมสร้างให้พนักงานของบริษัทฯ มี Service Mind
ในการให้บริการและให้คำแนะนำแก่ลูกค้า
ตลอดจนการพัฒนาระบบเทคโนโลยีสารสนเทศเพื่อตอบสนองความต้องการของลูกค้าได้อย่างรวดเร็ว
สำหรับธุรกิจด้านวาณิชธนกิจ บริษัทฯ ได้ขอระงับการเป็นที่ปรึกษาทางการเงินเป็นการชั่วคราว
ตั้งแต่วันที่ 5 กรกฎาคม 2549 เป็นต้นมา

3.  ความเสี่ยงจากการผิดนัดชำระเงินของลูกค้า

การเป็นนายหน้าธุรกิจหลักทรัพย์มีความเสี่ยงที่เกิดจากการผิดนัดชำระเงินของลูกค้า
ซึ่งมีสาเหตุมาจากการไม่สามารถชำระหนี้ของลูกค้า
และความผันผวนของภาวะการลงทุนในตลาดหลักทรัพย์ในขณะนั้น อย่างไรก็ตาม
ลูกค้าบัญชีเงินสดของบริษัทฯ และลูกค้าบัญชีเครดิตบาลานซ์ (Credit Balance)
จะมีหลักทรัพย์ฝากไว้ในบัญชีกับบริษัทฯ ซึ่งสามารถใช้เป็นหลักประกันได้
ทำให้สามารถลดความเสี่ยงดังกล่าวลงได้ระดับหนึ่ง นอกจากนี้บริษัทฯ
จะไม่ส่งมอบหลักทรัพย์ซึ่งยังมิได้ชำระราคาแก่ลูกค้า โดยจะทำการบังคับขายเพื่อนำเงินมาชำระหนี้
แต่ในกรณีที่ลูกค้ามีการซื้อขายหลักทรัพย์เดียวกันแบบชำระราคาสุทธิ (Net Settlement)
ลูกค้าจะไม่มีหลักทรัพย์อยู่ในบัญชีกับบริษัทฯ ทำให้บริษัทฯ ยังคงมีความเสี่ยงจากลูกค้าประเภทนี้อยู่
ในเดือนธันวาคม 2556 บริษัทฯ
มีสัดส่วนมูลค่าการซื้อขายหลักทรัพย์ของลูกค้าบัญชีเงินสดต่อบัญชีเครดิตบาลานซ์ของบริษัทฯ
เท่ากับร้อยละ 90 : 10 และในเดือนธันวาคม 2555 บริษัทฯ
มีสัดส่วนมูลค่าการซื้อขายหลักทรัพย์ของลูกค้าบัญชี เงินสดต่อบัญชีเครดิตบาลานซ์ของบริษัทฯ
เท่ากับร้อยละ 87 : 13

อย่างไรก็ดี บริษัทฯ มีการควบคุมความเสี่ยงดังกล่าว
โดยเพิ่มความระมัดระวังในการพิจารณาอนุมัติวงเงินซื้อขายหลักทรัพย์ กล่าวคือ
นอกจากการพิจารณาข้อมูลต่างๆ ของลูกค้าแล้ว เช่น หน้าที่การงาน รายได้ประจำ ประวัติ
ฐานะและหลักฐานทางการเงินแล้ว บริษัทฯ
ยังกำหนดให้มีการทบทวนวงเงินซื้อขายหลักทรัพย์อย่างสม่ำเสมอ รวมทั้ง ตลาดหลักทรัพย์ฯ
ยังได้ออกข้อบังคับเรื่องหลักเกณฑ์และวิธีการเกี่ยวกับการซื้อขายหลักทรัพย์ด้วยเงินสด
ที่กำหนดให้ลูกค้าต้องวางหลักประกันสำหรับการซื้อขายหลักทรัพย์ไม่ต่ำกว่าร้อยละ 20
ของวงเงินซื้อขายหลักทรัพย์ของบริษัทฯ ที่อนุมัติให้ลูกค้า

อนึ่ง กรณีลูกค้ามีมูลค่าส่วนเปิดความเสี่ยงต่อหลักทรัพย์เกรดต่ำ
หลักทรัพย์ใดหลักทรัพย์หนึ่งในปริมาณสูง (High Exposure to A Low Grade Stock) บริษัทฯ
จะดำเนินการดังนี้

1.  วิเคราะห์ประวัติ/แบบแผนการซื้อขายหลักทรัพย์ และการชำระราคาของลูกค้า

2.  ตรวจสอบมูลค่าหลักทรัพย์คงเหลือของลูกค้าที่มีกับบริษัทฯ และ

3.  คณะกรรมการสินเชื่อ และ/หรือ คณะกรรมการบริหาร จะพิจารณาออกมาตรการต่าง ๆ
    ที่เหมาะสมต่อไป เช่น จำกัดการซื้อขายหลักทรัพย์นั้นๆ เพิ่มเติม เป็นต้น

ทั้งนี้ ส่วนเปิดความเสี่ยงต่อหลักทรัพย์ที่มีความผันผวนของราคา
และ/หรือปัจจัยพื้นฐานมีการเปลี่ยนแปลงค่อนข้างมาก (Exposure to Volatile Stocks)
คณะกรรมการสินเชื่อ จะออกบันทึกภายในแจ้งรายชื่อหลักทรัพย์ดังกล่าว
พร้อมกับกำหนดหลักเกณฑ์ในการซื้อขายหลักทรัพย์นั้นๆเป็นกรณีไป

สำหรับบัญชีเครดิตบาลานซ์ บริษัทฯ
สามารถลดความเสี่ยงกรณีลูกค้าไม่สามารถชำระเงินที่กู้ยืมเพื่อซื้อหลักทรัพย์
โดยมีนโยบายในการพิจารณากำหนดวงเงินและยอดหนี้ที่เหมาะสมแก่ลูกค้าแต่ละราย
และมีการจัดเกรดของหลักทรัพย์ที่อนุญาตให้ลูกค้ากู้ยืมเงินเพื่อซื้อ
และ/หรือนำมาวางเป็นหลักประกันในบัญชีเครดิตบาลานซ์ (Marginable Securities)
โดยใช้หลักเกณฑ์ในการคัดเลือกหลักทรัพย์ที่มีคุณภาพ มีมูลค่าหลักทรัพย์ตามราคาตลาดในระดับสูง
และมีสภาพคล่องในการซื้อขายที่ดี

บริษัทฯ จะทบทวนรายชื่อหลักทรัพย์ที่อนุญาตให้ลูกค้ากู้ยืมเงินเพื่อซื้อ
และ/หรือนำมาวางเป็นหลักประกันเพิ่มเติมในบัญชีเครดิตบาลานซ์ทุก 6 เดือน ทั้งนี้
หากหลักทรัพย์ใดมีความผันผวนของราคา และ/หรือปัจจัยพื้นฐานมีการเปลี่ยนแปลงอย่างมีนัยสำคัญ
คณะกรรมการสินเชื่อ และ/หรือ คณะกรรมการบริหาร สามารถพิจารณากำหนด ริเริ่ม เพิ่มเติม
หรือ เปลี่ยนแปลงนโยบายใดๆ ที่เห็นว่าเหมาะสมต่อไป

ในกรณีที่ลูกค้ามียอดหนี้เกินกว่าวงเงินที่ได้รับอนุมัติ อันเกิดจากการคิดดอกเบี้ยเงินกู้ ณ สิ้นเดือน
ติดต่อกันเป็นเวลา 3 เดือน คณะกรรมการสินเชื่อจะพิจารณาดำเนินการตามที่เห็นสมควร ดังนี้

1.  เรียกคืนหนี้บางส่วน โดยลูกค้าอาจนำเงินมาชำระหนี้ส่วนเกิน
    และ/หรือขายหลักทรัพย์ในบัญชีของลูกค้าเอง ให้แล้วเสร็จภายในเวลา 5 วันทำการ
    นับจากวันที่บริษัทฯ แจ้งเรียกคืนหนี้

2.  เมื่อครบกำหนดเวลาดังกล่าวแล้ว หากลูกค้าไม่ดำเนินการใดๆ บริษัทฯ
    จะทำการบังคับขายหลักทรัพย์ของลูกค้าจนกระทั่งยอดหนี้มีมูลค่าไม่เกินกว่าวงเงินที่ได้รับอนุมัติ
    โดยเริ่มจากหลักทรัพย์ที่มีผลขาดทุนสูงสุดก่อน

จากมาตรการควบคุมความเสี่ยงข้างต้น ทำให้บริษัทฯ
มีลูกหนี้ที่มีปัญหาเป็นสัดส่วนที่น้อยเมื่อเทียบกับลูกหนี้ทั้งหมด

1.  ความเสี่ยงจากการขัดข้องของระบบงานคอมพิวเตอร์

การดำเนินธุรกิจของบริษัทฯ จำเป็นต้องพึ่งพาระบบคอมพิวเตอร์เป็นส่วนใหญ่
ซึ่งระบบคอมพิวเตอร์ที่สำคัญของบริษัทฯ ได้แก่ ระบบซื้อขายหลักทรัพย์
ซึ่งเป็นระบบที่เชื่อมต่อกับตลาดหลักทรัพย์แห่งประเทศไทย โดยบริษัทฯ ใช้ระบบซอฟท์แวร์ Front
Office Integrated System (FIS) ซึ่งเป็นระบบ Real Time ในการส่งคำสั่งซื้อขาย
ดูสถานะและราคาซื้อขายหลักทรัพย์ สำหรับระบบชำระราคาและระบบปฏิบัติการ บริษัทฯ ใช้ระบบ
Securities Back Office Automation (SBA)
ซึ่งเป็นระบบที่ช่วยชำระราคาระหว่างลูกค้าและศูนย์รับฝากหลักทรัพย์ และประมวลผลข้อมูลต่างๆ
ของลูกค้า ดังนั้น
หากระบบคอมพิวเตอร์เกิดความขัดข้องขึ้นก็จะส่งผลกระทบต่อการดำเนินธุรกิจของบริษัทฯ

อย่างไรก็ดี บริษัทฯ มีมาตรการในการลดความเสี่ยงดังกล่าว
โดยจัดให้มีการตรวจสอบระบบงานคอมพิวเตอร์อย่างสม่ำเสมอ และมีระบบงานสำรอง
พร้อมทั้งการสำรองข้อมูลที่สำคัญ
ที่สามารถใช้งานได้อย่างต่อเนื่องกรณีไม่สามารถใช้งานระบบงานหลักได้
สำหรับการเชื่อมต่อระบบคอมพิวเตอร์ระหว่างสำนักงานใหญ่และสาขา บริษัทฯ มี leased line
สำรองที่สามารถสับเปลี่ยน (switch) ได้โดยอัตโนมัติเมื่อ leased line หลักมีปัญหา นอกจากนี้
บริษัทฯ
มีแผนฉุกเฉินที่สามารถไปใช้งานศูนย์สำรองที่ตั้งอยู่ที่สาขาในกรณีที่ไม่สามารถปฏิบัติงานที่สำนักงานใหญ่ได้
โดยบริษัทฯ ได้ทำการทดสอบแผนฉุกเฉินเป็นประจำทุกปี อย่างน้อยปีละ 1 ครั้ง
และผลการทดสอบโดยภาพรวมพบว่าสามารถปฏิบัติงานได้ตามแผนฉุกเฉิน

2.  ความเสี่ยงจากอิทธิพลในการบริหารงานของผู้ถือหุ้นรายใหญ่

ณ วันที่ 31 ธันวาคม 2556 ยูโอบี เคย์เฮียน โฮลดิ้งส์ ลิมิเต็ดและกลุ่ม เป็นผู้ถือหุ้นใหญ่ในบริษัทฯ
โดยมีการถือหุ้นคิดเป็นร้อยละ 70.65 จึงทำให้ ยูโอบี เคย์เฮียน โฮลดิ้งส์ ลิมิเต็ด
สามารถควบคุมมติที่ประชุมผู้ถือหุ้นได้ทั้งหมดไม่ว่าจะเป็นเรื่องการแต่งตั้งกรรมการ
หรือการขอมติในเรื่องอื่นที่ต้องใช้เสียงส่วนใหญ่ของที่ประชุมผู้ถือหุ้น
รวมถึงเรื่องที่กฎหมายหรือข้อบังคับบริษัทฯ กำหนดให้ต้องใช้เสียง 3 ใน 4 ของที่ประชุมผู้ถือหุ้น
ดังนั้น ผู้ถือหุ้นรายอื่นของบริษัทฯ
จึงไม่สามารถรวบรวมคะแนนเสียงเพื่อตรวจสอบและถ่วงดุลในเรื่องที่ผู้ถือหุ้นรายใหญ่เสนอให้ที่ประชุมผู้ถือหุ้นพิจารณาได้
ทั้งนี้บริษัทฯ มีกรรมการที่เป็นตัวแทนของกลุ่มผู้ถือหุ้น 2 ราย คิดเป็นสัดส่วนร้อยละ 25
ของกรรมการทั้งหมดของบริษัทฯ อย่างไรก็ตาม บริษัทฯ มีกรรมการอิสระ 3 ท่าน
ซึ่งดำรงตำแหน่งกรรมการตรวจสอบทั้ง 3 ท่าน จากกรรมการบริษัทฯ 8 ท่าน คิดเป็นร้อยละ 37.5
โดยกรรมการตรวจสอบจะทำหน้าที่ควบคุมดูแล ตรวจสอบ
รวมทั้งให้คำแนะนำในการดำเนินงานของบริษัทฯ เพื่อให้มีความโปร่งใส และถูกต้อง

3.  ความเสี่ยงจากการพึ่งพิงกลุ่มยูโอบีเคย์เฮียน

สืบเนื่องจากสัญญาการให้บริการ (Service Agreement) ที่ กลุ่มยูโอบี
เคย์เฮียนได้ให้ความช่วยเหลือบริษัทฯ ในการพัฒนาธุรกิจในด้านต่าง ๆ ทั้งนี้
การเป็นส่วนหนึ่งของกลุ่มดังกล่าว ทำให้บริษัทฯ ได้รับประโยชน์จากบริษัทในเครือ
รวมทั้งการได้รับความร่วมมือในการจัดทำโครงการ Cross Selling กับธนาคารยูโอบี จำกัด
(มหาชน) ซึ่งเป็นธนาคารในเครือ ยูไนเต็ด โอเวอร์ซีส์ แบงค์
ซึ่งโครงการดังกล่าวเป็นไปเพื่อการขยายการให้บริการด้านนายหน้าซื้อขายหลักทรัพย์
และได้รับการตอบรับจากลูกค้าของธนาคารเป็นอย่างดี ทั้งนี้ เพื่อลดความเสี่ยงดังกล่าว บริษัทฯ
ได้เริ่มขยายการประกอบธุรกิจไปยังฐานลูกค้าที่หลากหลายยิ่งขึ้น
โดยการพัฒนาช่องทางการซื้อขายหลักทรัพย์ผ่านระบบอินเทอร์เน็ต
เพื่อให้สามารถเข้าถึงลูกค้ารายย่อยได้มากขึ้น การพัฒนาธุรกิจในส่วนของลูกค้าสถาบัน
และการพัฒนาธุรกิจใหม่ เช่น Wealth Management,
การเป็นนายหน้าซื้อขายสัญญาซื้อขายล่วงหน้า, บริการยืมและให้ยืมหลักทรัพย์ (SBL),
บริการซื้อขายซื้อขายหลักทรัพย์ต่างประเทศผ่าน ASEAN LINK เป็นต้น

4.  ความเสี่ยงจากการรับประกันการจัดจำหน่ายหลักทรัพย์และการจัดจำหน่ายหลักทรัพย์

การให้บริการด้านการจัดจำหน่ายหลักทรัพย์และรับประกันการจัดจำหน่ายหลักทรัพย์มีความเสี่ยงในกรณีที่บริษัทฯ
ไม่สามารถจัดจำหน่ายหลักทรัพย์ได้หมดตามที่รับประกันการจำหน่ายไว้
ทำให้ต้องรับหลักทรัพย์ที่เหลือเข้าบัญชีบริษัทฯ และบริษัทฯ
ต้องรับภาระผลขาดทุนที่เกิดขึ้นหากภายหลังราคาตลาดของหลักทรัพย์ดังกล่าวต่ำกว่าราคาที่บริษัทฯ
ได้รับประกันการจำหน่ายไว้

อย่างไรก็ตามบริษัทฯ ได้ตระหนักถึงความเสี่ยงที่อาจจะเกิดขึ้นโดยบริษัทฯ
จะให้ความสำคัญในการให้ความเห็นและประเมินความเสี่ยงในเรื่องดังกล่าว
โดยพิจารณาความต้องการของลูกค้า
และทำการวิเคราะห์ปัจจัยพื้นฐานของบริษัทและปัจจัยอื่นที่เกี่ยวข้อง
ก่อนพิจารณาอนุมัติสัดส่วนการเข้าร่วมจัดจำหน่ายหลักทรัพย์ทุกครั้ง

5.  ความเสี่ยงเกี่ยวกับธุรกิจตราสารอนุพันธ์

เนื่องจากบริษัทฯ มีการควบคุมการอนุมัติวงเงินที่รัดกุม
กอปรกับการที่สินค้าตราสารอนุพันธ์เป็นการซื้อขายในลักษณะที่หลักประกันอยู่ในรูปแบบเงินสดเท่านั้น
ทำให้บริษัทฯ มั่นใจว่าสามารถควบคุมความเสี่ยงต่างๆที่เกี่ยวข้องกับการให้บริการนี้

6.  ความเสี่ยงจากการพึ่งพิงบุคลากร

ธุรกิจนายหน้าซื้อขายหลักทรัพย์เป็นธุรกิจซึ่งต้องอาศัยบุคลากรด้านการตลาดที่มีความรู้และความชำนาญ
ปัจจุบันการแข่งขันในการว่าจ้างเจ้าหน้าที่การตลาดที่มีคุณสมบัติดังกล่าวก็ได้ทวีความรุนแรงมากขึ้น
โดยเฉพาะอย่างยิ่งในสภาวะที่ตลาดเอื้อต่อการลงทุนและบุคลากรที่มีประสบการณ์และความชำนาญในการประกอบธุรกิจหลักทรัพย์มีจำกัด
ทำให้เกิดการ แย่งชิงบุคลากรในสายงานต่างๆ ทั้งนี้ หากมีการโยกย้ายบุคลากรที่สำคัญของบริษัทฯ
อาจส่งผลกระทบในทางลบต่อความต่อเนื่องของการดำเนินธุรกิจและผลการดำเนินงานของบริษัทฯ

อย่างไรก็ตาม บริษัทฯ ได้ตระหนักถึงความเสี่ยงด้านบุคลากรด้านการตลาด
จึงส่งเสริมให้มีสวัสดิการที่ดีและ
ให้ความสำคัญกับการอบรมให้แก่พนักงานเพื่อเพิ่มความรู้ความสามารถ
เพื่อให้สามารถพัฒนาศักยภาพในการให้บริการแก่ลูกค้าของเจ้าหน้าที่การตลาด อีกด้วย

7.  ความเสี่ยงจากการพึ่งพิงลูกค้ารายใหญ่หรือน้อยราย

ในปี 2555 และ 2556 บริษัทฯ มีสัดส่วนมูลค่าการซื้อขายหลักทรัพย์ของลูกค้ารายใหญ่ 10
ลำดับแรก คิดเป็นสัดส่วนร้อยละ 34.91 และร้อยละ 25.57 ของมูลค่าการซื้อขายตามลำดับ
ซึ่งที่ผ่านมาบริษัทฯ ไม่มีการพึ่งพิงรายได้จากลูกค้ารายใหญ่รายใดรายหนึ่งเกินกว่าร้อยละ 10
ของรายได้รวม ทั้งนี้ หากบริษัทฯ ต้องสูญเสียรายได้จากลูกค้ารายใหญ่ดังกล่าวไป
อาจส่งผลกระทบต่อรายได้ค่านายหน้าซื้อขายหลักทรัพย์ของบริษัทฯ อย่างไรก็ตาม บริษัทฯ
มีแผนที่จะขยายฐานลูกค้าโดยเฉพาะลูกค้ารายย่อย
โดยเข้าร่วมกิจกรรมที่จัดขึ้นโดยตลาดหลักทรัพย์แห่งประเทศไทย (Roadshow)
การจัดกิจกรรมส่งเสริมการตลาดในรูปแบบต่างๆ การจัดสัมมนาให้แก่ลูกค้าของบริษัทฯ
และบุคคลทั่วไป การพัฒนาช่องทางการซื้อขายหลักทรัพย์ผ่านอินเทอร์เน็ต
และการจัดกิจกรรมสัมมนาให้แก่ลูกค้าและผู้สนใจ เป็นต้น

8.  ความเสี่ยงจากการปฏิบัติหน้าที่ผิดพลาดหรือโดยมิชอบของบุคลากร

ธุรกิจหลักทรัพย์เป็นธุรกิจที่ต้องอาศัยชื่อเสียงและความไว้วางใจจากลูกค้าเป็นสำคัญในการประกอบธุรกิจ
ซึ่งบุคลากรของบริษัทฯ จะต้องมีการติดต่อกับลูกค้าหรือเกี่ยวข้องกับข้อมูลที่สำคัญของลูกค้า
ดังนั้นหากบุคลากรของบริษัทฯ ไม่ปฏิบัติหน้าที่ตามคำสั่งของลูกค้า หรือไม่ปฏิบัติตามระเบียบ ข้อบังคับ
ของบริษัทฯ หรือปฏิบัติหน้าที่เกินกว่าอำนาจหน้าที่ของตนหรือบุคลากรของบริษัทฯ
ส่งข้อมูลการซื้อขายให้ลูกค้าผิดพลาด รวมทั้ง ดำเนินการอื่นใดที่อาจก่อให้เกิดความเสียหายต่อลูกค้า
บริษัทฯ อาจได้รับผลกระทบทางด้านชื่อเสียงของบริษัทฯ และความไว้วางใจของลูกค้า
รวมไปถึงความรับผิดชอบชดใช้ค่าเสียหายที่เกิดขึ้น

นอกจากนี้ การกระทำบางกรณีของบุคลากรของบริษัทฯ
อาจเป็นการละเมิดกฎเกณฑ์หรือข้อกำหนดต่างๆ ที่เกี่ยวข้องซึ่งอาจทำให้บริษัทฯ
ต้องเสียค่าปรับในจำนวนสูงหรือถูกยกเลิกใบอนุญาต หรือถูกดำเนินคดีทางกฎหมาย
ซึ่งอาจส่งผลกระทบ ต่อฐานะการเงินและผลการดำเนินงานของบริษัทฯ ได้ อย่างไรก็ตาม บริษัทฯ
ได้ให้ความสำคัญต่อความเสี่ยงดังกล่าวโดยมีการตรวจสอบการทำงานของพนักงานอย่างสม่ำเสมอ
และกำหนดบทลงโทษที่ชัดเจนต่อความผิดระดับต่างๆ
เพื่อเพิ่มความระมัดระวังในการปฏิบัติหน้าที่ของพนักงานของบริษัทฯ ทั้งนี้ บริษัทฯ
มีการทำประกันเพื่อป้องกันความเสียหายที่เกิดขึ้นจากการปฏิบัติหน้าที่ผิดพลาดหรือโดยมิชอบของบุคลากร
โดยเป็นการประกันร่วมกันกับบริษัทในกลุ่มยูโอบี ในวงเงินคุ้มครองทั้งกลุ่มจำนวน 539,300
เหรียญสิงคโปร์ ซึ่งคุ้มครองตั้งแต่ 1 เม.ย. 2555 ถึง 31 มี.ค. 2556 และอยู่ระหว่างต่อสัญญา
ทั้งนี้ ในการทำประกันดังกล่าวบริษัทฯ มีค่าใช้จ่ายจำนวน 3.9 ล้านบาท
ซึ่งเป็นการจัดสรรค่าใช้จ่ายจากกลุ่มตามสัดส่วนจำนวนพนักงาน (ดูรายละเอียดในส่วนที่ 2 ข้อ 12
รายการระหว่างกัน)

9.  ความเสี่ยงจากการประกอบธุรกิจของบริษัทฯ ภายใต้กฎหมาย กฎเกณฑ์
    ข้อกำหนดที่เข้มงวดและการกำกับดูแลของหน่วยงานที่เกี่ยวข้อง

การประกอบธุรกิจของบริษัทฯ เป็นธุรกิจที่อยู่ภายใต้กฎหมาย กฎเกณฑ์
การกำกับดูแลของสำนักงานคณะกรรมการ ก.ล.ต. และตลาดหลักทรัพย์แห่งประเทศไทย
หากกฎเกณฑ์ กฎหมาย รวมทั้งการกำกับดูแลเปลี่ยนแปลงไป อาจส่งผลกระทบทางด้านการแข่งขัน
ต้นทุนทางการเงิน ผลการดำเนินงาน เช่น
การเปลี่ยนแปลงอัตราค่าธรรมเนียมนายหน้าซื้อขายหลักทรัพย์เป็นแบบเสรี
การควบคุมหรือเข้มงวดในการปล่อยเงินให้กู้ยืมเพื่อซื้อหลักทรัพย์ เป็นต้น ทั้งนี้ หากบริษัทฯ
ไม่ปฏิบัติตาม กฎระเบียบ ฝ่าฝืนกฎเกณฑ์ต่าง ๆ หรือประมาทเลินเล่อ บริษัทฯ อาจถูกภาคทัณฑ์
หรือถอนใบอนุญาตได้ นอกจากนี้ บริษัทฯ อาจมีความรับผิดชอบในการดำเนินธุรกิจ เช่น บริษัทฯ
ต้องดำรงอัตราส่วนเงินกองทุนสภาพคล่องสุทธิตามเกณฑ์ขั้นต่ำที่สำนักงานกำหนด เป็นต้น

อย่างไรก็ตาม บริษัทฯ
มีฝ่ายตรวจสอบและพัฒนาระบบงานที่คอยติดตามการเปลี่ยนแปลงในเรื่องดังกล่าว
รวมทั้งดูแลควบคุมและตรวจสอบหน่วยงานภายในบริษัทฯ
ให้ปฏิบัติตามเกณฑ์ปัจจุบันและคอยแจ้งการเปลี่ยนแปลงของกฎระเบียบและกฎเกณฑ์ต่างๆ
ที่อาจจะเกิดขึ้นในอนาคตแก่ผู้ที่เกี่ยวข้อง สำหรับกฎเกณฑ์และข้อกำหนดที่เปลี่ยนแปลงไป อาทิ
การเปิดเสรี ในธุรกิจหลักทรัพย์ซึ่งอาจส่งผลกระทบต่อการดำเนินงานของบริษัทฯ
บริษัทฯให้ความสำคัญกับผลกระทบในการดำเนินธุรกิจในภาพรวม
ซึ่งเกิดขึ้นเนื่องจากการเปลี่ยนแปลงดังกล่าว
โดยใช้มาตรการควบคุมต้นทุนในการพยายามรักษาการเติบโตของผลกำไรของบริษัทฯ

4. ทรัพย์สินที่ใช้ในการประกอบธุรกิจ

1.  มูลค่าสินทรัพย์ที่ใช้ในการประกอบธุรกิจ

ณ วันที่ 31 ธันวาคม 2556 บริษัทหลักทรัพย์ ยูโอบี เคย์เฮียน (ประเทศไทย) จำกัด (มหาชน)
และบริษัทย่อย มีทรัพย์สินที่ใช้ประกอบธุรกิจ ตามรายละเอียดดังนี้

+---+------------------------------------+----------------------------+
|   | รายละเอียดทรัพย์สิน                    | มูลค่าตามบัญชีสุทธิ (บาท)        |
+---+------------------------------------+----------------------------+
| 1 | ส่วนปรับปรุงสำนักงานเช่า                | 16,348,671                 |
+---+------------------------------------+----------------------------+
| 2 | เครื่องตกแต่งติดตั้งและเครื่องใช้สำนักงาน    | 26,881,960                 |
+---+------------------------------------+----------------------------+
| 3 | ยานพาหนะ                           | 18,264,805                 |
+---+------------------------------------+----------------------------+
| 4 | ส่วนปรับปรุงสำน                       | 902,737                    |
|   | ักงานเช่าและเครื่องใช้สำนักงานระหว่างติดตั้ง |                            |
+---+------------------------------------+----------------------------+
|   | รวม                                | 62,398,173                 |
+---+------------------------------------+----------------------------+

นอกจากนี้ บริษัทฯ และบริษัทย่อย ยังมีสินทรัพย์ที่ไม่มีตัวตน ได้แก่ ซอฟท์แวร์คอมพิวเตอร์
ซึ่งมีมูลค่าสุทธิตามบัญชี ณ วันที่ 31 ธันวาคม 2556 จำนวน 6,637,927 บาท
ค่าธรรมเนียมในการเข้าเป็นสมาชิกตลาดอนุพันธ์ 5,000,000 บาท ค่าความนิยม 82,907,186
บาท ซอฟท์แวร์คอมพิวเตอร์ระหว่างติดตั้ง 605,900 บาท
และใบอนุญาตในการประกอบธุรกิจหลักทรัพย์ประเภทต่างๆ
ซึ่งไม่ได้ระบุมูลค่าในงบการเงินของบริษัทฯ โดยมีรายละเอียดดังนี้

+-------------------------------+--------------------------------------+
| ใบอนุญาต                       | เลขที่ (วันที่ออก)                        |
+===============================+======================================+
| ใบอนุญาตประกอบธุรกิจหลักทรัพย์      | เลขที่ 002/2541 ( 23 กรกฎาคม 2541 )    |
| ประกอบด้วย                     |                                      |
|                               | มีผลตั้งแต่วันที่ 4 สิงหาคม 2541             |
| -   การเป็นนายหน้าค้าหลักทรัพย์     |                                      |
|                               |                                      |
| -   การค้าหลักทรัพย์              |                                      |
|                               |                                      |
| -   การเป็นที่ปรึกษาการลงทุน       |                                      |
|                               |                                      |
| -   การจัดจำหน่ายหลักทรัพย์        |                                      |
+-------------------------------+--------------------------------------+
| ใบอนุญาตเป็นตัวแทน               | เลขที่ ข.207/2546 ( 20 มกราคม 2546)    |
| สนับสนุนการขายหรือรับซื้อคืนหน่วยลงทุน |                                      |
+-------------------------------+--------------------------------------+
| ใบอนุญาตเป็นที่ปรึกษาทางการเงิน     | เลขที่ กลต.จ. 2446/2543 (4 ธันวาคม      |
|                               | 2543 - 3 ธันวาคม 2548) ทั้งนี้ บริษัทฯ      |
|                               | ได้ขอระงับการเป็นที่ปรึกษาทาง การเงิน       |
|                               | เมื่อวันที่ 5 กรกฎาคม 2549                |
+-------------------------------+--------------------------------------+
| ใบอนุญาตกา                     | เลขที่ 0042/2548 (15 พฤศจิกายน 2548)    |
| รเป็นตัวแทนซื้อขายสัญญาซื้อขายล่วงหน้า |                                      |
|                               | มีผลตั้งแต่วันที่ 14 ตุลาคม 2548             |
+-------------------------------+--------------------------------------+
| เครื่องหมายการค้า (UTRADE)       | ประเภทสินค้า/บริการ : ธุรกิจหลักทรัพย์       |
|                               |                                      |
|                               | เลขทะเบียน : บ55413                   |
|                               |                                      |
|                               | ระยะเวลาคุ้มครอง : 7 ธันวาคม 2554–6     |
|                               | ธันวาคม 2564                          |
+-------------------------------+--------------------------------------+

1.  สัญญาเช่า

บริษัทฯ ได้ทำสัญญาเช่าอาคารกับบริษัท สยามสินธร จำกัด
ซึ่งเป็นบุคคลไม่มีความเกี่ยวข้องกับบริษัทฯ เพื่อใช้เป็นที่ตั้งสำนักงานใหญ่ นอกจากนี้ บริษัทฯ
ทำสัญญาเช่าอาคารเพื่อใช้เป็นที่ตั้งสำนักงานสาขาอีกจำนวน 23 สาขาทั้งในเขตกรุงเทพ ปริมณฑล
และเขตต่างจังหวัด ของปี พ.ศ. 2557 ตามรายละเอียดดังนี้

+---+--------+--------------------------+----+-------+------+--------+
|   | สำนักงา | สถานที่เช่า                 | ระ |       |      | พื้นที่    |
|   | น/สาขา |                          | ยะ |       |      |        |
|   |        |                          | เว |       |      |        |
|   |        |                          | ลา |       |      |        |
|   |        |                          | กา |       |      |        |
|   |        |                          | รเ |       |      |        |
|   |        |                          | ช่า |       |      |        |
+===+========+==========================+====+=======+======+========+
| ที่ |        |                          | จ  | วันเริ่ม | วัน   | (ต     |
|   |        |                          | ำน | สัญญา  | สิ้นสุด | .ร.ม.) |
|   |        |                          | วน |       | สัญญา |        |
|   |        |                          | ป  |       |      |        |
|   |        |                          | ีที่เ |       |      |        |
|   |        |                          | ช่า |       |      |        |
+---+--------+--------------------------+----+-------+------+--------+
| 1 | สำนัก   | ชั้นที่ 3 อาคารสินธรทาวเวอร์ 1 | 3  | 16/   | 15/0 | 648    |
|   | งานใหญ่ |                          | ปี  | 08/56 | 8/59 |        |
|   |        | ชั้นที่ 3 อาคารสินธรทาวเวอร์ 1 |    |       |      | 629    |
|   |        |                          | 3  | 16/   | 15/0 |        |
|   |        | ชั้นที่ 3 อาคารสินธรทาวเวอร์ 1 | ปี  | 08/56 | 8/59 | 332    |
|   |        |                          |    |       |      |        |
|   |        |                          | 3  | 16/   | 15/0 |        |
|   |        |                          | ปี  | 08/56 | 8/59 |        |
+---+--------+--------------------------+----+-------+------+--------+
|   |        | ชั้นที่ 15 อาคารสินธรทาวเวอร์  | 3  | 16/   | 15/0 | 235    |
|   |        | 3                        | ปี  | 08/56 | 8/59 |        |
+---+--------+--------------------------+----+-------+------+--------+
|   |        | ชั้นที่ 19 อาคารสินธรทาวเวอร์  | 3  | 16/0  | 15/0 | 150    |
|   |        | 3                        | ปี  | 8/596 | 8/59 |        |
+---+--------+--------------------------+----+-------+------+--------+
|   |        | ชั้นที่ 22 อาคารสินธรทาวเวอร์  | 3  | 16/   | 15/0 | 300    |
|   |        | 3                        | ปี  | 08/56 | 8/59 |        |
+---+--------+--------------------------+----+-------+------+--------+
| 2 | เ      | เลขที่ 144 ถ.ระแกง         | 3  | 01/   | 31/1 | 200    |
|   | ชียงใหม่ | ต.ช้างคลาน อ.เมือง         | ปี  | 01/56 | 2/58 |        |
+---+--------+--------------------------+----+-------+------+--------+
| 3 | บางแค  | ชั้นที่ 7                    | 3  | 11/   | 10/1 | 114    |
|   |        | อาคารสำนักงานเดอะมอลล์     | ปี  | 12/56 | 2/59 |        |
+---+--------+--------------------------+----+-------+------+--------+
| 4 | เ      | ชั้นที่ 18                   | 3  | 10/   | 09/1 | 426    |
|   | ยาวราช | อาคารกาญจนทัตทาวเวอร์      | ปี  | 11/56 | 1/59 |        |
|   |        | ถ.เยาวราช                |    |       |      |        |
+---+--------+--------------------------+----+-------+------+--------+
| 5 | บางกะปิ | ชั้นที่ 4 ศูนย์การค้าแฮปปี้แลนด์   | 3  | 01/   | 30/1 | 256    |
|   |        | ถ.ลาดพร้าว                | ปี  | 12/56 | 1/59 |        |
+---+--------+--------------------------+----+-------+------+--------+
| 6 | แ      | 99/9 หมู่ที่ 2 ถ.แจ้งวัฒนะ     | 3  | 14/   | 13/1 | 266.07 |
|   | จ้งวัฒนะ | ต.บางตลาด อ.ปากเกร็ด      | ปี  | 11/54 | 1/57 |        |
|   |        | จ.นนทบุรี                  |    |       |      |        |
+---+--------+--------------------------+----+-------+------+--------+
| 7 | สระบุรี  | ชั้นที่ 2 อาคารทวีกิจคอมเพล็กซ์  | 3  | 03/   | 03/0 | 100    |
|   |        | ถ.สุดบรรทัด                | ปี  | 02/54 | 3/57 |        |
+---+--------+--------------------------+----+-------+------+--------+
|   | สระบุรี  | 116/27-28 ถ.สุดบรรทัด      | 3  | 01/   | 30/1 | อาคา   |
|   | (      | ต.ปากเพรียว อ.เมืองสระบุรี   | ปี  | 12/56 | 1/59 | รพาณิชย์ |
|   | สถานที่แ |                          |    |       |      |        |
|   | ห่งใหม่) | จ.สระบุรี                  |    |       |      | 2 คูหา  |
+---+--------+--------------------------+----+-------+------+--------+
| 8 | ส      | 195/3 ถ.เณรแก้ว ต.ท่าระหัด  | 3  | 01/   | 30/0 | อาคา   |
|   | ุพรรณบุรี | อ.เมือง                   | ปี  | 07/54 | 6/57 | รตึกแถว |
|   |        |                          |    |       |      |        |
|   |        | จ.สุพรรณบุรี                |    |       |      | 3      |
|   |        |                          |    |       |      | ชั้นครึ่ง  |
|   |        |                          |    |       |      | 1 คูหา  |
+---+--------+--------------------------+----+-------+------+--------+
| 9 | โ      | เลขที่ 15,17 ถ.หน้าอำเภอ    | 2  | 18/   | 17/0 | 410    |
|   | พธาราม | ต.โพธาราม                | ปี  | 04/55 | 4/57 |        |
+---+--------+--------------------------+----+-------+------+--------+
| 1 | บ้านโป่ง | เลขที่ 266,268 ถ.ทรงพล     | 3  | 12/   | 11/1 | 390    |
| 0 |        | ต.บ้านโป่ง                 | ปี  | 11/54 | 1/57 |        |
+---+--------+--------------------------+----+-------+------+--------+
| 1 | หาดใหญ่ | เลขที่ 257/10-11           | 3  | 01/   | 31/0 | 540    |
| 1 |        | ถ.นิพัทธ์อุทิศ1 อ.หาดใหญ่      | ปี  | 09/56 | 8/59 |        |
+---+--------+--------------------------+----+-------+------+--------+
| 1 | แกร    | เลขที่ 215 อาคารแกรนด์ไชน่า  | 3  | 15/   | 14/0 | 76.55  |
| 2 | นด์ไชน่า | ทาวเวอร์ ชั้น 7             | ปี  | 02/55 | 2/58 |        |
+---+--------+--------------------------+----+-------+------+--------+
| 1 | ปิ่นเกล้า | เลขที่ 7/129               | 3  | 08/   | 07/0 | 289.1  |
| 3 |        | อาคารสำนักงานเซ็นทรัลปิ่นเกล้า | ปี  | 09/56 | 9/59 |        |
|   |        |                          |    |       |      |        |
|   |        | ชั้น 14 ห้อง 1402           |    |       |      |        |
|   |        | ถ.บรมราชชนนี              |    |       |      |        |
+---+--------+--------------------------+----+-------+------+--------+
| 1 | ตรัง    | เลขที่ 59/71 ถ.ห้วยยอด      | 3  | 01/   | 31/0 | อาคา   |
| 4 |        | ต.ทับเที่ยง อ.เมืองตรัง       | ปี  | 09/56 | 8/59 | รพาณิชย์ |
|   |        |                          |    |       |      |        |
|   |        |                          |    |       |      | 3 ชั้น   |
+---+--------+--------------------------+----+-------+------+--------+
| 1 | ราชบุรี  | เลขที่ 48/8 ถ.เพชรเกษม     | 3  | 01/   | 30/0 | ตึกแถว  |
| 5 |        | ต.หน้าเมือง อ.เมืองราชบุรี    | ปี  | 05/54 | 4/57 | 3      |
|   |        | จ.ราชบุรี                  |    |       |      | ชั้นครึ่ง  |
|   |        |                          |    |       |      |        |
|   |        |                          |    |       |      | 1 คูหา  |
+---+--------+--------------------------+----+-------+------+--------+
|   |        | เลขที่ 48/9 ถ.เพชรเกษม     | 2  | 16/   | 30/0 | ตึกแถว  |
|   |        | ต.หน้าเมือง อ.เมืองราชบุรี    | ปี  | 03/55 | 4/57 | 1 คูหา  |
|   |        | จ.ราชบุรี                  | 1  |       |      |        |
|   |        |                          | เด |       |      | เฉ     |
|   |        |                          | ือน |       |      | พาะชั้นที่ |
|   |        |                          |    |       |      | 1      |
|   |        |                          | 15 |       |      |        |
|   |        |                          | วัน |       |      |        |
+---+--------+--------------------------+----+-------+------+--------+
|   | ราชบุรี  | เลขที่ 44/33 ถ.เพชรเกษม    | 3  | 01/   | 01/0 | ตึกแถว  |
|   | (      | ต.หน้าเมือง อ.เมืองราชบุรี    | ปี  | 01/57 | 1/60 | 1 คูหา  |
|   | ปัจจุบัน) | จ.ราชบุรี                  |    |       |      | 3 ชั้น   |
+---+--------+--------------------------+----+-------+------+--------+
| 1 | นนทบุรี  | เลขที่ 64/559 หมู่ที่ 1        | 3  | 01/   | 31/0 | อาคา   |
| 6 |        | ถ.ติวานนท์ ต.ตลาดขวัญ       | ปี  | 09/54 | 8/57 | รตึกแถว |
|   |        |                          |    |       |      |        |
|   |        | อ.เมืองนนทบุรี จ.นนทบุรี      |    |       |      | 1 คูหา  |
+---+--------+--------------------------+----+-------+------+--------+
| 1 | ธนภูมิ   | เลขที่ 1550 อาคารธนภูมิ ชั้น 4 | 3  | 12/   | 11/1 | 1,     |
| 7 |        | ถ.เพชรบุรีตัดใหม่ แขวงมักกะสัน | ปี  | 12/56 | 2/59 | 249.00 |
|   |        | เขตราชเทวี                |    |       |      |        |
+---+--------+--------------------------+----+-------+------+--------+
| 1 | นครปฐม | เลขที่ 401 ถ.เทศา          | 3  | 01/   | 30/1 | 3 คูหา  |
| 8 |        | ต.พระประโทน อ.เมือง       | ปี  | 10/55 | 1/58 |        |
|   |        |                          |    |       |      |        |
|   |        | จ.นครปฐม                 |    |       |      |        |
+---+--------+--------------------------+----+-------+------+--------+
| 1 | นค     | เลขที่ 31/2-3 ถ.มาตุลี       | 1  | 21/   | 20/0 | อาคา   |
| 9 | รสวรรค์ | ต.ปากน้ำโพ                | ปี  | 03/55 | 3/56 | รพาณิชย์ |
|   |        |                          |    |       |      |        |
|   | (ยกเ   | อ.เมืองนครสวรรค์           |    |       |      | 2 คูหา  |
|   | ลิกสัญญา |                          |    |       |      |        |
|   | 1      |                          |    |       |      |        |
|   | ม      |                          |    |       |      |        |
|   | .ค.57) |                          |    |       |      |        |
+---+--------+--------------------------+----+-------+------+--------+
| 2 | ฟิว     | เลขที่ 94                  | 3  | 01/   | 30/0 | 120.38 |
| 0 | เจอร์พา | อาค                      | ปี  | 07/54 | 6/57 |        |
|   | ร์ครังสิต | ารศูนย์การค้าฟิวเจอร์พาร์ครังสิต |    |       |      |        |
|   |        |                          |    |       |      |        |
|   |        | ห้องเลขที่ PLZ.GSHP087C ชั้น  |    |       |      |        |
|   |        | G ถ.พหลโยธิน              |    |       |      |        |
+---+--------+--------------------------+----+-------+------+--------+
| 2 | หาดใหญ | เลขที่ 9,11                | 3  | 01/   | 30/0 | 738    |
| 1 | ่สยามซิตี้ | ถ.สยามซิตี้เซ็นเตอร์ 1        | ปี  | 10/54 | 9/57 |        |
|   |        | ต.หาดใหญ่                 |    |       |      |        |
+---+--------+--------------------------+----+-------+------+--------+
| 2 | นคร    | ชั้นที่ 1 เลขที่ 46/10         | 3  | 01/   | 31/0 | 48     |
| 2 | ราชสีมา | ถ.ราชนิกูล ต.ในเมือง        | ปี  | 04/55 | 3/58 |        |
|   |        |                          |    |       |      |        |
|   |        | อ.เมืองนครราชสีมา          |    |       |      |        |
|   |        | จ.นครราชสีมา              |    |       |      |        |
+---+--------+--------------------------+----+-------+------+--------+
| 2 | เซ็นท   | เลขที่ 999/9 ถ. พระราม 1   | 3  | 04/   | 03/0 | 268.20 |
| 3 | รัลเวิลด์ | แขวงปทุมวัน เขตปทุมวัน       | ปี  | 05/55 | 5/58 |        |
|   |        | กรุงเทพมหานคร             |    |       |      |        |
+---+--------+--------------------------+----+-------+------+--------+
| 2 | อินเต   | ชั้นที่ 25 เลขที่ 399 ถ.สุขุมวิท  | 3  | 01/   | 30/0 | 184.8  |
| 4 | อร์เชนจ | แขวงคลองเตยเหนือ เขตวัฒนา  | ปี  | 07/55 | 6/58 |        |
|   |        | กรุงเทพมหานคร             |    |       |      |        |
+---+--------+--------------------------+----+-------+------+--------+

หมายเหตุ

ลำดับที่ 7 ยกเลิกสถานที่เช่าเดิม เดือนมีนาคม 2557 เริ่มจ่ายค่าเช่าสถานที่แห่งใหม่

เดือนพฤศจิกายน 2556

ลำดับที่ 15 (48/8-9) ยกเลิกสัญญาเช่า เดือน 30 เมษายน 2557

ลำดับที่ 17 ยกเลิกสัญญาเช่า ชั้น 5 เดือนพฤศจิกายน 2556

ลำดับที่ 19 ยกเลิกสัญญา 1 มกราคม 2557

โดยในปี 2556 บริษัทฯ มีการจ่ายค่าเช่าและค่าบริการรวมทั้งสิ้นประมาณ 47.4 ล้านบาท และปี
2557 บริษัทฯ มีการจ่ายค่าเช่าและค่าบริการรวมทั้งสิ้นประมาณ 45.2 ล้านบาท

4.3 นโยบายการจัดชั้นสินทรัพย์และการตั้งค่าเผื่อหนี้สงสัยจะสูญ

บริษัทฯ มีนโยบายในการจัดชั้นสินทรัพย์และการตั้งค่าเผื่อหนี้สงสัยจะสูญตามประกาศคณะกรรมการ
ก.ล.ต. เรื่อง การจัดทำบัญชี เกี่ยวกับลูกหนี้ด้อยคุณภาพของบริษัทหลักทรัพย์ ซึ่งกำหนดให้บริษัทฯ
จัดชั้นลูกหนี้เป็น 3 ประเภท ได้แก่

1.  มูลหนี้ชั้นสูญ คือ มูลหนี้ของลูกหนี้ที่ได้ติดตามทวงถามจนถึงที่สุดแล้วแต่ไม่ได้รับการชำระหนี้
    และบริษัทฯ ได้ดำเนินการตัดจำหน่ายหนี้สูญจากบัญชีลูกหนี้แล้ว

2.  มูลหนี้จัดชั้นสงสัย คือ มูลหนี้เฉพาะส่วนที่สูงเกินกว่าหลักประกันของลูกหนี้ โดยบริษัทฯ
    มีการตั้งค่าเผื่อหนี้สงสัยจะสูญในอัตราร้อยละ 100 ของมูลหนี้จัดชั้นสงสัยจะสูญทั้งจำนวน

3.  มูลหนี้จัดชั้นต่ำกว่ามาตรฐาน คือ มูลหนี้ที่ไม่สูงเกินกว่าหลักประกันของลูกหนี้

โดย ณ วันที่ 31 ธันวาคม 2556 บริษัทฯ และบริษัทย่อย
มีลูกหนี้ธุรกิจหลักทรัพย์และสัญญาซื้อขายล่วงหน้า และดอกเบี้ยค้างรับ จำนวน 3,597 ล้านบาท
ซึ่งเป็นลูกหนี้ปกติจำนวน 3,583 ล้านบาท ลูกหนี้จัดชั้นต่ำกว่ามาตรฐาน 3 ล้านบาท และ
ลูกหนี้จัดชั้นสงสัยจะสูญจำนวน 11 ล้านบาท

4.  นโยบายระงับการรับรู้รายได้

บริษัทฯ มีนโยบายระงับการรับรู้รายได้ตามเกณฑ์เงินสดสำหรับลูกหนี้ที่ผิดนัดชำระหนี้
และไม่รับรู้รายได้ของลูกค้าที่ค้างชำระเกิน 3 เดือน
ซึ่งอยู่ภายใต้หลักเกณฑ์ของสำนักงานคณะกรรมการ ก.ล.ต.

โดย ณ วันที่ 31 ธันวาคม 2556 บริษัทฯ
มีเงินให้กู้ยืมเพื่อซื้อหลักทรัพย์ที่ถูกระงับการรับรู้รายได้ดอกเบี้ยตามที่กำหนดของสำนักงานคณะกรรมการ
ก.ล.ต. ประมาณ 14.04 ล้านบาท

5.  นโยบายติดตามและจัดเก็บหนี้

บริษัทฯ กำหนดให้คณะกรรมการสินเชื่อเป็นผู้กำหนดนโยบาย หรือมาตรการต่างๆ ในการติดตามหนี้
และให้ฝ่ายควบคุมสินเชื่อเป็นผู้ดำเนินการตามมาตรการของคณะกรรมการสินเชื่อ

ขั้นตอนในการติดตามหนี้

1.  เมื่อลูกค้าค้างชำระค่าซื้อหลักทรัพย์
    ฝ่ายชำระราคาและรักษาหลักทรัพย์จะแจ้งให้เจ้าหน้าที่การตลาด และหัวหน้าทีมการตลาด /
    ผู้จัดการสาขาเพื่อทราบ และช่วยติดตามลูกค้าให้มาชำระค่าซื้อหลักทรัพย์

2.  หากลูกค้ายังมิได้ชำระค่าซื้อหลักทรัพย์แก่บริษัทฯ ภายใน 5 วันทำการหลังจากวันที่ซื้อหลักทรัพย์
    โดยที่ลูกค้ายังมีหลักทรัพย์คงเหลืออยู่กับบริษัทฯ บริษัทฯ
    จะดำเนินการบังคับขายหลักทรัพย์เพื่อนำค่าขายนั้นมาลดยอดหนี้ก่อน

3.  หากยังคงมีหนี้คงเหลือหลังจากการบังคับขายหลักทรัพย์ บริษัทฯ
    กำหนดให้ลูกค้าต้องลงนามในหนังสือสัญญารับสภาพหนี้
    เพื่อตกลงเงื่อนไขและระยะเวลาในการชำระหนี้
    โดยข้อตกลงในการชำระหนี้จะต้องได้รับการอนุมัติจากคณะกรรมการสินเชื่อ

4.  กรณีที่ลูกค้าไม่สามารถชำระราคาได้ภายใน 10 วันทำการหลังจากวันที่ซื้อหลักทรัพย์
    บัญชีลูกค้าซึ่งค้างชำระดังกล่าวจะถูกแยกออกเพื่อตั้งเป็นบัญชีหนี้สงสัยจะสูญ
    ในกรณีที่ลูกค้าไม่ยินยอมที่จะลงนามในหนังสือสัญญารับสภาพหนี้ บริษัทฯ
    จะติดต่อสำนักงานกฎหมายเพื่อดำเนินคดีต่อไป

ทั้งนี้ ลูกค้าที่เป็นบัญชีหนี้สงสัยจะสูญ บริษัทฯ
จะตั้งค่าเผื่อหนี้สงสัยจะสูญเต็มจำนวนหลังหักหลักประกันแล้ว

6.  นโยบายการลงทุนในบริษัทย่อยและบริษัทร่วมและการควบคุมดูแลบริษัทย่อยและบริษัทร่วม

ปัจจุบันบริษัทฯ ไม่มีการลงทุนในบริษัทย่อยและบริษัทร่วม หากในอนาคตบริษัทฯ
มีนโยบายลงทุนบริษัทฯ จะพิจารณาแนวโน้มธุรกิจและอัตราผลตอบแทนที่ได้รับจากการลงทุนเป็นสำคัญ
ทั้งนี้ ต้องผ่านความเห็นชอบจากคณะกรรมการบริษัทฯ

5.  ข้อพิพาททางกฎหมาย

ณ วันที่ 31 ธันวาคม 2556
บริษัทมีคดีฟ้องร้องที่มิได้เกิดจากการประกอบธุรกิจโดยปกติของบริษัทซึ่งอยู่ระหว่างการพิจารณาของศาลยังไม่สิ้นสุด
รวม 2 คดี ซึ่งทั้งสองเป็นคดีที่บริษัท เอ.พี.เอฟ. โฮลดิ้งส์ จำกัด เป็นผู้ฟ้องบริษัท
โดยมีรายละเอียดดังนี้

  (1) เมื่อวันที่ 17 มิถุนายน พ.ศ. 2556 บริษัท เอ.พี.เอฟ. โฮลดิ้งส์ จำกัด โดยนายวรศักด์
  เกรียงโกมล ผู้รับมอบอำนาจยื่นฟ้องบริษัทกับนายประพล มิลินทจินดา ในฐานะจำเลยที่1 และ 2
  ตามลำดับ ต่อศาลแพ่งกรุงเทพใต้เป็นคดีแพ่งฐานไม่ปฏิบัติตามสัญญาเสนอซื้อหลักทรัพย์
  (Definitive Agreement) และเรียกค่าเสียหาย คดีมีทุนทรัพย์ 300,000,000 บาท
  เป็นคดีหมายเลขดำที่ พ.1193/2556

  เมื่อวันที่ 21 สิงหาคม 2556 บริษัทได้ยื่นคำให้การต่อศาลแพ่งกรุงเทพใต้เพื่อต่อสู้คดีดังกล่าว
  และในวันที่ 29 สิงหาคม 2556 บริษัทได้ยื่นคำร้องเพื่อขอรวมคดีหมายเลขดำที่ พ.1193/2556
  เข้ากับคดีหมายเลขดำที่ พ.1194/2556
  เนื่องจากคดีทั้งสองมีข้อเท็จจริงและประเด็นข้อพิพาทเดียวกันและอาศัยข้อเท็จจริงและพยานหลักฐานในการพิจารณาชุดเดียวกัน
  ศาลแพ่งกรุงเทพใต้ได้นัดอ่านคำสั่งคำร้องขอรวมคดีดังกล่าวในวันนัดสืบพยานโจทก์นัดแรกในวันที่
  1 กรกฏาคม พ.ศ. 2557

  ปัจจุบันคดีอยู่ในระหว่างการรอสืบพยานโจทก์และจำเลย

  (2) นอกจากนี้ ในวันที่ 17 มิถุนายน พ.ศ. 2556 บริษัท เอ.พี.เอฟ. โฮลดิ้งส์ จำกัด
  โดยนายวรศักด์ เกรียงโกมล ผู้รับมอบอำนาจ ได้ยื่นฟ้องบริษัทกับนายประพล
  มิลินทจินดาและบริษัทหลักทรัพย์ เออีซี จำกัด (มหาชน) เป็นจำเลยที่ 1, 2 และ 3 ตามลำดับ
  ต่อศาลแพ่งกรุงเทพใต้เป็นคดีแพ่งฐานไม่ปฏิบัติตามสัญญาเสนอซื้อหลักทรัพย์ (Definitive
  Agreement) และขอให้จำเลยดำเนินการเพิกถอนสัญญาซื้อขายหลักทรัพย์ของ บมจ. หลักทรัพย์
  ยูไนเต็ด ระหว่างบริษัทกับนายประพล มิลินทจินดา เพิกถอนคำเสนอซื้อหลักทรัพย์ของ บมจ.
  หลักทรัพย์ ยูไนเต็ด ห้ามการโอนสิทธิการเป็นสมาชิกตลาดหลักทรัพย์มายังบริษัท
  และเพิกถอนมติที่ประชุมที่เกี่ยวข้อง คดีไม่มีทุนทรัพย์ เป็นคดีหมายเลขดำที่ พ.1194/2556

  ในวันที่ 19 มิถุนายน พ.ศ. 2556 บริษัท เอ.พี.เอฟ. โฮลดิ้งส์ จำกัด
  ได้ยื่นคำร้องขอไต่สวนฉุกเฉินและคำร้องขอคุ้มครองชั่วคราวก่อนศาลพิพากษา ต่อมาในวันที่ 29
  สิงหาคม 2556 บริษัทได้ยื่นคำให้การต่อศาลแพ่งกรุงเทพใต้เพื่อต่อสู้คดีดังกล่าว

  ทั้งนี้ ศาลแพ่งกรุงเทพใต้นัดไต่สวนคำร้องขอคุ้มครองชั่วคราวของโจทก์เมื่อวันที่ 16 กันยายน
  พ.ศ. 2556 และได้มีคำสั่งยกคำร้องขอคุ้มครองชั่วคราวของโจทก์เมื่อวันที่ 19 ธันวาคม พ.ศ.
  2556 โดยศาลแพ่งกรุงเทพใต้นัดสืบพยานโจทก์นัดแรกในวันที่ 1 กรกฏาคม พ.ศ. 2557

  ปัจจุบันคดีอยู่ในระหว่างการรอสืบพยานโจทก์และจำเลย

6. ข้อมูลทั่วไปและข้อมูลสำคัญอื่น

ข้อมูลทั่วไป

+-----------------+---+--------------------------------------------------+
| ชื่อบริษัท          | : | บริษัทหลักทรัพย์ ยูโอบี เคย์เฮียน (ประเทศไทย) จำกัด        |
|                 |   | (มหาชน)                                          |
+-----------------+---+--------------------------------------------------+
| ลักษ             | : | บริษัทฯ ได้รับใบอนุญาตการประกอบธุรกิจหลักทรัพย์ 4 ประเภท   |
| ณะการประกอบธุรกิจ |   | ได้แก่ ธุรกิจนายหน้า ซื้อขายหลักทรัพย์ การค้าหลักทรัพย์        |
|                 |   | การเป็นที่ปรึกษาการลงทุน และการจัดจำหน่ายหลักทรัพย์        |
|                 |   |                                                  |
|                 |   | นอกจากนี้ บริษัทฯ                                    |
|                 |   | ได้รับความเห็นชอบให้ประกอบธุรกิจที่ปรึกษาทางการเงิน        |
|                 |   | การเป็นตัวแทนสนับสนุนการขายและรับซื้อคืนหน่วยลงทุน         |
|                 |   | และได้รับใบอนุญาตประกอบธุรกิจสัญญาซื้อขายล่วงหน้าอีก 1      |
|                 |   | ประเภทคือ                                         |
|                 |   | การ                                              |
|                 |   | เป็นตัวแทนซื้อขายสัญญาซื้อขายล่วงหน้าจากสำนักงานคณะกรรมการ |
|                 |   | ก.ล.ต.                                           |
+-----------------+---+--------------------------------------------------+
| ที่ตั้งสำนักงานใหญ่   | : | ชั้น 3 อาคารสินธรทาวเวอร์ 1 เลขที่ 130 – 132 ถนนวิทยุ    |
|                 |   | เขตปทุมวัน กรุงเทพฯ 10330                           |
|                 |   |                                                  |
|                 |   | ชั้น 15, 19 และ 22 อาคารสินธรทาวเวอร์ 3 เลขที่ 130 –   |
|                 |   | 132 ถนนวิทยุ เขตปทุมวัน กรุงเทพฯ 10330                |
+-----------------+---+--------------------------------------------------+
| สำนักงานสาขา     | : | บริษัทฯ มีสำนักงานสาขารวม 23 แห่ง ซึ่งตั้งในเขตกรุงเทพฯ    |
|                 |   | และปริมณฑล 11 แห่ง และในต่างจังหวัด 12 แห่ง            |
+-----------------+---+--------------------------------------------------+
| จำนวนหุ้นที่จ       | : | หุ้นสามัญจำนวน 502,448,570 หุ้น                       |
| ำหน่ายได้แล้วทั้งหมด |   |                                                  |
+-----------------+---+--------------------------------------------------+
| เลขทะเบียนบริษัท   |   | 0107548000056                                    |
+-----------------+---+--------------------------------------------------+
| Homepage        | : | http: // www.utrade.co.th                        |
+-----------------+---+--------------------------------------------------+
| โทรศัพท์          | : | 02-659-8000                                      |
+-----------------+---+--------------------------------------------------+
| โทรสาร          | : | 02-263-2807                                      |
+-----------------+---+--------------------------------------------------+
|                 |   |                                                  |
+-----------------+---+--------------------------------------------------+
| บุคคลอ้างอิง       |   |                                                  |
+-----------------+---+--------------------------------------------------+
| น               | : | บริษัท ศูนย์รับฝากหลักทรัพย์ (ประเทศไทย) จำกัด            |
| ายทะเบียนหลักทรัพย์ |   |                                                  |
+-----------------+---+--------------------------------------------------+
| สถานที่ตั้ง         | : | 62 อาคารตลาดหลักทรัพย์แห่งประเทศไทย ถนนรัชดาภิเษก      |
|                 |   | เขตคลองเตย กรุงเทพฯ 10110                         |
+-----------------+---+--------------------------------------------------+
| โทรศัพท์          | : | 02-229-2800                                      |
+-----------------+---+--------------------------------------------------+
| โทรสาร          | : | 02-654-5427                                      |
+-----------------+---+--------------------------------------------------+
|                 |   |                                                  |
+-----------------+---+--------------------------------------------------+
| ผู้ตรวจสอบบัญชี     | : | 1. ดร.ศุภมิตร เตชะมนตรีกุล                           |
|                 |   |                                                  |
|                 |   | ผู้สอบบัญชีรับอนุญาต เลขที่ 3356                         |
|                 |   |                                                  |
|                 |   | บริษัทดีลอยท์ ทู้ช โธมัทสุ ไชยยศ สอบบัญชี จำกัด             |
+-----------------+---+--------------------------------------------------+
|                 |   | 2. นายเพิ่มศักดิ์ วงศ์พัชรปกรณ์                          |
|                 |   |                                                  |
|                 |   | ผู้สอบบัญชีรับอนุญาต เลขที่ 3427                         |
|                 |   |                                                  |
|                 |   |   บริษัทดีลอยท์ ทู้ช โธมัทสุ ไชยยศ สอบบัญชี จำกัด           |
+-----------------+---+--------------------------------------------------+
|                 |   | 3. นายชวาลา เทียนประเสริฐกิจ                        |
|                 |   |                                                  |
|                 |   | ผู้สอบบัญชีรับอนุญาต เลขที่ 4301                         |
|                 |   |                                                  |
|                 |   |   บริษัทดีลอยท์ ทู้ช โธมัทสุ ไชยยศ สอบบัญชี จำกัด           |
+-----------------+---+--------------------------------------------------+
| สถานที่ตั้ง         | : | 183 สาทรใต้ แขวงยานนาวา เขตสาทร กทม. 10120        |
+-----------------+---+--------------------------------------------------+
| โทรศัพท์          | : | 02-676-5700                                      |
+-----------------+---+--------------------------------------------------+
| โทรสาร          | : | 02-676-5757                                      |
+-----------------+---+--------------------------------------------------+
|                 |   |                                                  |
+-----------------+---+--------------------------------------------------+
| ที่ปรึกษากฎหมาย    | : | บริษัท ที่ปรึกษากฎหมายธีรคุปต์ จำกัด                      |
+-----------------+---+--------------------------------------------------+
| สถานที่ตั้ง         | : | 546 อาคารยูนิเวสต์ คอมเพล็กซ์ ชั้น 15 ถ.รัชดาภิเษก        |
|                 |   | แขวงจันทรเกษม เขตจตุจักร กทม. 10900                 |
+-----------------+---+--------------------------------------------------+
| โทรศัพท์          | : | 02-511-1512                                      |
+-----------------+---+--------------------------------------------------+
| โทรสาร          | : | 02-938-1247                                      |
+-----------------+---+--------------------------------------------------+
|                 |   |                                                  |
+-----------------+---+--------------------------------------------------+

ข้อมูลอื่นที่เกี่ยวข้อง

-   สัญญาให้บริการ (Service Agreement)

บริษัทฯ ได้ทำสัญญาให้บริการ กับ ยูโอบี เคย์เฮียน ไพรเวท ลิมิเต็ด (UOB Kay Hian Private
Limited)
ซึ่งเป็นบริษัทหลักทรัพย์ในประเทศสิงคโปร์ที่มีความเชี่ยวชาญและประสบการณ์ในการทำธุรกิจหลักทรัพย์มาเป็นเวลานานหลายปี
โดยมีผู้ถือหุ้นร่วมกันกับบริษัทฯ คือ ยูโอบี เคย์เฮียน โฮลดิ้งส์ ลิมิเต็ด (UOB-Kay Hian Holding
Limited)

เพื่อถ่ายทอดความรู้ความชำนาญและประสบการณ์ในการทำธุรกิจหลักทรัพย์จาก ยูโอบี เคย์เฮียน
ไพรเวท ลิมิเต็ด ในด้านการบริหารจัดการและด้านต่าง ๆ และเพื่อสนับสนุนในการพัฒนาธุรกิจ
รวมทั้งใช้ประโยชน์จากการประหยัดจากขนาด (Economies of scale)
ให้กับบริษัทหลักทรัพย์ภายในกลุ่มบริษัทและยูโอบี เคย์เฮียน ไพรเวท ลิมิเต็ด
จึงได้มีการทำสัญญาให้บริการ เมื่อวันที่ 1 มกราคม 2556
ซึ่งเป็นการต่อสัญญาการให้บริการเดิมที่หมดอายุในปี 2555
โดยมีปรับเปลี่ยนรายละเอียดและเงื่อนไข ในสัญญาใหม่ตามความเหมาะสม
และเพื่อให้บริการในลักษณะต่อเนื่อง (on going) ในด้านต่างๆ สรุปการบริการตามสัญญาเป็นดังนี้

ด้านการบริหารจัดการ (Management Support)

ยูโอบี เคย์เฮียน ไพรเวท ลิมิเต็ด
ให้ความช่วยเหลือและให้คำแนะนำทางด้านการบริหารจัดการกับบริษัทฯ ในการพัฒนาธุรกิจ
โดยให้คำปรึกษาแนะนำทั้งทางด้านกลยุทธ์ การบริหารจัดการ
การจัดโครงสร้างการจัดการรวมไปถึงนโยบายต่างๆไม่ว่าจะเป็นด้านสินเชื่อ ด้านการขยายธุรกิจ
ด้านการเงิน และการจ่ายค่าตอบแทนพนักงาน เป็นต้น นอกจากนี้ ยูโอบี เคย์เฮียน ไพรเวท
ลิมิเต็ด มีหน้าที่เข้าร่วมการประชุมคณะกรรมการบริหารของบริษัทฯ
เพื่อพิจารณาและให้ความช่วยเหลือในการแก้ไขปัญหาหรืออุปสรรคที่สำคัญๆ ของบริษัทฯ

ด้านเทคโนโลยีสารสนเทศ (Information Technology)

ยูโอบี เคย์เฮียน ไพรเวท ลิมิเต็ด
ให้ความช่วยเหลือและให้คำแนะนำในการปฏิบัติงานด้านเทคโนโลยีสารสนเทศ แก่บริษัทฯ
เพื่อให้เป็นมาตรฐานเดียวกันทั้งกลุ่มและมีประสิทธิภาพมากขึ้น
โดยให้ความช่วยเหลือทั้งตามแผนงานด้านเทคโนโลยีสารสนเทศของบริษัทฯ ที่วางไว้
และนอกเหนือจากแผนงานของบริษัทฯ ตามความจำเป็นและเหมาะสม ทั้งนี้
การให้บริการดังกล่าวจะรวมถึงการช่วยเหลือในการประเมินผู้ให้บริการ Hardware / Software
รวมทั้งการสรรหาและจัดซื้ออุปกรณ์คอมพิวเตอร์ซึ่งจะทำรวมกันเป็นกลุ่มเพื่อเพิ่มความสามารถในการต่อรอง
การประเมินและดูแลโครงการด้าน
ITการปรับปรุงประสิทธิภาพของระบบงานเพื่อสนับสนุนการทำงานของฝ่ายต่างๆ นอกจากนี้ ยูโอบี
เคย์เฮียน ไพรเวท ลิมิเต็ดยังช่วยพัฒนาและแก้ไขปัญหาที่เกี่ยวข้องกับโครงสร้างระบบเครือข่าย
(Network Infrastructure) ให้กับบริษัทฯ อีกด้วย

ด้านการบริหารความเสี่ยง / การควบคุมการให้สินเชื่อ (Risk Management / Credit
Control)

ยูโอบี เคย์เฮียน ไพรเวท ลิมิเต็ด
มีส่วนร่วมในการพิจารณาและทบทวนนโยบายและขั้นตอนการให้สินเชื่อของบริษัทฯ
เพื่อให้เป็นไปอย่างรอบคอบและรัดกุมยิ่งขึ้น
รวมถึงร่วมประเมินและพิจารณาอนุมัติวงเงินสินเชื่อให้ลูกค้า นอกจากนี้
ยังช่วยเหลือในการติดตามการบริหารความเสี่ยงของบริษัทฯ อย่างต่อเนื่องและใกล้ชิด เช่น
ติดตามความเสี่ยงของบริษัทฯ ที่มีต่อหลักทรัพย์บางตัวหรือลูกค้าบางราย การทำธุรกรรมต่างๆ
ที่ไม่เป็นไปตามนโยบายการบริหารความเสี่ยง เป็นต้น

ด้านธุรกิจบริการซื้อขายหน่วยลงทุน (Wealth Management)

ยูโอบี เคย์เฮียน ไพรเวท ลิมิเต็ด
สนับสนุนงานด้านบริการซื้อขายหน่วยลงทุนโดยการจัดหาผู้เชี่ยวชาญและเทคนิคต่างๆ
เพื่อช่วยในการจัดโครงสร้าง วิเคราะห์สินค้าที่มีอยู่ในตลาด
และมีส่วนช่วยในส่งเสริมความสามารถในการสร้างความมั่งคั่ง
และสนับสนุนการพัฒนาเพื่อสร้างความสัมพันธ์อันดีต่อลูกค้า

ด้านการตรวจสอบและพัฒนาระบบงาน

ยูโอบี เคย์เฮียน ไพรเวท ลิมิเต็ด
ดำเนินการตรวจสอบเป็นระยะเพื่อให้มั่นใจว่านโยบายและกระบวนการในการปฏิบัติงานของยูโอบี
เคย์เฮียน ประเทศไทยสอดคล้องและเป็นไปตามกฎระเบียบและข้อบังคับที่เกี่ยวข้อง
และมีการควบคุมการปฏิบัติงานภายในอย่างเคร่งครัด

ด้านการพัฒนาธุรกิจ

ยูโอบี เคย์เฮียน ไพรเวท ลิมิเต็ด ช่วยบริษัทฯ ทำการส่งเสริมการตลาด สร้างชื่อเสียง (Brand
Name) และแนะนำบริการของ ยูโอบี เคย์เฮียน ประเทศไทย
ให้เป็นที่รู้จักแก่กลุ่มลูกค้าเป้าหมายซึ่งรวมถึงกลุ่มลูกค้าของกลุ่มยูโอบี ทั้งในประเทศและต่างประเทศ
(Cross Selling) โดยปัจจุบันบริษัทฯ ได้มีการตกลงกับธนาคารยูโอบี จำกัด (มหาชน)
ซึ่งเป็นธนาคารในกลุ่มเดียวกัน เพื่อแนะนำลูกค้าที่ต้องการซื้อขายหลักทรัพย์ผ่านมายังบริษัทฯ
เพื่อเป็นการขยายฐานการตลาด นอกจากนี้ ยูโอบี เคย์เฮียน ไพรเวท ลิมิเต็ด
ยังมีหน้าที่ส่งเสริมและสนับสนุนการปฏิบัติงานของเจ้าหน้าที่การตลาด
ตลอดจนรับฟังความคิดเห็นของเจ้าหน้าที่การตลาด เพื่อปรับปรุงการบริการให้มีประสิทธิภาพมากขึ้น

ด้านอื่น ๆ 

นอกจากยูโอบี เคย์เฮียน ไพรเวท ลิมิเต็ด จะให้ความช่วยเหลือและส่งเสริมด้านธุรกิจของบริษัทฯ
แล้ว ยังให้บริการในด้านอื่นๆ ที่เป็นส่วนสนับสนุนธุรกิจ ได้แก่ งานปฏิบัติการหลักทรัพย์
ทรัพยากรบุคคล
และงานบริหารสำนักงานโดยอาศัยความรู้และประสบการณ์ที่มีอยู่ในการให้แนะนำการปฏิบัติงานให้มีประสิทธิภาพเพิ่มขึ้น
และมีระบบการควบคุมภายในที่เพียงพอ
และเป็นการใช้ทรัพยากรร่วมกันภายในกลุ่มให้เกิดประโยชน์สูงสุด

ค่าธรรมเนียมการให้บริการ

ค่าใช้จ่ายพิจารณาตามเวลาที่ให้บริการ โดยแบ่งเป็น 2 ประเภท คือ

1.  บริการที่มีเจ้าหน้าที่จากยูโอบี เคย์เฮียน ไพรเวท ลิมิเต็ด
    เดินทางมาปฏิบัติงานในประเทศไทย จะคิดค่าธรรมเนียม
    ในการให้บริการเป็นรายวันตามอัตราที่กำหนด โดยขึ้นอยู่กับระดับของเจ้าหน้าที่ที่มาปฏิบัติงาน
    ทั้งนี้ ค่าบริการดังกล่าวกำหนดไว้สูงสุดไม่เกิน 4.32 ล้านบาทต่อปี นอกจากนี้
    ยังมีค่าใช้จ่ายค่าใช้จ่ายอื่นตามที่เกิดขึ้นจริง เช่น ค่าใช้จ่ายในการเดินทาง ค่าที่พัก ค่าอาหาร
    เป็นต้น

2.  บริการที่เจ้าหน้าที่ยูโอบี เคย์เฮียน ไพรเวท ลิมิเต็ด ปฏิบัติหน้าที่จากประเทศสิงคโปร์
    ค่าบริการนี้จะประมาณการจากเวลา ที่ใช้ในการให้บริการ
    และจะคิดค่าบริการเป็นรายวันตามอัตราที่กำหนด
    ทั้งนี้ขึ้นอยู่กับระดับของเจ้าหน้าที่ที่ปฏิบัติงานให้ โดยค่าบริการส่วนนี้กำหนดไว้สูงสุดไม่เกิน
    10.26 ล้านบาทต่อปี รวมถึงค่าใช้จ่ายอื่นๆ ที่เกิดขึ้นจากการให้บริการด้วย

หน้าที่และพันธะของคู่สัญญา

ในระยะเวลาตามสัญญาฉบับนี้ ยูโอบี เคย์เฮียน ไพรเวท
ลิมิเต็ดต้องมั่นใจว่าเจ้าหน้าที่ผู้ให้บริการตามสัญญานี้มีความรู้ความสามารถและมีความเชี่ยวชาญเฉพาะทาง
เพื่อบริการและให้ความช่วยเหลือที่จำเป็น นอกจากนั้นผู้บริหารและเจ้าหน้าที่ของยูโอบี เคย์เฮียน
ไพรเวท ลิมิเต็ดต้องไม่เปิดเผยข้อมูลใดๆ
ที่ได้รับจากการให้บริการตามสัญญานี้ต่อบุคคลภายนอกโดยปราศจากความยินยอมของบริษัทฯ
ทั้งนี้เจ้าหน้าที่ของบริษัทฯ จะต้องให้ความร่วมมือและให้ข้อมูลที่จำเป็นแก่ ยูโอบี เคย์เฮียน ไพรเวท
ลิมิเต็ด

เงื่อนไขของสัญญา

สัญญาฉบับนี้มีระยะเวลา 1 ปี นับตั้งแต่ 1 มกราคม 2556 อย่างไรก็ตาม
คู่สัญญาสามารถบอกเลิกสัญญาได้ โดยต้องแจ้งเป็นหนังสือล่วงหน้า 30 วัน
เว้นแต่จะเกิดเหตุการณ์ดังต่อไปนี้

(1) คู่สัญญาฝ่ายหนึ่งฝ่ายใดผิดสัญญา

(2) คู่สัญญาฝ่ายหนึ่งฝ่ายใดอยู่ในสถานะล้มละลาย

(3) บริษัทเลิกกิจการ

ทั้งนี้บริษัทฯ
มีสิทธิเรียกร้องค่าเสียหายและค่าสินไหมทดแทนหากความเสียหายนั้นเกิดขึ้นจากความประมาทเลินเล่ออย่างร้ายแรงของเจ้าหน้าที่ยูโอบี
เคย์เฮียน ไพรเวท ลิมิเต็ด

ยูโอบี เคย์เฮียน ไพรเวท ลิมิเต็ดจะเรียกเก็บค่าธรรมเนียมเป็นรายไตรมาส
โดยทุกครั้งต้องจัดส่งรายละเอียดสรุปผล การให้บริการในช่วงเวลาดังกล่าว
ทั้งนี้ค่าธรรมเนียมจะถึงกำหนดชำระภายใน 30 วันนับแต่วันที่ยูโอบี เคย์เฮียน ไพรเวท ลิมิเต็ด
ส่งมอบใบแจ้งการชำระเงิน

การมอบหน้าที่ตามสัญญา

ห้ามคู่สัญญามอบสิทธิและหน้าที่ตามสัญญาให้แก่บุคคลภายนอกโดยปราศจากความยินยอมเป็นลายลักษณ์อักษรจากอีกฝ่ายหนึ่ง

บันทึกข้อตกลงแก้ไขเพิ่มเติมข้อสัญญา

ห้ามคู่สัญญาแก้ไขเพิ่มเติม เปลี่ยนแปลง ข้อตกลงในสัญญา
เว้นแต่จะได้รับความยินยอมเป็นลายลักษณ์อักษรจากทั้งสองฝ่าย

Definitive Agreement

เมื่อวันที่ 24 พฤษภาคม 2554 บริษัทได้ทำ Definitive Agreement
กับผู้ถือหุ้นรายใหญ่เดิมของยูไนเต็ดซึ่งเป็นบริษัทย่อย
โดยสัญญาดังกล่าวมีเงื่อนไขที่สำคัญที่บริษัทยังคงมีภาระผูกพันดังต่อไปนี้

  - ภายในระยะเวลา 2 ปี นับจากวันที่การทำคำเสนอซื้อโดยสมัครใจสิ้นสุดลง
  หากบริษัทหรือยูไนเต็ดได้รับผลประโยชน์จากการเป็นสมาชิกของตลาดหลักทรัพย์แห่งประเทศไทยของยูไนเต็ดอันเนื่องมาจากการแปรรูปตลาดหลักทรัพย์แห่งประเทศไทย
  (Demutualization)
  บริษัทตกลงจะจัดสรรผลประโยชน์ที่ได้รับให้แก่ผู้ถือหุ้นของยูไนเต็ดที่ตกลงตอบรับคำเสนอซื้อหลักทรัพย์ในครั้งนี้ตามสัดส่วนการถือหุ้นของผู้ถือหุ้นของยูไนเต็ดแต่ละราย
  ทั้งนี้ผู้ถือหุ้นของยูไนเต็ดจะไม่มีสิทธิได้รับผลประโยชน์หรือสามารถเรียกร้องใดๆ
  จากบริษัทหรือยูไนเต็ดหากพ้นระยะเวลา 2 ปีดังกล่าว
  และยังไม่มีการแปรรูปตลาดหลักทรัพย์แห่งประเทศไทย

  - หากบริษัททราบว่าการแปรรูปตลาดหลักทรัพย์แห่งประเทศไทยจะไม่เกิดขึ้นภายในระยะเวลา 2
  ปีนับจากวันที่การทำคำเสนอซื้อโดยสมัครใจสิ้นสุดลง
  บริษัทจะโอนการเป็นสมาชิกตลาดหลักทรัพย์แห่งประเทศไทยของยูไนเต็ดให้แก่บุคคลที่สาม
  ซึ่งผู้ถือหุ้นรายใหญ่เป็นผู้จัดหาหรือเป็นบุคคลที่ผู้ถือหุ้นรายใหญ่ให้ความเห็นชอบ
  โดยผู้ถือหุ้นรายใหญ่จะใช้ความพยายามอย่างเหมาะสมในการดำเนินการให้บุคคลที่สามจัดสรรผลประโยชน์ที่จะได้รับจากการแปรรูปตลาดหลักทรัพย์แห่งประเทศไทยให้แก่ผู้ถือหุ้นของยูไนเต็ดที่ตอบรับ
  คำเสนอซื้อหลักทรัพย์ในครั้งนี้ ทั้งนี้ภายในระยะเวลา 2 ปี
  นับจากการแปรรูปตลาดหลักทรัพย์เกิดขึ้น
  ในกรณีที่ผู้ถือหุ้นรายใหญ่หรือบุคคลที่สามไม่สามารถจัดสรรผลประโยชน์ให้แก่ผู้ถือหุ้นของยูไนเต็ดได้
  ภาระหน้าที่ของผู้ถือหุ้นรายใหญ่ในส่วนนี้ถือเป็นอันสิ้นสุด

  - ในกรณีที่บริษัทไม่สามารถโอนการเป็นสมาชิกตลาดหลักทรัพย์แห่งประเทศไทยให้แก่บุคคลที่สาม
  ซึ่งผู้ถือหุ้นรายใหญ่เป็นผู้จัดหาหรือเป็นบุคคลที่ผู้ถือหุ้นรายใหญ่ให้ความเห็นชอบ
  บริษัทจะไม่จำหน่ายหุ้นของยูไนเต็ดที่ได้มาจากการทำคำเสนอซื้อโดยสมัครใจในครั้งนี้ไม่ว่าโดยทางตรงหรือทางอ้อมในระยะเวลา
  2 ปีดังกล่าว หากมีการขายหุ้นของยูไนเต็ดภายในระยะเวลา 2 ปี
  ดังกล่าวโดยที่ยูไนเต็ดยังคงรักษาสถานภาพการเป็นสมาชิกของตลาดหลักทรัพย์แห่งประเทศไทยจะเป็นไปเพื่อประโยชน์ของผู้ถือหุ้นของยูไนเต็ดที่ตอบรับคำเสนอซื้อในครั้งนี้